സി.പി.ഐ നേതൃത്വത്തിനെതിരെ വിമര്‍ശനവുമായി കനയ്യ കുമാര് | VygaNews\nസി.പി.ഐ നേതൃത്വത്തിനെതിരെ വിമര്‍ശനവുമായി കനയ്യ കുമാര്\nകൊല്ലം: സി.പി.ഐ നേതൃത്വത്തിനെതിരെ പരിഹാസവുമായി കനയ്യ കുമാര്. സി.പി.ഐ ഇപ്പോള് കണ്‍ഫ്യൂസിംഗ് പാര്‍ട്ടി ഓഫ് ഇന്ത്യയാണെന്നാണ് കനയ്യ കുമാര...\nകൊല്ലം: സി.പി.ഐ നേതൃത്വത്തിനെതിരെ പരിഹാസവുമായി കനയ്യ കുമാര്. സി.പി.ഐ ഇപ്പോള് കണ്‍ഫ്യൂസിംഗ് പാര്‍ട്ടി ഓഫ് ഇന്ത്യയാണെന്നാണ് കനയ്യ കുമാര് പരിഹസിച്ചത്. കോണ്‍ഗ്രസ് ബന്ധവുമായി ബന്ധപ്പെട്ട് നേതൃത്വത്തിന് വൃക്തമായ നിലപാടില്ലെന്നും കനയ്യ കുമാര് ആരോപിച്ചു. സി.പി.ഐ പാര്‍ട്ടി കോണ്‍ഗ്രസ്സിലാണ് നേതൃത്വത്തിനെതിരെ കനയ്യ കുമാര്‍വിമര്‍ശനം നടത്തിയത്.\nപാര്‍ട്ടിയെ ശക്തിപ്പെടുത്തുന്നതില് ഇപ്പോഴത്തെ നേതൃത്വം പരാജയമാണ്. കോണ്‍ഗ്രസ്സുമായി ബന്ധം സ്ഥാപിക്കാനല്ല, പാര്‍ട്ടിയെ ശക്തിപ്പെടുത്താനായ് ശ്രമിക്കേണ്ടത്. പാര്‍ട്ടിയെ ശക്തിപ്പെടുത്തിയാല് കോണ്‍ഗ്രസ് ഇങ്ങോട്ട് പിന്തുണ തേടി വരുമെന്നും കനയ്യ കൂട്ടിച്ചേര്‍ത്തു.\nVygaNews: സി.പി.ഐ നേതൃത്വത്തിനെതിരെ വിമര്‍ശനവുമായി കനയ്യ കുമാര്


ബജറ്റ് നിരാശാജനകം, റോഡ് അല്ലാതെ കേരളത്തിനൊന്നുമില്ല- രമേശ് ചെന്നിത്തല | Madhyamam\ndate_range 1 Feb 2021 10:41 AM GMT\nബജറ്റ് നിരാശാജനകം, റോഡ് അല്ലാതെ കേരളത്തിനൊന്നുമില്ല- രമേശ് ചെന്നിത്തല\nകോർപ്പറേറ്റ് അനുകൂല ബജറ്റാണിത്. ബംഗാളിലും കേരളത്തിലും തെരഞ്ഞെടുപ്പുള്ളതുകൊണ്ട് അതിനു വേണ്ടിയുള്ള പടക്കം മാത്രമാണിത്.\nകാസർകോട്: കേന്ദ്രബജറ്റ് നിരാശാജനകമാണെന്ന് പ്രതിപക്ഷ നേതാവ് രമേശ് ചെന്നിത്തല. കേരള ജനതക്ക് സ്വീകാര്യമായതല്ല ഈ ബജറ്റ്. സ്വകാര്യവത്ക്കരണത്തിനായുള്ള ബജറ്റാണിത്. എൽ.ഐ.സി സ്വകാര്യവത്ക്കരിക്കുന്നത് ഗുരുതര പ്രത്യാഘാതമുണ്ടാക്കുമെന്നും അദ്ദേഹം പറഞ്ഞു.\nതെരഞ്ഞെടുപ്പിന് വേണ്ടിയുള്ള പ്രഖ്യാപനങ്ങൾ മാത്രമാണ് ബജറ്റിലുള്ളത്. കോർപ്പറേറ്റ് അനുകൂല ബജറ്റാണിത്. ബംഗാളിലും കേരളത്തിലും തെരഞ്ഞെടുപ്പുള്ളതുകൊണ്ട് അതിനു വേണ്ടിയുള്ള പടക്കം മാത്രമാണിതെന്നും അദ്ദേഹം വിമർശിച്ചു.\nറോഡ് അല്ലാതെ കേരളത്തിനൊന്നുമില്ല. കേരളത്തിന് എയിംസ് പോലുമില്ല. ജനങ്ങളുടെ കയ്യിൽ പണമെത്തിക്കാൻ മാർഗമില്ല. കർഷകർക്കും സാധാരണക്കാർക്കും അനുകൂലമല്ല ബജറ്റ്. കോവിഡ് സാമ്പത്തിക പ്രതിസന്ധി പരിഹരിക്കാനുള്ള ഒരു നടപടിയെക്കുറിച്ചും ബജറ്റിൽ പറഞ്ഞിട്ടില്ലെന്നും രമേശ് ചെന്നിത്തല കുറ്റപ്പെടുത്തി.\nTAGS:Ramesh Chennithala budget 2021


Mammootti plans Kalagramam - Malayalam Filmibeat\nമമ്മൂട്ടി കലാഗ്രാമം തുടങ്ങുന്നു\nമെയ് 22, 2001\nകൊച്ചി: കലാമൂല്യമുള്ള സിനിമയുടെ വളര്‍ച്ചയെ ലക്ഷ്യമിട്ട് മമ്മൂട്ടി കലാഗ്രാമം തുടങ്ങുന്നു.\nപുതിയ തലമുറയ്ക്ക് നല്ല സിനിമയെക്കുറിച്ച് അവബോധമുണ്ടാക്കാന് കൂടിയാണ് കലാഗ്രാമം തുടങ്ങുന്നതെന്ന് മമ്മൂട്ടി പറഞ്ഞു. മെയ് 21 തിങ്കളാഴ്ച കൊച്ചിയില് കൊച്ചി ഫിലിം സൊസൈറ്റിയും സംസ്ഥാന ചലച്ചിത്ര അക്കാദമിയും സംയുക്തമായി സംഘടിപ്പിച്ച ചലച്ചിത്രമേള ഉദ്ഘാടനം ചെയ്യുകയായിരുന്നു മമ്മൂട്ടി.\nഒരേക്കര് സ്ഥലവും സാങ്കേതിക സൗകര്യവും ലഭിച്ചാല് ഉടന് കലാഗ്രാമത്തിന്റെ പണി തുടങ്ങും. ഇതിനായി കൊച്ചിയില് സ്ഥലം നോക്കുകയാണെന്നും മമ്മൂട്ടി വെളിപ്പെടുത്തി. നല്ല സിനിമയ്ക്കു വേണ്ടി എന്തെങ്കിലും ചെയ്യണമെന്ന ആഗ്രഹമുള്ളതുകൊണ്ടാണ് കലാഗ്രാമമെന്ന സംരംഭവുമായി മുന്നോട്ട് വന്നതെന്ന് മമ്മൂട്ടി വ്യക്തമാക്കി.\nകലാകാരന്മാരെയും പ്രതിഭകളെയും ആദരിക്കാന് മടിയുള്ള സമൂഹമാണ് മലയാളികളുടേതെന്ന് മമ്മൂട്ടി പറഞ്ഞു.


Checking dependents travel status online in Saudi Arabia-രേഖയിൽ അലൈന രാജ്യത്തിന് പുറത്ത്; മണിക്കൂറുകൾക്കുള്ളിൽ പരിഹാരം കണ്ട് ജവാസത്ത്\nSaudi Arabia Jawazat Directorate General Of Passports Abshir Iqama\nപാസ്പോർട്ട് വിഭാഗത്തിന്റെ ഓൺലൈൻ സേവന സംവിധാനമായ അബ്ശറിൽ യാത്ര സ്റ്റാറ്റസ് നോക്കിയപ്പോഴാണ് മകൾ ഇപ്പോഴും രാജ്യത്തിന് പുറത്താണെന്ന് അഷ്‌റഫിന് മനസിലായത്\nApril 10, 2019 11:27:30 pm\nറിയാദ്: സൗദിയിൽ നിന്ന് അവധി ആഘോഷിക്കാൻ ബഹ്റൈനിലേക്ക് പോയതാണ് മലപ്പുറം കുളത്തൂർ സ്വദേശി വി.എം.അഷ്റഫും കുടുംബവും. അവധി കഴിഞ്ഞു മടങ്ങിയെത്തിയിട്ടും രേഖയിൽ 12 വയസുകാരി മകൾ അലൈന അഷ്‌റഫ് മാത്രം സൗദിക്ക് പുറത്ത്. പാസ്പോർട്ട് വിഭാഗത്തിന്റെ ഓൺലൈൻ സേവന സംവിധാനമായ അബ്ശറിൽ യാത്ര സ്റ്റാറ്റസ് നോക്കിയപ്പോഴാണ് മകൾ ഇപ്പോഴും രാജ്യത്തിന് പുറത്താണെന്ന് അഷ്‌റഫിന് മനസിലായത്.\nസൗദിയിലേക്ക് പ്രവേശിച്ചു എന്ന് അടയാളപ്പെടുത്തുന്ന സീലും തീയതിയും അലൈനയുടെ പാസ്സ്പോർട്ടിലും പതിച്ചിട്ടുണ്ട്. പക്ഷെ ഓൺലൈനിൽ മാത്രം അത് രേഖപ്പെടുത്തിയിട്ടില്ല. നിലവിലെ നിയമമനുസരിച്ചു രാജ്യത്തിന് പുറത്ത് എന്നാണ് ഓൺലൈൻ സ്റ്റാറ്റസ് എങ്കിൽ താമസ രേഖയായ ഇഖാമ പുതുക്കാനോ റീ-എൻട്രി വിസക്ക് അപേക്ഷിക്കാനോ കഴിയില്ല. ആശ്രിത വിസയിലുള്ളവർ റീ-എൻട്രി വിസയുടെ കാലാവധി അവസാനിക്കും മുമ്പ് സൗദിയിൽ മടങ്ങിയെത്തിയില്ലെങ്കിൽ സ്പോൺസറായ രക്ഷിതാക്കളുടെ ഇഖാമ പുതുക്കുന്നത് ഉൾപ്പടെയുള്ള പാസ്പോർട്ട് വിഭാഗത്തിന്റെ സേവനങ്ങളെല്ലാം അധികൃതർ തടയും.\nഅഷ്‌റഫ് ഉടൻ തന്നെ റിയാദ് മുറബ്ബയിലുള്ള പാസ്പോർട്ട് വിഭാഗത്തെ സമീപിച്ചു. ബഹ്‌റൈൻ അതിർത്തിയിലെ സൗദി പാസ്പോർട്ട് ഓഫീസിൽ പോകാനാണ് അഷ്റഫിനോട് അവിടെയുളള ഉദ്യോഗസ്ഥർ നിർദേശിച്ചത്. അവിടെ വരെ പോകാനുളള ബുദ്ധിമുട്ട് അറിയിച്ചതോടെ ഉദ്യോഗസ്ഥൻ പാസ്പോർട്ട് വിഭാഗത്തിന്റെ ഹെഡ് ഓഫീസിലേക്ക് വിളിച്ചു വിഷയം ശ്രദ്ധയിൽ പെടുത്തി. തുടർന്ന് മലസിലെ ഫറസ്ദഖ് സ്ട്രീറ്റിൽ പ്രവർത്തിക്കുന്ന ആഭ്യന്തര മന്ത്രാലയത്തിന്റെ ശാഖയിലേക്ക് പോകാൻ അഷ്റഫിനോട് നിർദേശിച്ചു. അവിടെ എത്തിയപ്പോൾ സംഭവം വിവരിച്ചു ഇംഗ്ലീഷിലോ അറബിയിലോ കത്ത് നൽകാൻ അഷ്റഫിനോട് അധികൃതർ ആവശ്യപ്പെട്ടു. കത്ത് സ്വീകരിച്ചശേഷം 48 മണിക്കൂർ കാത്ത് നിൽക്കാൻ നിർദേശം ലഭിച്ചു. 24 മണിക്കൂറിനുള്ളിൽ തന്നെ അലൈന സൗദിയിൽ പ്രവേശിച്ചതായി ഓൺലൈനിൽ തിരുത്തുണ്ടായി.\nഇത്തരം സാങ്കേതിക പിഴവുകളെ ഉടൻ കണ്ടെത്തുന്നതിന് നിലവിൽ ഓൺലൈൻ സംവിധാനങ്ങളുണ്ട്. എയർപോർട്ടിലെ ഇമിഗ്രേഷൻ നടപടി പൂർത്തിയായാൽ ഉടനെ ഓൺലൈനിൽ വിസയുടെ സ്റ്റാറ്റസ് മാറും. സൗദിയിൽ നിന്ന് പുറത്തേക്ക് പോകുകയാണെങ്കിൽ “ഔട്ട് ദ ഓഫ് കിങ്ഡം” എന്നും സൗദിയിലേക്ക് പ്രവേശിച്ചതെങ്കിൽ “ഇൻ സൈഡ് ദ കിങ്ഡം” എന്നും രേഖപ്പെടുത്തിയത് കാണാം. ഇത് പരിശോധിക്കുന്നതിന് പ്രതേക സൈറ്റ് തന്നെ നിലവിലുണ്ട് ഇഖാമ നമ്പറും ജനനതിയ്യതിയും നൽകിയാൽ വിവരങ്ങൾ ലഭ്യമാകും.\nTags: Gulf news, Passport, Saudi Arabia\nമഹാരാഷ്ട്രയിലെ പ്രതിപക്ഷ നേതാവ് ബിജെപിയിലേക്ക്; ഗുജറാത്തില് അല്‍പേഷ് താക്കൂര് കോണ്‍ഗ്രസ് വിട്ടു


സരിതയെ ലൈംഗികമായി ഉപയോഗിച്ചു; ലൈംഗിക സംതൃപ്തി കൈക്കൂലി | Solar Commission Report\nസരിതയെ ലൈംഗികമായി ഉപയോഗിച്ചു; ലൈംഗിക സംതൃപ്തി കൈക്കൂലി\nNov 9, 2017, 10:15 AM IST\nലൈംഗിക ആരോപണമായി റിപ്പോര്‍ട്ടിലുള്ള 16 ആളുകളുടെ പേരുകള് റിപ്പോര്‍ട്ടിലെ കണ്ടെത്തലുകള് എന്ന നിലയിലല്ല, സരിതയുടെ പരാതികള് എന്ന നിലയിലാണ് റിപ്പോര്‍ട്ടില് ഉള്‍പ്പെടുത്തിയിരിക്കുന്നത്.\nതിരുവനന്തപുരം: ഉമ്മന് ചാണ്ടിയും പേഴ്‌സണല് സ്റ്റാഫും സരിത നായരെ സഹായിച്ചതായി നിയമസഭയില് വെച്ച സോളാര് കമ്മീഷന് റിപ്പോര്‍ട്ടില് പരാമര്‍ശം. ഇതിന് സരിതയില്‍നിന്ന് പണം സ്വീകരിച്ചതായും റിപ്പോര്‍ട്ടില് പറയുന്നു. ഇതിനായി മുഖ്യമന്ത്രിയുടെ ഓഫീസ് ദുരുപയോഗം ചെയ്തതായും റിപ്പോര്‍ട്ട് കണ്ടെത്തുന്നു. സരിതയെ ശാരീരികമായി ഉപയോഗിക്കുകയും ലൈംഗിക സംതൃപ്തി നേടുകയും ചെയ്തത് കൈക്കൂലിയായി കാണാമെന്ന് റിപ്പോര്‍ട്ട് ചൂണ്ടിക്കാട്ടുന്നു.\nഅതേസമയം, ലൈംഗിക ആരോപണമായി റിപ്പോര്‍ട്ടിലുള്ള 16 പേരുടെ പേരുകള് റിപ്പോര്‍ട്ടിലെ കണ്ടെത്തലുകള് എന്ന നിലയിലല്ല, സരിതയുടെ പരാതികള് എന്ന നിലയിലാണ് റിപ്പോര്‍ട്ടില് ഉള്‍പ്പെടുത്തിയിരിക്കുന്നത്. സരിതയുടെ കത്ത് അനുബന്ധമായി റിപ്പോര്‍ട്ടില് ചേര്‍ത്തിട്ടുമുണ്ട്. മുഖ്യമന്ത്രിയുടെ ഓഫീസ് ദുരുപയോഗം ചെയ്യപ്പെട്ടു എന്നതാണ് റിപ്പോര്‍ട്ടില് കമ്മീഷന്റെ കണ്ടെത്തലായി പ്രധാനമായുമുള്ളത്.\nഉമ്മന് ചാണ്ടിയെക്കുറിച്ചുള്ള സരിതയുടെ കത്ത്‌റിപ്പോര്‍ട്ടിന്റെ 117-ാം പേജിലാണുള്ളത്. ഉമ്മന് ചാണ്ടി സോളാര് പവര് പ്ലാന്റിന് കെഎസ്‌ഐഡിസി, കിന്‍ഫ്ര എന്നിവയുടെ സഹായവും നടപടിക്രമങ്ങള്‍ക്ക് ഏകജാലക സംവിധാനവും ഉറപ്പുനല്‍കി. സര്‍ക്കാര് സബ്‌സിഡി, പോളിസി എന്നിവയും വാഗ്ദാനം ചെയ്തു. കമ്പനിക്കുവേണ്ടി ശ്രീധരന് നായരെ നേരിട്ടു കണ്ട് സംസാരിച്ചു. ഇതിനു പ്രതിഫലമായി 2.16 കോടി രൂപ യുഡിഎഫ് കൈപ്പറ്റി. താന് ചെയ്തു നല്‍കിയതിന് ഉമ്മന് ചാണ്ടി 10 ശതമാനം കമ്മീഷനായി ആവശ്യപ്പെട്ടു. മകളായി കരുതിയിലുന്ന സരിതയെ ശാരീരികമായി ചൂഷണം ചെയ്തു. എന്നാല് ഒടുവില് തന്നെ കണ്ടിട്ടില്ലെന്നും അറിയില്ലെന്നും ഉമ്മന് ചാണ്ടി പറഞ്ഞതായും കത്തില് പറയുന്നു.\nബിജു രാധാകൃഷ്ണന് ടീം സോളാര് കമ്പനിയുടെ ആറ് കോടി രൂപ തട്ടിയെടുക്കുകയും ശാലു മേനോന്റെ കൂടെ ആഡംബര ജീവിതം നയിക്കുകയും ചെയ്തു. ശാലുമേനോന് നിര്‍മിച്ച മൂന്നു കോടിയുടെ വീടും തട്ടിപ്പിലൂടെ നേടിയ പണമാണെന്നും കത്തില് പറയുന്നു.\nറിന്യൂവബിള് എനര്‍ജി പോളിസി അനുവദിക്കാന് ആര്യാടന് മുഹമ്മദ് 25 ലക്ഷം കൈപ്പറ്റി. പലതവണ പലയിടത്തുവെച്ചും ലൈംഗിക പീഡനം നടത്തി. എന്നാല് ആവശ്യപ്പെട്ടതൊന്നും ചെയ്തുതന്നില്ലെന്നും കത്തില് ആരോപിക്കുന്നു.\nഎ.പി അനില് കുമാര് നസറുള്ള വഴി ഏഴ് ലക്ഷം കൈപ്പറ്റി. റോസ് ഹൗസ്, ലേ മെറിഡിയന്, കേരള ഹൗസ് എന്നിവിടങ്ങളില് വെച്ച് പലതവണ ലൈംഗികമായി ചൂഷണം ചെയ്തു. അടൂര് പ്രകാശ് ലൈംഗികമായി പീഡിപ്പിച്ചു. ഫോണിലൂടെ ലൈംഗിക സംഭാഷണം നടത്തി. ബാംഗ്‌ളൂരില് ഹോട്ടലിലേയ്ക്ക് ക്ഷണിച്ചു.\nഹൈബി ഈഡന് കേസുകളില് ഒത്തുതീര്‍പ്പുണ്ടാക്കാന് സഹായിച്ചു. ഇതിന് പ്രതിഫലമായി എംഎല്‍എ ഹോസ്റ്റല്, എറണാകുളം ഗസ്റ്റ് ഹൗസ് എന്നിവിടങ്ങളില് വെച്ച് ലൈംഗികമായി പീഡിപ്പിച്ചു. കെസി വേണുഗോപാല് ബലാത്സംഗം ചെയ്തു. പലതവണ ഭീഷണിപ്പെടുത്തിയെന്നും സരിതയുടെ കത്തില് പറയുന്നു.\nധനകാര്യ സഹമന്ത്രിയായിരുന്ന പളനിമാണിക്കം ലൈംഗികമായി പീഡിപ്പിച്ചു. ആദായനികുതി പ്രശ്‌നം തീര്‍പ്പാക്കുന്നതിന് 25,00,000 രൂപ കൈപ്പറ്റി. കെപിസിസി ജനറല് സെക്രട്ടറിയായിരുന്ന എന്. സുബ്രഹ്മണ്യന് ട്രിഡന്റ് ഹോട്ടലില് വെച്ച് ലൈംഗിക പീഡനം നടത്തി. ഐജി പത്മകുമാര് കലൂരിലെ ഫ്‌ളാറ്റില് വെച്ച് ലൈംഗിക പീഡനം നടത്തുകയും ഓണ്‍ലൈനിലും ടെലിഫോണിലും വിളിച്ച് ലൈംഗിക സംഭാഷണം നടത്തുകയും ചെയ്തു.\nമുന് പോലീസ് കമ്മീഷണര് എം ആര് അജിത് കുമാര്, വിഷ്ണുനാഥ് എംഎല്‍എ എന്നിവര് ടെലിഫോണിലും ഓണ്‍ലൈനിലും വിളിച്ച് ലൈംഗിക സംഭാഷണം നടത്തി. ജോസ് കെ മാണി ഡല്‍ഹിയില് വെച്ച് മോശമായി പെരുമാറിയതായും ലൈംഗികമായി ഉപയോഗിച്ചതായും സരിതയുടെ കത്തില് പറയുന്നു. സരിതയെ പളനിമാണിക്കത്തെയും ചിദംബരത്തെയും പരിചയപ്പെടുത്തിയത് രമേശ് ചെന്നിത്തലയുടെ പി.എ പ്രതീഷ് നായരാണെന്നും കത്തില് വ്യക്തമാക്കുന്നുണ്ട്.\nസോളാര് കമ്മീഷന് സരിത എഴുതി നല്‍കിയ കത്തില് നേതാക്കള്‍ക്കെതിരായി ഉന്നയിച്ചിരിക്കുന്ന ആരോപണങ്ങള് പട്ടിക രൂപത്തിലാണ് റിപ്പോര്‍ട്ടില് നല്‍കിയിരിക്കുന്നത്. ഇതില് സരിതയില്‍നിന്ന് നേടിയ കാര്യങ്ങളും സരിതയ്ക്ക് ചെയ്തുകൊടുത്ത സഹായങ്ങളും പറയുന്നുണ്ട്. സരിത ഉന്നയിച്ച ലൈംഗിക ആരോപണം സംബന്ധിച്ച് കേസെടുത്താല് അത് നിയമപരമായി നിലനില്‍ക്കില്ല എന്നായിരുന്നു സര്‍ക്കാരിന് ലഭിച്ച നിയമോപദേശം. അതുകൊണ്ടുതന്നെ പ്രഥമികമായി അന്വേഷണം നടത്തിയ ശേഷം മാത്രമേ ലൈംഗിക ആരോപണങ്ങളില് കേസെടുക്കൂ എന്നാണ് സൂചന.\nഉമ്മന് ചാണ്ടിക്കെതിരായ ലൈംഗിക ആരോപണം സോളാര് റിപ്പോര്‍ട്ടില് നിന്ന് നീക്കണം- ഹൈക്കോടതി\nതെറ്റുണ്ടെങ്കിലും സോളാര് റിപ്പോര്‍ട്ടില് കോടതിക്ക് ഇടപെടാനാകില്ലെന്ന് സര്‍ക്കാര്\nസോളാര് റിപ്പോര്‍ട്ടിനെ തുടര്‍ന്നുള്ള വാര്‍ത്താക്കുറിപ്പ്; മുഖ്യമന്ത്രിക്ക് ഹൈക്കോടതിയുടെ വിമര്‍ശം\nസരിതയെ അറസ്റ്റ് ചെയ്തതിന്റെ വൈരാഗ്യം അവര്‍ക്കുണ്ടെന്ന് എഡിജിപി കെ. പത്മകുമാര്


വിവേകപൂര്‍വമല്ലെങ്കില് മൗനമാണുത്തമം – Ramadan\nHome Ramadan Column\nby അബ്ദുറഹ്മാന് കൊടിയത്തൂര്\nin Ramadan Column, Uncategorized\nചീത്തവാക്കുകളും പ്രവൃത്തികളും ഉപേക്ഷിക്കാതെ ഒരാള് പട്ടിണി കിടന്നതു കൊണ്ട് യാതൊരു കാര്യവുമില്ല എന്ന നബിവചനം സുവിദിതമാണല്ലോ. പക്ഷേ, നോമ്പ് മുറിയുന്ന കാര്യങ്ങള് എണ്ണിപഠിപ്പിക്കുമ്പോഴോ ഉപദേശ പ്രസംഗങ്ങളിലോ ഈയൊരു കാര്യം ഗൗരവപൂര്‍വം കടന്നുവരാറില്ല. നോമ്പെടുത്താലും ഇല്ലെങ്കിലും നാവിനെ നിയന്ത്രിക്കാത്തതിന്റെ പേരില് ചെയ്ത സല്‍കര്‍മ്മങ്ങള് നഷ്ടപ്പെടുത്തുന്നതിനെ പറ്റി നാം ചിന്തിക്കാറില്ല. ഒരാളെ ചീത്തപറയുകയോ, പരദൂഷണം പറയുകയോ ആക്ഷേപിക്കുകയോ ചെയ്യുമ്പോള് നമ്മുടെ അക്കൗണ്ടില് വരവുവെച്ച നന്മകള് നാമറിയാതെ അവരുടെ അക്കൗണ്ടിലേക്ക് മാറ്റപ്പെടുന്നത് നാമറിയുന്നില്ല. നമസ്‌കാരവും നോമ്പും സകാത്തുമെല്ലാം അനുഷ്ഠിച്ചിട്ടും നമ്മുടെ നന്മയുടെ കോളം കാലിയായി കിടക്കുന്നത് നാവിന്റെ മാത്രം പ്രവര്‍ത്തനഫലമാണെന്ന് തിരിച്ചറിയുക.\nനാവിനെ നിയന്ത്രിക്കുന്നതിനെ പറ്റി ഖുര്‍ആനിലും ഹദീസിലും നിരവധി പരാമര്‍ശങ്ങളുണ്ട്. ‘നിങ്ങളിലാരും മറ്റുള്ളവരുടെ അസാന്നിദ്ധ്യത്തില് അവരെ പറ്റി മോശമായി സംസാരിക്കരുത്. മരിച്ചു കിടക്കുന്ന സഹോദരന്റെ മാംസം തിന്നാന് നിങ്ങളാരെങ്കിലും ഇഷ്ടപ്പെടുമോ? തീര്‍ച്ചയായും നിങ്ങളത് വെറുക്കുന്നു. നിങ്ങള് അല്ലാഹുവെ സൂക്ഷിക്കുക.’ (ഖുര്‍ആന് 49:12) ഈ ഖുര്‍ആന് സൂക്തം കേട്ടപ്പോള് പ്രവാചകശിഷ്യന്‍മാര് ചോദിച്ചു: ‘നാം പറയുന്ന കാര്യം യഥാര്‍ത്ഥത്തില് അയാളില് ഉള്ളതാണെങ്കിലോ?’ ‘നിങ്ങള് പറയുന്ന സംഗതി അയാളില് ഉള്ളതാണെങ്കിലാണ് അത് പരദൂഷണമാവുക. ഇല്ലാത്തതാണെങ്കില് അയാളെ പറ്റി നിങ്ങള് കളവു പറയുകയാണ്, ആരോപണം നടത്തുകയാണ്. (മുസ്‌ലിം)\nഉള്ളതാണെങ്കില് പറയാമെന്നാണ് ഈ ഹദീസ് പഠിച്ചിട്ടും പലരും മനസ്സിലാക്കിയത്. ഇനി ഒരാള്‍ക്ക് ഇഷ്ടമില്ലാത്ത കാര്യം അയാളുടെ സാന്നിധ്യത്തില് പറയുന്നതോ? അത് അദ്ദേഹത്തെ ആക്ഷേപിക്കലും ചീത്തപറയലുമാണ്. ചുരുക്കത്തില് നാവടക്കുക മാത്രമേ കരണീയമായുള്ളൂ. എന്നാല് ഒരാളുടെ തെറ്റുകള്‍ക്കും ന്യൂനതകളും സഹോദര ബുദ്ധ്യാ ഗുണകാംക്ഷാപൂര്‍വം അയാളെ ബോധ്യപ്പെടുത്തുകയെന്നത് സഹോദരന്റെ കടമയാണ്. പക്ഷെ, അത് മാന്യമായും രഹസ്യമായും ആവാം, അല്ലെങ്കില് പരോക്ഷമായി സൂചിപ്പിക്കുകയെന്നതാണ് ചെയ്യാവുന്ന രീതി.\nമുആദ് ബിന് ജബല് വിവരിക്കുന്നു: ഒരിക്കല് പ്രവാചകനോടൊപ്പം യാത്രചെയ്യവേ ഞാന് ചോദിച്ചു: ‘അല്ലാഹുവിന്റെ ദൂതരെ, സ്വര്‍ഗപ്രവേശനത്തിനും നരകമുക്തിക്കും വേണ്ടി ഞാനെന്താണ് ചെയ്യേണ്ടത്. നീ അല്ലാഹുവിന് ഇബാദത്ത് ചെയ്യുക, അവനില് ആരെയും പങ്കാളിയാക്കാതിരിക്കുക, നമസ്‌കാരവും നോമ്പും സകാത്തും ഹജ്ജും നിര്‍വഹിക്കുക. തുടര്‍ന്ന് അദ്ദേഹം സൂറഃ സജദയിലെ 16,17 ആയത്തുകള് പാരായണം ചെയ്തു. പിന്നെ ചോദിച്ചു: ‘ഇതിനേക്കാള് പ്രധാനപ്പെട്ട കാര്യം പറഞ്ഞ് തരട്ടെയോ?’ ‘തീര്‍ച്ചയായും പ്രാവാചകരേ’ ഞാന് പറഞ്ഞു.\nഅദ്ദേഹം സ്വന്തം നാവ് പിടിച്ചുകൊണ്ട് പറഞ്ഞു; ‘ഇതിനെ നിയന്ത്രിക്കുക’\nനാവുകൊണ്ടുള്ള സംസാരത്താല് നാം പിടിക്കപ്പെടുമെന്നോ? ഞാന് ചോദിച്ചു.\nഅദ്ദേഹം പറഞ്ഞു: ‘തീര്‍ച്ചയായും മുആദ്, നാവിന്റെ പ്രവൃത്തികൊണ്ട് മാത്രം മനുഷ്യന് നരത്തില് മുഖം കുത്തിവീഴേണ്ടിവരും’ (തിര്‍മിദി)\nകളവ്, പരദൂഷണം, ആക്ഷേപം, ചീത്ത, പരിഹാസം, വിമര്‍ശനം, ശാപം, മുഖസ്തുതി തുടങ്ങിയവ മാത്രമല്ല സ്വന്തത്തെ കുറിച്ച് പൊക്കിപറയലും വീമ്പിളക്കലുമൊക്കെ ഈ ഗണത്തില് പെടും.\nഅബൂബകര് സിദ്ദീഖ് പറഞ്ഞു: ‘മനുഷ്യന്റെ സംസാരമാണ് എല്ലാ നാശങ്ങളുടെയും മൂലഹേതു.’ നാക്കുപിഴയാണ് കാലിടറുന്നതിനേക്കാള് അപകടമെന്ന് ഖലീഫ ഉസ്മാന് പറയുന്നു. ഹസ്രത് അലി പറഞ്ഞതിങ്ങനെ: ‘നാവിന് വിധേയപ്പെടുന്നവന് ആത്മാവിനെ അപഹസിക്കുന്നു. നാവിനാല് ഭരിക്കപ്പെടുന്നവന് അത് തന്നെ നാശഹേതുവായി തീരുന്നു.\nഹസന് ബസരി പറഞ്ഞു: ‘ബുദ്ധിമാന്റെ നാവ് ഹൃദയത്തിന്റെ പിന്നിലായിരിക്കും.’ ചിന്തിച്ച ശേഷമേ പറയാന് തുടങ്ങൂ എന്ന് സാരം.\nഅബൂബകര് സിദ്ദീഖ് നിവേദനം ചെയ്ത ഒരു ഹദീസ് ഇപ്രകാരമാണ്. ‘ഒരു സദസിലായിരിക്കെ പ്രവാചകന് ചോദിച്ചു. ‘ഏറ്റവും ഗുരുതരമായ കുറ്റമെന്താണെന്നറിയാമോ? തുടര്‍ന്ന് തിരുമേനി തന്നെ വിശദീകരിച്ചു. ‘അല്ലാഹുവില് പങ്കുചേര്‍ക്കുക, മതാപിതാക്കളോട് മോശമായി പെരുമാറുക, കള്ളസാക്ഷ്യം പറയുക. തിരുമേനി അത് ആവര്‍ത്തിച്ചു പറഞ്ഞുകൊണ്ടിരുന്നു. (മുസ്‌ലിം)\nകൊച്ചുകുട്ടികളോട് ‘ഇവിടെ വാ, ഞാനൊരു സാധനം തരാം’ എന്ന് പറഞ്ഞ് എന്തെങ്കിലും കൊടുക്കാതിരുന്നാല് അത് കളവിന്റെയും വാഗ്ദാന ലംഘനത്തിന്റെയും കണക്കില് ചേര്‍ക്കപ്പെടുമെന്ന് നബിതിരുമേനി പറഞ്ഞിട്ടുണ്ട്. (അബൂദാവൂദ്)\nനിസ്സാരമെന്ന് നാം കരുതുന്ന കാര്യങ്ങളില് പോലും സൂക്ഷ്മതപാലിക്കണമെന്നാണ് ഇതിന്റെ പാഠം. അനാവശ്യമായി നാവ് ഉപയോഗിക്കുന്നതിനേക്കാള് മൗനമാണുത്തമം.\nഇമാം ഗസ്സാലി മൗനത്തെ പറ്റിപറയുന്നു:\n‘അധ്വാനമില്ലാത്ത ആരാധനയാണ് മൗനം\nആയുധമില്ലാതെ വിജയം വരിക്കലാണ്\nകിറാമന് കാതിബീന് വിശ്രമം നല്‍കലാണ്\nഅസ്തമിച്ചുവെന്ന് തെറ്റിദ്ധരിച്ച് നോമ്പു മുറിച്ചാല്\nby കെ.ടി. ഹുസൈന്\nറമദാനില് ഒരു സുജൂദ്\nനമ്മുടെ ശീലങ്ങളെ വെട്ടിമാറ്റാനുള്ള അവസരം


ഒരു കൗതുകത്തിന് വീട്ടുമുറ്റത്ത് റംബൂട്ടാൻ നട്ടു, ഇപ്പോൾ ഓരോ സീസണിലും ലക്ഷങ്ങളുടെ ആദായം, ആർക്കും മാതൃകയാക്കാം ഈ ഗൃഹനാഥനെ - മലയാളം ഇ മാഗസിൻ.കോം\nഒരു കൗതുകത്തിന് വീട്ടുമുറ്റത്ത് റംബൂട്ടാൻ നട്ടു, ഇപ്പോൾ ഓരോ സീസണിലും ലക്ഷങ്ങളുടെ ആദായം, ആർക്കും മാതൃകയാക്കാം ഈ ഗൃഹനാഥനെ\nകേരളത്തിൽ ഇപ്പോൾ വ്യാപകമായി കൃഷി ചെയ്യുന്നു ഒരു പഴമാണ് റംബൂട്ടാൻ. മലയാളത്തിൽ മുളളൻപഴം എന്ന പേരിലും ഇതറിയപ്പെടുന്നു. തെക്കുകിഴക്കന് ഏഷ്യന് രാജ്യങ്ങളില് ഏറ്റവും പ്രചാരമുള്ള ഫലവൃക്ഷങ്ങളിലൊന്നായ റംബുട്ടാന് കേരളത്തിലെ തനതായ കാലാവസ്ഥയില് വളരെ വിജയകരമായി കൃഷിചെയ്യാന് സാധിക്കുമെന്ന്ഇവിടത്തെ കര്‍ഷകര് ഇതിനോടകം തെളിയിച്ചിട്ടുണ്ട്. ഫെബ്രുവരി മുതല് ഏപ്രില് വരെയാണ് കേരളത്തില് റംബുട്ടാന് പൂക്കാലം. ജൂലൈ മുതല് ഒക്ടോബർ വരെ കാഫലം തരും. തോടിനുളളിലെ ദശയാണ് ഭക്ഷ്യയോഗ്യമായ ഭാഗം. മലേഷ്യയാണ് റംബൂട്ടാന്റെ ജന്മദേശം. കേരളം പോലെയുള്ള ട്രോപ്പിക്കല് കാലാവസ്ഥ നിലനില്‍ക്കുന്ന ഏതൊരു പ്രദേശത്തും റംബുട്ടാന് വളരുന്നു.\nകായ്കൾ ചുവപ്പ് അല്ലെങ്കിൽ മഞ്ഞ എന്നിങ്ങനെ രണ്ടിനങ്ങളുണ്ട്. തണ്ടിന്റെ അറ്റത്തു കുലകളായി കായ്കൾ ഉണ്ടാകുന്നു. കായ്ക്ക് മുഴുത്ത നെല്ലിക്കയോളം വലിപ്പം വരും. കായ്കൾക്കുളളിൽ ഒരു വിത്തുണ്ടാകും എങ്കിലും ഗ്രാഫ്റ്റു ചെയ്തെടുത്ത തൈകളാണു നടുക. കാരണം ആൺ പെൺ മരങ്ങൾ റംബൂട്ടാന്റെ പ്രത്യേകതയാണ് വിത്തുമുളപ്പിച്ചെടുക്കുന്ന തൈകൾ കായ്ക്കുന്ന പെൺമരമെന്ന് ഉറപ്പില്ലാത്തതിനാൽ ഗ്രാഫ്റ്റുതൈകൾ തന്നെയാണു നടാനെടുക്കേണ്ടത്. ഇതിനായി കുരുവിട്ടു മുളപ്പിച്ച തൈകൾക്ക് ഒരു വർഷം വളർച്ചയാകുമ്പോൾ വശം ചേർത്തൊട്ടിക്കൽ നടത്താം.\nഅനേകം ശിഖരങ്ങളോടു പടർന്നു വളരുന്ന ഒരു ചെടിയാണിത്. രണ്ടു രണ്ടര മീറ്റർ വരെ ഉയരത്തിൽ വളരും തൈ നടേണ്ടത്7മീറ്റർ അകലം നൽകി 50 x 50 x 50 സെ.മീ വലുപ്പത്തിൽ കുഴികളെടുത്താകണം. ഗ്രാഫ്റ്റുതൈകൾ മൂന്നോ നാലോ വർഷംകൊണ്ട് കായ്ച്ചുതുടങ്ങും. വെള്ളക്കെട്ടുള്ള പ്രദേശങ്ങളില് കൃഷി ഒഴിവാക്കേതാണ്. നല്ല സൂര്യപ്രകാശം ലഭ്യമാകുന്നതിനാല് ചെരിവുള്ള സ്ഥലങ്ങളില് മികച്ച വിളവ് പ്രതീക്ഷിക്കാം. പരപരാഗണ സ്വഭാവമുള്ള ചെടിയായതിനാല് തേനീച്ചകളുടെ സാന്നിധ്യം കായ്പിടുത്തത്തിന് അത്യന്താപേക്ഷിതമാണ്. അതുകൊണ്ട് തന്നെ തേനീച്ചകൂടുകൾ റംബൂട്ടാൻ ചെടികൾക്കിടയിൽ സ്ഥാപിച്ചാൽ തേൻ ഉൽപാദനവും നടത്താം.\nപുതുവിളകള് പരീക്ഷിക്കുന്നതില് താല്പര്യം കാണിക്കാറുള്ള മലയാളികള് തങ്ങളുടെ തൊടികളില് വളര്‍ത്തിയിരുന്ന ആദ്യകാല റംബുട്ടാന് മരങ്ങള് വിത്തില് നിന്നും ഉണ്ടായതിനാല് അവയെല്ലാം ഗുണമേന്മ കുറഞ്ഞ നാടന് ഇനങ്ങളാണ്. മധുരം കുറഞ്ഞ്, പുളി കൂടിയും കുരു ഉള്‍ക്കാമ്പില് നിന്ന് വേര്‍പെടുത്താന് കഴിയാത്തതും ഉള്‍ക്കാമ്പ് വളരെ ശുഷ്‌ക്കമായതും വലിയ കുരുവുമൊക്കെയുള്ള നാടന് ഇനങ്ങള് വാണിജ്യാടിസ്ഥാനത്തില് കൃഷിചെയ്യാന് തീരെ യോജിച്ചതല്ല. N 18, റോങ്‌റിയന്, സ്‌കൂള്‍ബോയ്, ബിന്‍ജായ്, മല്‍വാന സ്‌പെഷ്യല് എന്നിവ വാണിജ്യാടിസ്ഥാനത്തില് കൃഷിചെയ്യാന് ഏറ്റവും യോജിച്ചവയാണ്. വീട്ടുവളപ്പില് വളര്‍ത്താവുന്ന ഇനങ്ങളാണ് E 35, കിങ്ങ് എന്നിവ.\nതിരുവനന്തപുരം ജില്ലയിലെ പാങ്ങോട് പഞ്ചായത്തിലുള്ള വിജയൻ എന്ന കർഷകൻ തന്റെ വീട്ടുവളപ്പിൽ നിറയെ റംബൂട്ടാൻ മരങ്ങൾ വച്ച് പിടിപ്പിച്ചിരിക്കുകയാണ്. ഓരോ സീസണിലും ലക്ഷങ്ങളുടെ വരുമാനമാണ് അദ്ദേഹത്തിന് ഇതിലൂടെ ലഭിക്കുന്നത്. റംബൂട്ടാൻ മരങ്ങൾ വീട്ടു മുറ്റത്ത് വച്ച് പിടിപ്പിക്കാനുണ്ടായ സാഹചര്യം അദ്ദേഹം വിശദീകരിക്കുന്നു. Watch Video.\nകോട്ടയം ജില്ലയിലെ ഹോംഗ്രോൺ ബയോടെക് എന്ന നഴ്സറി വികസിപ്പിച്ചെടുത്ത N18, E35 എന്നീ ഇനങ്ങളാണ് കേരളത്തിൽ കൂടുതലായും കൃഷി ചെയ്യുന്നത്. കേരളത്തിന്റെ അൾട്രാ ട്രോപ്പിക്കൽ കാലാവസ്ഥ റംബൂട്ടാൻ ഉൾപ്പടെയുള്ള പഴങ്ങൾ കൃഷി ചെയ്യാൻ ഏറ്റവും അനുയോജ്യമാണെന്ന് ഹോംഗ്രോൺ ഉടമ ജോസ് ജേക്കബ് പറയുന്നു. Watch Video.\nകേരളത്തിൽ നിപ എന്ന രോഗം പടർന്നപ്പോൾ ഏറ്റവും അധികം ഒഴിവാക്കപ്പെട്ട ഒരു പഴമാണ് റംബൂട്ടാൻ. എന്നാ ശാസ്ത്രീയമായി തെളിയിക്കപ്പെട്ടിട്ടില്ലാത്ത ചില വസ്തുതകൾ സാമൂഹമാധ്യമങ്ങൾ വഴിയും മറ്റും പ്രചരിപ്പിച്ച് കേരളത്തിലെ റംബൂട്ടാന്റെ മാർക്കറ്റ് ഇല്ലാതാക്കാൻ ചിലർ ശ്രമിക്കുന്നതായും ശ്രീ വിജയൻ കൂട്ടിച്ചേർത്തു.\nകേരളത്തിൽ അപൂർവ്വമായിരുന്ന റംബൂട്ടാൻ കൃഷി പക്ഷെ ഇപ്പോൾ നിരവധി പേർക്കാണ് വരുമാനമാർഗ്ഗമായി മാറിയത്. അതുകൊണ്ട് തന്നെ വ്യാവസായിക അടിസ്ഥാനത്തിൽ റംബൂട്ടാൻ കൃഷി കൂടുതൽ പേർ ആരംഭിച്ചിട്ടുണ്ട്. എത്രയുണ്ടെങ്കിലും സീസണിൽ നല്ല ഡിമാൻഡാണ് റംബൂട്ടാൻ പഴങ്ങൾക്ക്. കുരുവിൽ നിന്നും കാമ്പ് പൂർണ്ണമായും വരുന്ന വരിക്ക എന്ന പേരിൽ അറിയപ്പെടുന്ന ഇനത്തിനാണ് ഡിമാൻഡ് കൂടുതൽ. Watch Video.\nവൈറ്റമിൻ സി ധാരാളം അടങ്ങിയിരിക്കുന്ന റംബൂട്ടാൻ സ്ഥിരമായി കഴിച്ചാൽ പനി, ജലദോഷം എന്നിവ വരാതെ തടയാം. ചർമസൗന്ദര്യം സംരക്ഷിക്കാനും ശരീരത്തിൽനിന്നു വിഷാംശങ്ങൾ നീക്കം ചെയ്യാനും ഇതു സഹായിക്കും. അനീമിയ തടയുന്നതിലും മുൻപന്തിയിലാണ് റംബൂട്ടാന്‍റെ സ്ഥാനം. വിരകളെ നശിപ്പിക്കുകയും ചെയ്യുന്നു. മുടികൊഴിച്ചിൽ തടയാനും ഇത് നല്ലതാണ്. കോപ്പർ അടങ്ങിയ പഴമാണ് റംബൂട്ടാൻ. എല്ലുകളുടെ ആരോഗ്യത്തിനും രക്തയോട്ടം വർധിപ്പിക്കാനും റംബൂട്ടാൻ കഴിക്കാം.\nവിവിധതരം വിറ്റാമിനുകള്, ധാതുക്കള്, കാര്‍ബോഹൈഡ്രേറ്റുകള്, മറ്റ് സസ്യജന്യസംയുക്തങ്ങള് എന്നീ പോഷകങ്ങളാല് സമൃദ്ധമാണ് റംബുട്ടാന് പഴങ്ങള്. ഇതിന്റെ പുറംതോടിലും പള്‍പ്പിലും അടങ്ങിയിരിക്കുന്ന നിരവധി ആന്റി-ഓക്‌സിഡന്റുകള് ശരീരകോശങ്ങളെ കാന്‍സര് പോലുള്ള രോഗങ്ങളില് നിന്നും സംരക്ഷിക്കുന്നതായി പഠനങ്ങള് വ്യക്തമാക്കുന്നു. Watch Video\nfarming kerala farm rambutan\nസന്ദീപ് ശശികുമാർ | Editor\nചീരകൃഷിയിലൂടെ മാസം ലക്ഷങ്ങളുടെ വരുമാനം നെടുന്ന വീട്ടമ്മ, ഈ ചീര ഏതാണെന്ന് മനസിലായോ?\nദുരഭിമാനം മാറ്റിവച്ച് രണ്ടോ മൂന്നോ പോത്തുകുട്ടികളെ വളർത്തിയാൽ ഒരു കൊല്ലം കഴിയുമ്പോൾ ലക്ഷം രൂപ ലാഭമായി കയ്യിലിരിക്കും, എങ്ങനെ എന്ന് കാണാം


Malika Arora | ചയ്യ ചയ്യ ഗാനചിത്രീകരണ സമയത്ത് ഞാൻ തീരെ ചെറിയ ഒരാളെ പോലെ തോന്നിയിരുന്നു; പക്ഷെ, ആ ടീം തന്നെ സ്നേഹം... കുടുംബത്തിൽ നിന്ന് വിട്ട് നിൽക്കുകയാണെന്ന് തോന്നിയതേയില്ല: മലൈക അറോറ പറയുന്നു - MarunadanMalayalee.com\nചയ്യ ചയ്യ ഗാനചിത്രീകരണ സമയത്ത് ഞാൻ തീരെ ചെറിയ ഒരാളെ പോലെ തോന്നിയിരുന്നു; പക്ഷെ, ആ ടീം തന്നെ സ്നേഹം... കുടുംബത്തിൽ നിന്ന് വിട്ട് നിൽക്കുകയാണെന്ന് തോന്നിയതേയില്ല: മലൈക അറോറ പറയുന്നു\nJuly 21, 201910:20 AM IST Permalink\nമുംബൈ: ദ്വീർഘകാലമായി ബോളിവുഡിലെ നടിയും ഡാൻസറുമായി ശ്രദ്ധിക്കപ്പെട്ട താരമാണ് മലൈക അറോറ. നിരവധി ഹിറ്റ് ഡാൻസ് നമ്പറുകളാണ് മലൈകയുടേതായുള്ളത്. എങ്കിലും മലൈക എന്ന പേര് കേൾക്കുമ്പോൾ ദിൽസേയിലെ ചയ്യ ചയ്യ ഗാനമാണ് ഭൂരിപക്ഷം ആരാധകർക്കും ഓർമ്മ വരിക. 1998ൽ പുറത്തിറങ്ങിയ ചിത്രത്തിലെ ഗാനം വൻഹിറ്റായിരുന്നു. അതിന് ശേഷം മലൈകക്കും തിരക്കുകളുടെ ദിനങ്ങളായിരുന്നു ഇപ്പോഴും. ഈയടുത്ത് ദിൽസേ ഗാനത്തിന്റെ ചിത്രീകരണത്തെ കുറിച്ച് മലൈക പങ്കുവെച്ചു.\nകരീന കപൂറിനോടൊപ്പം ഡാൻസ് ഇന്ത്യ ഡാൻസ് എന്ന റിയാലിറ്റി ഷോയിൽ വിധികർത്താവായെത്തിയപ്പോഴായിരുന്നു മലൈക തന്റെ ദിൽസെ ദിനങ്ങളെ കുറിച്ച് ഓർത്തത്. ഗാനത്തിന്റെ ചിത്രീകരണ സമയത്ത് തനിക്ക് പേടിയും അസ്വസ്ഥതയും ഉണ്ടായിരുന്നുവെന്ന് മലൈക പറഞ്ഞു.\nഷാരൂഖ് ഖാൻ, മണി രത്നം സർ, സന്തോഷ് ശിവൻ അവരെല്ലാവരും ലോകമെമ്പാടും അറിയപ്പെടുന്നവർ. ഞാൻ ശരിക്കും ചെറുതാവുന്നത് പോലെ തോന്നി. പക്ഷെ ആ ടീം തന്നെ സ്നേഹം. കുടുംബത്തിൽ നിന്ന് വിട്ട് നിൽക്കുകയാണെന്ന് തോന്നിയതേയില്ല- മലൈക പറഞ്ഞു.\nഓടിക്കൊണ്ടിരിക്കുന്ന ട്രെയിനിന്റെ മുകളിൽ ആയിരുന്നു ഗാനചിത്രീകരണം. തന്റെ അരയ്ക്ക് കയറിട്ട് ട്രെയിനിൽ കെട്ടിയിരുന്നു. പിന്നീട് കയർ അഴിച്ചു നോക്കിയപ്പോൾ മുറിഞ്ഞിട്ടുണ്ടായിരുന്നു. എങ്കിലും എല്ലാവരും തന്നെ നല്ല പോലെ നോക്കിയിരുന്നുവെന്ന് മലൈക പറഞ്ഞു.


വിദേശജോലി സ്വപ്നം കണ്ടു നടക്കുന്നവരെ വലയിലാക്കും; ഫീസായി വെറും ഒന്നര ലക്ഷം മാത്രം; ടിനുവിന്‍റെ വാഗ്സാമർഥ്യത്തിൽ വീണത് നിരവധിപേർ - RashtraDeepika\nകോട്ടയം: വിദേശത്ത് ജോലി വാഗ്ദാനം ചെയ്തു പണം തട്ടിയ കേസിൽ മണർകാട് പോലീസ് അറസ്റ്റ് ചെയ്തയാൾക്കെതിരേ കൂടുതൽ പരാതികൾ.മണർകാട് ബദേൽ ഭവനിൽ ടിനു യോഹന്നാനെ(53)യാണ് മണർകാട് പോലീസ് അറസ്റ്റ് ചെയ്തത്. ഇയാൾക്കെതിരേ സംസ്ഥാനത്തെ വിവിധ പോലീസ് സ്റ്റേഷനുകളിൽ സമാനമായ രീതിയിൽ കേസുകളുണ്ട്.\nജോലി അന്വേഷിച്ചു നടന്നിരുന്ന യുവാക്കളെ ആയിരുന്നു ഇയാൾ വലയിൽ വീഴ്ത്തിയിരുന്നത്. മുന്പ് താൻ ജോലി വാങ്ങി നല്കിയതാണെന്ന രീതിയിൽ വിദേശത്ത് ജോലി ചെയ്യുന്ന നിരവധി പേരുടെ ചിത്രങ്ങൾ ഫേസ് ബുക്കിലൂടെ ഇയാൾ പലരെയും കാണിച്ചിരുന്നു.\nസിംഗപ്പൂർ, മലേഷ്യ തുടങ്ങിയ രാജ്യങ്ങളിലെ സൂപ്പർ മാർക്കറ്റുകളിലെ സെയിൽസ് വിഭാഗത്തിലാണ് ഇയാൾ ജോലി വാഗ്ദാനം ചെയ്തിരുന്നത്. 40,000 മുതൽ 50,000 രൂപ വരെയായിരുന്നു ശന്പളമായി വാഗ്ദാനം ചെയ്തിരുന്നത്. വീസ ലഭിക്കുന്നതിനായി പ്രോസസിംഗ് ചാർജായി ഒരു ലക്ഷം മുതൽ ഒന്നര ലക്ഷം രൂപവരെയായിരുന്നു ഇയാൾ പലരിൽ നിന്നും വാങ്ങിയെടുത്തിരുന്നത്.\nമുന്പ് പണം തട്ടിയെടുത്ത കേസുമായി ബന്ധപ്പെട്ട് പോലീസ് അന്വേഷണം ആരംഭിച്ചപ്പോൾ ഇയാൾ ഒളിവിൽ പോവുകയായിരുന്നു. കഴിഞ്ഞ ഒന്നര വർഷത്തോളമായി ഒളിവിൽ കഴിയുകയായിരുന്ന പ്രതിക്കെതിരെ പരാതി വ്യാപകമായതോടെ ജില്ലാ പോലീസ് ചീഫ് ഡി. ശില്പയുടെ നേതൃത്വത്തിൽ പ്രത്യേക സ്ക്വാഡ് രൂപീകരിച്ചു.\nതുടർന്ന് കാഞ്ഞിരപ്പള്ളി ഡിവൈഎസ്പി കെ.എൽ. സജിമോന്‍റെ നേതൃത്വത്തിൽ മണർകാട് എസ്എച്ച്ഒ എ.സി. മനോജ് കുമാർ, സബ് ഇൻസ്പെക്ടർ പി.എസ്. അനീഷ്, സീനിയർ സിവിൽ പോലീസ് ഓഫീസർ കെ. അനിൽ, സിവിൽ പോലീസ് ഓഫീസർ കുര്യാക്കോസ്, സിവിൽ പോലീസ് ഓഫീസർ ബി. മനോജ് കുമാർ എന്നിവർ അടങ്ങുന്ന സംഘമാണ് പ്രതിയെ പിടികൂടിയത്.\nപശു “കാലൻ കയറുമായി” റോഡിൽ..! ഗാന്ധിനഗർ മെഡിക്കൽ കോളജ് റോഡ് കൈയടക്കി കന്നുകാലികൾ; ഒരു മരണം കണ്ടിട്ടും പശു ഉടമകൾക്ക് യാതൊരു മാറ്റവുമില്ല; നടപടി വേണമെന്ന ആവശ്യം ശക്തമാകുന്നു


'വിമര്‍ശനങ്ങള്‍ക്ക് വലിയ പ്രാധാന്യം നല്‍കുന്നു; വാക്‌സിനേഷന് ദൗത്യത്തില് ഇന്ത്യയുടെ സാങ്കേതികവിദ്യ നട്ടെല്ലായി മാറി'\nവാക്‌സിനേഷന് ദൗത്യത്തില് ഇന്ത്യയുടെ സാങ്കേതികവിദ്യ നട്ടെല്ലായി മാറിയെന്ന് പ്രധാനമന്ത്രി നരേന്ദ്ര മോദി. രാജ്യത്തെ ജനങ്ങള്‍ക്ക്\nവാക്‌സിന് ലഭ്യമാക്കുന്നതില് അതിശയിപ്പിക്കുന്ന വിജയമാണ് കൈവരിച്ചതെന്നും ഓപ്പണ് മാഗസിന് നല്‍കിയ അഭിമുഖത്തില് മോദി പറഞ്ഞു.\nതനിക്കെതിരെയുള്ള വിമര്‍ശനത്തിന് വലിയ പ്രാധാന്യം നല്‍കുന്നു, നമ്മുടെ രാജ്യം ഒരു വാക്‌സിന് കൊണ്ടുവന്നില്ലായിരുന്നെങ്കില് എന്തായിരിക്കും അവസ്ഥ? സങ്കല്‍പ്പിക്കുക. ലോകത്ത് ഒരു വലിയ ജനവിഭാഗത്തിന് കോവിഡ് വാക്സിനുകള് ലഭ്യമല്ലെന്ന് നമുക്കറിയാം. ഇന്ത്യ സ്വയം പര്യാപ്തമായതുകൊണ്ടാണ് വാക്സിനേഷന് ദൗത്യം വിജയിച്ചത്. രാജ്യത്തെ മുതിര്‍ന്ന പൗരന്‍മാരുടെ ജനസംഖ്യയുടെ അറുപത്തിയൊന്‍പത് ശതമാനത്തിനും കുറഞ്ഞത് ഒരു ഡോസ് കോവിഡ് വാക്‌സിന് ലഭിച്ചിട്ടുണ്ടെന്നും 25 ശതമാനം രണ്ട് ഡോസുകളും എടുത്തിട്ടുണ്ടെന്നും സര്‍ക്കാര് ഈ ആഴ്ച ആദ്യം വ്യക്തമാക്കിയിരുന്നു. ഡിസംബര് അവസാനത്തോടെ വാക്‌സിന് എടുക്കാന് യോഗ്യരായ എല്ലാ ജനങ്ങള്‍ക്കും വാക്‌സിന് നല്‍കാന് ലക്ഷ്യമിടുകയാണ് സര്‍ക്കാര്.\nവിഷയങ്ങള് പഠിക്കാന് സമയമില്ലാത്തതിനാല് മിക്ക ആളുകളും ആരോപണങ്ങള് ഉന്നയിക്കുന്നുവെന്നും വിമര്‍ശനം ഗവേഷണത്തില് വേരൂന്നിയതാകണമെന്നും മോദി പറഞ്ഞു. ''ശരിയായ പഠനം നടത്തിയിട്ടുവേണം വിമര്‍ശം ഉന്നയിക്കാന്. സത്യസന്ധമായി ഞാന് പറയട്ടെ, വിമര്‍ശകരെ ഞാന് വളരെയധികം ബഹുമാനിക്കുന്നു. എന്നാല് ദൗര്‍ഭാഗ്യമെന്ന് പറയട്ടെ വിമര്‍ശകരുടെ എണ്ണം വളരെ കുറവാണ്. മിക്കപ്പോഴും ആളുകള് ആരോപണങ്ങള് ഉന്നയിക്കുക മാത്രമാണ് ചെയ്യുന്നത്. ഓരോ ധാരണകളുടെ അടിസ്ഥാനത്തില് നാടകം കളിക്കുന്നവരാണ് അധികവും. വിമര്‍ശം ഉന്നയിക്കുന്ന വിഷയത്തില് ധാരാണം ഗവേഷണം നടത്തേണ്ടത് അത്യാവശ്യമാണ്. എന്നാല്, അതിവേഗം മുന്നോട്ടു നീങ്ങുന്ന ഇന്നത്തെ ലോകത്തില് പലര്‍ക്കും അതിനൊന്നും സമയം കിട്ടാറില്ല. അതുകൊണ്ടുതന്നെ പലപ്പോഴും എനിക്ക് വിമര്‍ശകരെ നഷ്ടപ്പൈറുണ്ട്.'' പ്രധാനമന്ത്രി പറഞ്ഞു\n''വാക്സിനേഷന് ദൗത്യത്തിന്റെ വിജയം മനസിലാക്കുന്നതിന് അതുസംബന്ധിച്ച ആസൂത്രണം, ലോജിസ്റ്റിക്‌സ്, വാക്‌സിഷേന്റെ പുരോഗതി\nഎന്നിവയെക്കുറിച്ചെല്ലാം അറിയേണ്ടതുണ്ട്. രാജ്യത്തുടനീളം ധാരാളം ആളുകള് അണിനിരന്ന ഒരു വലിയ ശ്രമമാണിത്. ലോകത്തെ ഏറ്റവും വലിയ വാക്സിനേഷന് ദൗത്യം വന് വിജയമാക്കിയവരുടെ പരിശ്രമങ്ങള് ജനങ്ങളെ അറിയിക്കാന് മാധ്യമങ്ങള്‍ക്ക് ഇനിയും സമയം വേണ്ടിവരും'' മോദി പറഞ്ഞു.\nജയ് ജവാന്, ജയ് കിസാന്, ജയ് വിജ്ഞാന് എന്ന മുദ്രാവാക്യത്തില്‍നിന്ന് വീണ്ടും മുന്നോട്ടു പോകേണ്ട സമയമായി. ജയ് ജവാന്, ജയ് കിസാന്, ജയ് വിജ്ഞാന്, ജയ് അനുസന്ധാന് (ഗവേഷണം) എന്നതാവണം പുതിയ മുദ്രാവാക്യം. തന്റെ സര്‍ക്കാര് ഗവേഷണത്തിന് മുന്‍ഗണന നല്‍കുന്നുവെന്ന് അദ്ദേഹം പറഞ്ഞു. 2020 മെയ് മാസത്തിലാണ് വാക്സിനേഷന് ദൗത്യം സംബന്ധിച്ച ആലോചനകള് ആദ്യമായി രാജ്യത്ത് തുടങ്ങിയത്. ആ സമയത്ത് ലോകത്ത് ഒരിടത്തും കോവിഡ് വാക്സിന് അന്തിമ അനുമതി ലഭിക്കുന്ന ഘട്ടത്തിന് അടുത്തെത്തിയിട്ടില്ല. ജനങ്ങള്‍ക്ക് മുഴുവന് വാക്സിന് കുത്തിവെക്കാന് ദശാബ്ദങ്ങളെടുക്കുന്ന പഴയ ശൈലി സ്വീകരിക്കാനാവില്ലെന്ന് ആദ്യം തന്നെ തീരുമാനമെടുത്തു, വേഗത്തിലും കാര്യക്ഷമമായും വിവേചനരഹിതമായും സമയബന്ധിതമായും പ്രവര്‍ത്തിക്കണമെന്ന് ഞങ്ങള് ആഗ്രഹിച്ചു, ''പ്രധാനമന്ത്രി പറഞ്ഞു.\nകൊറോണ വൈറസിനായുള്ള രണ്ട് വാക്‌സിനുകള്: ബ്രിട്ടീഷ്-സ്വീഡിഷ് ഫാര്‍മസ്യൂട്ടിക്കല് കമ്പനിയായ ആസ്ട്രാസെനെക്ക വികസിപ്പിച്ചെടുത്ത കോവിഷീല്‍ഡ് ഇന്ത്യയില് പൂനെ ആസ്ഥാനമായുള്ള സെറം ഇന്‍സ്റ്റിറ്റ്യൂട്ട് ഓഫ് ഇന്ത്യയാണ് നിര്‍മ്മിക്കുന്നത്, കൂടാതെ ഭാരത് ബയോടെക് വികസിപ്പിച്ച കോവാക്‌സിന് ഈ വര്‍ഷത്തിന്റെ തുടക്കത്തില് രാജ്യത്തെ ഡ്രംഗ് കട്രോളറില് നിന്ന് അടിയന്തര അനുമതി നേടി അദ്ദേഹം പറഞ്ഞു.\nപാവങ്ങള്‍ക്ക് ഇന്ന് അര്‍ഹമായ സേവനങ്ങള് ലഭിക്കാന് കാത്തിരിക്കാനോ കൈക്കൂലി നല്‍കേണ്ട ആവശ്യമോ ഇല്ല. പാവപ്പെട്ട കുടിയേറ്റ തൊഴിലാളികള്‍ക്ക് ആദ്യ ഡോസ് വാക്സിന് സ്വന്തം ഗ്രാമത്തില്‍നിന്ന് എടുത്താലും അടുത്ത ഡോസ് അദ്ദേഹം ജോലി ചെയ്യുന്ന നഗരത്തില് നിന്ന് സ്വീകരിക്കാം. ശരിയായ സമയത്തും തടസ്സങ്ങളില്ലാതെയും ശരിയായ രീതിയില് വാക്സിന് ലഭിക്കുന്നുവെന്ന് സാങ്കേതികവിദ്യ ഉറപ്പ് നല്‍കുന്നു, പ്രധാനമന്ത്രി പറഞ്ഞു.\n'ലോകത്തെ വെച്ച് ഇന്ത്യയെ അവസ്ഥയെ താരതമ്യം ചെയ്യുമ്പോള്, പല വികസിത രാജ്യങ്ങളേക്കാളും ഞങ്ങള് മികച്ച പ്രകടനം നാം കാഴ്ചവെച്ചു. എന്നാല് രാജ്യത്തിന് സത്പേര് മോശമാക്കുക എന്നതാണ് ചില സ്ഥാപിത താത്പര്യക്കാരുടെ ലക്ഷ്യം. കോവിഡ് മഹാമാരി എല്ലാ രാജ്യങ്ങളെയും ഒരേ രീതിയിലാണ് ബാധിച്ചത്. എന്നാല് പല വികസ്വര രാജ്യങ്ങളെക്കാളും മെച്ചപ്പെട്ട രീതിയില് നമുക്ക് കോവിഡിനെ നേരിടാന് കഴിഞ്ഞു. വിമര്‍ശനങ്ങളെയെല്ലാം അതിജീവിക്കാന് കഴിഞ്ഞു അദ്ദേഹം പറഞ്ഞു.\nആരോഗ്യം സംരക്ഷിക്കുന്നതില് സര്‍ക്കാര് ശ്രദ്ധ കേന്ദ്രീകരിക്കുന്നു, 2014 ല് ആറ് ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സ് ഉണ്ടായിരുന്ന സ്ഥാനത്ത് രാജ്യം ഇന്ന് 22 അത്തരം സ്ഥാപനങ്ങളുടെ നിര്‍മ്മാണത്തിലാണ്. 2014 ല് 380 മെഡിക്കല് കോളേജുകള് ഉണ്ടായിരുന്ന സ്ഥാനത്ത് ഇന്നുള്ളത്. 560 എണ്ണമാണെന്നും പ്രധാനമന്ത്രി പറഞ്ഞു. ആരോഗ്യ മേഖല നേരിടുന്ന പ്രശ്‌നങ്ങളില് അടിസഥാന സൗകര്യങ്ങള്\nവര്‍ദ്ധിപ്പിക്കുന്നതിനായി ബൃഹത്തായ പദ്ധതി ആരംഭിക്കുന്നതിനും സര്‍ക്കാര് ശ്രമിക്കുന്നു, പ്രധാനമന്ത്രി പറഞ്ഞു.\nഞങ്ങള് ആരോഗ്യ പരിപാലനത്തില് സജീവമായി ശ്രദ്ധ കേന്ദ്രീകരിക്കുന്നു. മെച്ചപ്പെട്ട രീതിയില് ശുചിത്വം മുതല് ജലവിതരണം വരെ, യോഗ മുതല് ആയുര്‍വേദം വരെ, വിദൂര പ്രദേശങ്ങളിലെ രോഗനിര്‍ണയ കേന്ദ്രങ്ങള് ശക്തിപ്പെടുത്തുന്നത് മുതല്, ഞങ്ങള് എല്ലാം ചെയ്യുന്നു,' അദ്ദേഹം പറഞ്ഞു.\nപിപിഇ കിറ്റുകളുടെ ഇറക്കുമതിയില് നിന്ന്, നമ്മള് ഇപ്പോള് ലോകത്തിലെ ഏറ്റവും വലിയ നിര്‍മ്മാതാക്കളില് ഒരാളായി മാറിയിരിക്കുന്നു. അതുപോലെ, വെന്റിലേറ്ററുകളുടെ എണ്ണം ക്രമാതീതമായി വര്‍ദ്ധിപ്പിക്കാന് മാത്രമല്ല, ഗാര്‍ഹിക നിര്‍മ്മാണത്തിലൂടെയും നമ്മള് അത് നടപ്പാക്കി. വൈറസിനെക്കുറിച്ചുള്ള അറിവ് പരിമിതമായിട്ടും ഇന്ത്യ ഇതെല്ലാം നേടി. ലോക്ക്ഡൗണിന്റെ സാമ്പത്തിക ആഘാതം, നിലവിലുള്ള സംസ്ഥാന ശേഷി പരിമിതികള്. പരിവര്‍ത്തനപരമായ മാറ്റം വരുത്താനുള്ള നമ്മുടെ കഴിവിന് ഇതിലും മികച്ച തെളിവുണ്ടോ? ' പ്രധാനമന്ത്രി മോദി ചോദിച്ചു.\nബാല്‍ക്കണിയില് ഇറങ്ങി പാത്രം കൊട്ടുക, ദീപം തെളയിക്കുക തുടങ്ങിയവയ്‌ക്കെതിരെയുള്ള വിമര്‍ശനങ്ങളില് ആരോഗ്യ പരിപാലനത്തില് മുന്‍നിര പോരാളികളുടെ മനോവീര്യം വര്‍ദ്ധിപ്പിക്കേണ്ടതിന്റെ ആവശ്യകതയും പ്രധാനമന്ത്രി ചൂണ്ടികാട്ടി.


Oxford ഓക്സ്ഫഡ് സർവകലാശാലയുമായി ചേർന്ന് ആസ്ട്രാസെനക നടത്തിവന്ന കോവിഡ്-19 വാക്സിൻ്റെ അവസാനഘട്ട ക്ലിനിക്കൽ പരീക്ഷണം താത്ക്കാലികമായി നിർത്തിവെച്ചു. കുത്തിവെപ്പ് എടുത്തവരിൽ ഒരാൾക്ക് “വിശദീകരിക്കാൻ കഴിയാത്ത” അസുഖം കണ്ടെത്തിയതിനെ തുടർന്നാണ് മരുന്നു പരീക്ഷണത്തിൻ്റെ മൂന്നാം ഘട്ടം തത്ക്കാലത്തേക്ക് നിർത്തിവെച്ചത്. വാക്സിൻ്റെ പാർശ്വഫലമാണോ, കുത്തിവെപ്പ് നടത്തിയ ആളിന് അസുഖം ബാധിക്കാൻ ഇടയായത് എന്നത് അന്വേഷിക്കും. oxford ആസ്ട്രാസെനക പുറത്തിറക്കിയ പ്രസ്താവനയിലാണ്, സുരക്ഷാ വിവരം അവലോകനം ചെയ്യേണ്ടതിനാൽ പ്രതിരോധ കുത്തിവെപ്പ് താത്ക്കാലികമായി നിർത്തി വെയ്ക്കുന്ന വിവരം അറിയിച്ചത്. കുത്തിവെപ്പ് എടുത്തവരിൽ ഒരാൾക്കാണ് More


ആ പാദചാരിയുടെ പാവനസ്മരണക്ക് | Great Moments | islamonlive.in\n1918 ഡിസംബറിൽ ഞാൻ റാഞ്ചിയിൽ തർജുമാനുൽ ഖുർആൻ രചനാർഥം ഒരു വാടക വീട്ടിലായിരുന്നു ഒറ്റക്ക് താമസം. ഒരു ദിവസം ഇശാ നമസ്കാരം കഴിഞ്ഞ് പ്രാർത്ഥനകൾക്ക് ശേഷം പള്ളിയിൽ നിന്ന് പുറത്തിറങ്ങി വീട്ടിലേക്ക് തിരിച്ചു നടക്കുകയായിരുന്നു. പിന്നിൽ ഒരാളനക്കം,എന്റെ പുറകിൽ ആരോ വരുന്നുണ്ടെന്ന് എനിക്ക് തോന്നി. പിന്നിൽ കമ്പിളി ധരിച്ച് വിറച്ചു കൊണ്ട് ഒരു മനുഷ്യ രൂപം. ഞാൻ തിരിഞ്ഞു നിന്നു കൊണ്ട് അദ്ദേഹത്തോട് ചോദിച്ചു:\n“നിങ്ങൾക്ക് എന്നോട് എന്തെങ്കിലും പറയാനുണ്ടോ?” ”\nആഗതൻ :”അതെ സർ, ഞാൻ വളരെ ദൂരെ നിന്നും ഇവിടെ എത്തിയത് താങ്കളെ കാണാൻ മാത്രമാണ്”\nഞാൻ :”എവിടെനിന്ന്? ”\nആഗതൻ :” അഫ്ഗാൻ അതിർത്തിയിൽ നിന്നും”\nഞാൻ :”എപ്പോഴാണ് നിങ്ങളിവിടെയെത്തിയത്?” ”\nആഗതൻ :”ഇന്ന് വൈകുന്നേരം എത്തിയതാണ്., ഞാൻ വളരെ ദരിദ്രനാണ്. കാന്തഹറിൽ നിന്ന് കാൽനടയായി ക്വറ്റയിലെത്തി. നാട്ടുകാരായ കുറച്ച് വ്യാപാരികൾ അവിടെയുണ്ടായിരുന്നു. അവർ എന്നെ താല്ക്കാലികമായി ജോലിക്കെടുത്ത് ആഗ്രയിലേക്ക് കൊണ്ടുപോയി. തുടർന്ന് ഞാൻ ആഗ്രയിൽ നിന്ന് കാൽനടയായി ഇവിടെയെത്തി.”\nഞാൻ: “ക്ഷമിക്കണം, നിങ്ങൾ എന്തിനാണ് ഇത്രയധികം കഷ്ടപ്പെട്ടത്?”\nആഗതൻ : “നിങ്ങളിൽ നിന്ന് വിശുദ്ധ ഖുർആനിലെ ചില ആശയങ്ങളും സന്ദർഭങ്ങളും മനസിലാക്കാൻ മാത്രം. ഞാൻ ഹിലാലിന്റെയും ബലാഗിന്റെയും (മൗലാനാ ആസാദിന്റെ പത്രാധിപത്വത്തിൽ ഇറങ്ങിയിരുന്ന രണ്ടു മാഗസിനുകൾ) സ്ഥിരം വായനക്കാരനാണ്. ഒരക്ഷരവും വിടാതെ ഞാനവ വായിക്കാറുണ്ട്.”\nആ മനുഷ്യൻ കുറച്ചുദിവസം എന്റെ കൂടെ താമസിച്ചു. ചില വിഷയങ്ങൾ ഞാനുമായി ചർച്ച ചെയ്തു.പിന്നീട് ഒരു സുപ്രഭാതത്തിൽ തിരിച്ചുപോയി. പോകുമ്പോൾ എന്നെ കാണാനൊന്നും നിന്നില്ല. മടക്കച്ചെലവിന് ഞാൻ പണം നൽകുമെന്ന് ഭയന്നാവും പാവം എന്നോട് പറയാതെ പോയത്. തന്റെ ഒരു ഭാരവും എന്റെ മേൽ ചുമത്താൻ അയാൾ ആഗ്രഹിച്ചിരുന്നില്ല. കാൽനടയായി തന്നെയാവണം ഈ ദൂരം മുഴുവൻ താണ്ടി തിരിച്ചു പോയിട്ടുണ്ടാവുക. അദ്ദേഹത്തിന് എന്ത് സംഭവിച്ചിരിക്കും?! പേര് പോലും എനിക്ക് ഓർമ്മയില്ല, ജീവിച്ചിരിപ്പുണ്ടോ ഇല്ലയോ എന്ന് പോലും എനിക്കറിയില്ല. പക്ഷേ, എന്റെ ഓർമ്മ കൃത്യമായിരുന്നുവെങ്കിൽ ഞാൻ ഈ ഗ്രന്ഥത്തിന്റെ സമർപ്പണം അദ്ദേഹത്തിന്റെ പേരിലാക്കുമായിരുന്നു.\nമൗലാനാ ആസാദ് ഒറ്റ നോട്ടത്തിൽ\nജനനത്തീയതി: 1888, നവംബർ 11\nജനന സ്ഥലം: മക്ക, സൗദി അറേബ്യ\nമരണം: 1958, ഫെബ്രുവരി 22, ഡെൽഹി\n(മൗലാന ആസാദിന്റെ തർജുമാനുൽ ഖുർആന്റെ ആമുഖത്തിൽ നിന്ന് )\nസംഗ്രഹ വിവർത്തനം : ഹഫീദ് നദ്‌വി കൊച്ചി\nമൗലാന അബുൽകലാം ആസാദ്


സംരംഭകര്‍ക്ക് അവസരമൊരുക്കി ഖത്തര്; ദോഹ കോര്‍ണിഷില് കഫേകള് തുടങ്ങാന് അവസരം\n2022-05-10 05:02:45 pm IST\nദോഹ: ഖത്തറിലെ കോര്‍ണിഷില് കടലിന് അഭിമുഖമായി സ്ഥിതി ചെയ്യുന്ന മൂന്ന് പ്ലാസകള്‍ക്കുള്ളില് കഫേകള് തുടങ്ങുന്നതിന് സംരംഭകരില് നിന്നും ടെണ്ടര് ക്ഷണിച്ചു. ഖത്തറിലെ റോഡുകളും പൊതു സ്ഥലങ്ങളും സൗന്ദര്യവല്‍ക്കരിക്കുന്നതിനുള്ള സൂപ്പര്‍വൈസറി കമ്മിറ്റിയാണ് ടെണ്ടര് ക്ഷണിച്ച കാര്യം പ്രഖ്യാപിച്ചത്.\nഅല് ദഫ്ന, അല് കോര്‍ണിഷ്, അല് ബിദ്ദ പ്ലാസകളിലായി ആറ് കഫേകള്‍ക്കുള്ള ടെണ്ടറാണ് ക്ഷണിച്ചത്. കോര്‍ണിഷില് കടലിന് അഭിമുഖമായി സ്ഥിതി ചെയ്യുന്ന മൂന്നു പ്ലാസകളെയും കാല്‍നടയാത്രക്കാരുടെ അണ്ടര്‍പാസുമായി ബന്ധിപ്പിച്ചിട്ടുണ്ട്. ഇതില് രണ്ടെണ്ണത്തില് കടലിലേക്ക് നോക്കിയിരിക്കാവുന്ന തരത്തില് പുറത്തും ഇരിപ്പിടങ്ങള് അനുവദിക്കുമെന്ന് സൂപ്പര്‍വൈസറി കമ്മറ്റി ചെയര്‍മാന് എഞ്ചി.മുഹമ്മദ് അല് ഖാലിദി അറിയിച്ചു.\nരണ്ടു നിലകളിലുള്ള ഓരോ യുണിറ്റിലും താഴത്തെ നിലയില് കഫെയും മുകളില് കടലിന് അഭിമുഖമായി ഇരിക്കാവുന്ന തരത്തില് ഇരിപ്പിടങ്ങള് ക്രമീകരിക്കാനുള്ള സൗകര്യവുമുണ്ടാവും. ഒരു വശം പ്ലാസയുടെ ഉള്‍ഭാഗവുമായും മറ്റൊരു വശം അണ്ടര്‍പാസുമായും ബന്ധിപ്പിച്ചതിനാല് സന്ദര്‍ശകര്‍ക്ക് ഇരു വശങ്ങളിലൂടെയും കഫെകളിലേക്ക് പ്രവേശനം സാധ്യമാകും. അല്‍ദഫ്ന പ്ലാസയില് രണ്ട് കഫെകളാണ് ഉണ്ടാവുക. ഓരോന്നിനും ആകെ 68 ചതുരശ്ര മീറ്റര് വിസ്തൃതിയാണ് ഉണ്ടായിരിക്കുക. ഇതില് 20 ചതുരശ്ര മീറ്റര് അകത്തും 48 ചതുരശ്ര മീറ്റര് ബാഹ്യ ഇടവുമായിരിക്കും.\nകോര്‍ണിഷ് പ്ലാസയിലും രണ്ട് കഫേകള് ഉണ്ടാവും. 95 ചതുരശ്ര മീറ്റര് ആകെ വിസ്തീര്‍ണമുള്ള ഓരോന്നിലും 46 ചതുരശ്ര മീറ്റര് അകത്തും 49 ചതുരശ്ര മീറ്റര് ബാഹ്യ ഇടവുമായിരിക്കും. അല് ബിദ പ്ലാസയിലെ രണ്ട് കഫേകളില് ഓരോന്നിനും ആകെ 68 ചതുരശ്ര മീറ്റര് വിസ്തൃതിയുണ്ടായിരിക്കും.ഇതില് 20 ചതുരശ്ര മീറ്റര് അകത്തും 48 ചതുരശ്രമീറ്റര് ബാഹ്യ ഇടവുമായിരിക്കും.\nഓരോ കഫേയിലും വെള്ളം, വൈദ്യുതി,എയര്‍കണ്ടീഷന് കണക്ഷനുകളും ലഭ്യമാക്കിയിട്ടുണ്ടെന്ന് അധികൃതര് അറിയിച്ചു. താല്‍പ്പര്യമുള്ള സംരംഭകര്‍ക്ക് ഈ ലിങ്ക് വഴി ബിഡുകള് സമര്‍പ്പിക്കാം.\nAshghal bids invites Doha Corniche


Malayalam News - മണ്ണാർക്കാട് വാഹനപരിശോധനക്കിടെ വൻ സ്ഫോടക വസ്തുശേഖരം പിടികൂടി | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n250 പെട്ടികളിലായി ആറേകാൽ ടൺ ജലാറ്റിൻ സ്റ്റിക്കുകളാണുണ്ടായിരുന്നത്. ഒന്നര കോടിയോളം രൂപ വില വരും. ( റിപ്പോർട്ട്- പ്രസാദ് ഉടുമ്പിശ്ശേരി)\nNews18 Malayalam | February 27, 2021, 6:44 AM IST\nമണ്ണാർക്കാട് എക്സൈസ് നടത്തിയ വാഹന പരിശോധനയിൽ വൻ സ്ഫോടക വസ്തു ശേഖരം പിടികൂടി. കോയമ്പത്തൂരിൽ നിന്നും മലപ്പുറത്തേക്ക് കടത്തിയ ആറേകാൽ ടൺ ജലാറ്റിൻ സ്റ്റിക്കാണ് എക്സൈസ് പിടികൂടിയത്. കേസിൽ രണ്ടു പേരെ കസ്റ്റഡിയിലെടുത്തു. തുടർ നടപടികൾക്കായി ഇവരെ പൊലീസിന് കൈമാറി.\nരഹസ്യവിവരത്തിൻ്റെ അടിസ്ഥാനത്തിൽ എക്സൈസ് സ്പെഷ്യൽ സ്ക്വാഡ് മണ്ണാർക്കാട് നടത്തിയ വാഹന പരിശോധനയിലാണ് പച്ചക്കറി വണ്ടിയിൽ കടത്തിയ വൻ സ്ഫോടകവസ്തു ശേഖരം പിടികൂടിയത്. കോയമ്പത്തൂരിൽ നിന്നും മത്തനും കാബേജുമായി വന്ന ലോറിയിലാണ് സ്ഫോടക വസ്തുക്കൾ പിടികൂടിയത്. കേസിൽ സേലം ആത്തൂർ സ്വദേശികളായ ഇളവരശൻ, കാർത്തി എന്നിവരെ അറസ്റ്റു ചെയ്തു.\n250 പെട്ടികളിലായി ആറേകാൽ ടൺ ജലാറ്റിൻ സ്റ്റിക്കുകളാണുണ്ടായിരുന്നത്. ഒരു പെട്ടിയിൽ 200 ജലാറ്റിൽ സ്റ്റിക്കുകളാണുണ്ടായിരുന്നത്. ഒന്നര കോടിയോളം രൂപ വില വരും. കേസ് തുടർനടപടികൾക്കായി മണ്ണാർക്കാട് ഡിവൈഎസ്പി ഇ സുനിൽകുമാറിന് കൈമാറി.\nമലപ്പുറം - കോഴിക്കോട് അതിർത്തിയിലേക്ക് ലോഡ് എത്തിക്കാനായിരുന്നു ലോറിക്കാർക്കുള്ള നിർദ്ദേശം. അവിടെ നിന്നും മറ്റൊരു വാഹനത്തിൽ സ്ഫോടകവസ്തുക്കൾ കൊണ്ടുപോവാനായിരുന്നു നീക്കമെന്ന് പൊലീസ് പറയുന്നു. ആദ്യമായാണ് ഇത്രയധികം സ്ഫോടക വസ്തുക്കൾ പിടികൂടുന്നത്. സംഭവത്തിൽ അന്വേഷണം ഊർജിതമാക്കിയതായി പൊലീസ് പറഞ്ഞു.


palakkad car theft: യാത്രക്കാരെ ആക്രമിച്ച് കാര് തട്ടിയെടുത്ത കേസില് ഒന്നര വര്‍ഷത്തിന് ശേഷം അറസ്റ്റ്; തുമ്പായത് ഐ ഫോണ് -2arrested for car theft in palakkad after 1.5 years | Samayam Malayalam\n2 arrested for car theft in palakkad after 1.5 years\nSamayam Desk | Lipi | Updated: 22 Jan 2021, 05:09:00 PM\nയാത്രക്കാരെ ആക്രമിച്ച് ഇന്നോവാ കാര് തട്ടിയെടുത്ത കേസില് ഒന്നര വര്‍ഷത്തിന് ശേഷം അറസ്റ്റ്. നൂറണി സ്വദേശികളായ അക്ബര്, അര്‍സല് എന്നിവരാണ് അറസ്റ്റിലായത്. കേസില് ഇനിയും രണ്ട് പേരെ കൂടി പിടികൂടാനുണ്ട്. ഇന്നോവാ കാറിലെത്തിയ ജംഷാദലി, അബ്ദുള് ജലീല് എന്നിവരെ മൂന്ന് കാറിലെത്തിയ സംഘം വളഞ്ഞിട്ട് ആക്രമിക്കുകയായിരുന്നു.\nശ്രീകൃഷ്ണപുരം പോലീസിന്റെ പിടിയിലായ അക്ബര്, അര്‍സല്\nപാലക്കാട്: ഒന്നര വര്‍ഷം മുമ്പ് മുണ്ടൂര്-പെരിന്തല്‍മണ്ണ സംസ്ഥാനപാതയില് പുഞ്ചപ്പാടത്ത് രാത്രിയില് കാര് യാത്രക്കാരെ ആക്രമിച്ച് കാര് തട്ടിക്കൊണ്ടുപോയ കേസില് രണ്ടുപേരെ ശ്രീകൃഷ്ണപുരം സിഐ കെഎം ബീനീഷും സംഘവും പിടികൂടി. പാലക്കാട് നൂറണി ചടനംകുര്‍ശി കളത്തില് വീട്ടില് അക്കു എന്ന അക്ബര്(30), നൂറണി ചിറക്കല് വീട്ടില് അര്‍സല് (26) എന്നിവരാണ് അറസ്റ്റിലായത്.\nകേസ്സില് പാലക്കാട് സ്വദേശികളായ രണ്ടുപേരെക്കൂടി പിടികൂടാനുണ്ടെന്ന് പോലീസ് പറഞ്ഞു. സുഭാഷ്, പ്രമോദ് എന്നിവരെയാണ് പിടികൂടാനുളളത്. ഇതില് സുഭാഷ് കഞ്ചാവ് പിടികൂടിയ കേസ്സില് വിശാഖപട്ടണത്ത് ജയില് ശിക്ഷ അനുഭവിക്കുകയാണ്. പ്രമോദ് കോയമ്പത്തൂരിലുണ്ടെന്നാണ് പോലീസ് നിഗമനം. 2019 മെയ് 13ന് രാത്രിയാണ് മലപ്പുറം കോടൂര് ചെമ്മം കടവ് ചോലശ്ശേരി വീട്ടില് സിഎച്ച് ജംഷാദലി, കൂട്ടുകാരനായ അബ്ദുല് ജലീല് എന്നിവരെ ആക്രമിച്ച് ഇന്നോവ കാര്‍തട്ടിയെടുത്തത്.\nനെല്ലിയാമ്പതിയിൽ നീലഗിരി താർ! ആദ്യം കണ്ടെത്തിയത് 60 എണ്ണത്തെ\nമൂന്നു കാറുകളിലെത്തി വളഞ്ഞിട്ട് ആക്രമിക്കുകയായിരുന്നു. ജംഷാദലിയെ മര്‍ദ്ദിച്ച് അവശനാക്കി കാര് തട്ടിയെടുത്തു. ജംഷാദലിയുടെ കൂട്ടുകാരനായ അബ്ദുള് ജലീലിനെ കാറില് കൊണ്ടുപോയി മര്‍ദ്ദിച്ച് അവശനാക്കി പാലക്കാട് കണ്ണനൂരില് ഇറക്കിവിട്ടു. മലപ്പുറത്ത് വിവിധ സ്ഥലങ്ങളില് സ്ഥാപനങ്ങളുളള ഡിസോണ് ഗ്രൂപ്പ് ഓഫ് ഇന്‍സ്റ്റിട്യൂഷന് മേധാവിയായിരുന്നു ജംഷാദലി. കോയമ്പത്തൂര് ഭാരതിയാര് സര്‍വ്വകലാശാലയിലേക്ക് വിദ്യാര്‍ഥികളുടെ രജിസ്‌ട്രേഷന് ആവശ്യത്തിനുപോയി വരികയയാരുന്നു. കാറില് നിന്നു 18 ഫാനുകളും ഒരു ഐ ഫോണ് ഉള്‍പ്പെടെ മൂന്നു മൊബൈല് ഫോണുകളും നഷ്ടമായി.\nകുഴല്‍പ്പണം ഉളള കാര് വരുന്നുണ്ടെന്ന് പ്രമോദ് വിവരം അറിയിച്ചതായി പിടികൂടിയ പ്രതികള് പോലീസിനോടു പറഞ്ഞു. തിരിച്ചറിഞ്ഞ നാലുപേരുള്‍പ്പെടെ ഏഴു പേര് മൂന്നുകാറുകളിലായി പുഞ്ചപ്പാടത്തിനും കടമ്പഴിപ്പുറത്തിനും ഇടയില് കാത്തുനിന്നു. ജംഷാദലിയുടെ കാര് വരുമ്പോള്‍സ്വിഫ്റ്റ് കാര് റോഡിന് കുറുകെയിട്ട് ആക്രമിക്കുകയായിരുന്നു. തട്ടിയെടുത്ത ഇന്നോവ കാര് സുഭാഷാണ് ഓടിച്ചുപോയത്. ഐഫോണിന്റെ ഐഎംഇ നമ്പര് കേന്ദ്രീകരിച്ച് നടത്തിയ അന്വേഷണമാണ് കേസില് വഴിത്തിരിവായത്.\nഫോണ് പാലക്കാടു സ്വദേശി ഉപയോഗിക്കുന്നതായി മനസ്സിലായി. പലര്‍ക്കും കൈമാറിയിരുന്ന ഫോണ് പിടിയിലായ അക്കു എന്ന അക്ബര് അലിയില് നിന്നാണ് ഇവര്‍ക്ക് ലഭിച്ചതെന്ന് പോലീസ് കണ്ടെത്തി. എഎസ്ഐ സുനില്, സീനിയര് സിപിഒമാരായ മുഹമ്മദ്‌റഫീഖ്, അനില്‍കുമാര്, സിപിഒമാരായ ശ്രീജിത്ത്, ചന്ദ്രശേഖരന് എന്നിവരും അന്വേഷണ സംഘത്തിലുണ്ടായിരുന്നു.\nചെട്ടികുളങ്ങര തിരഞ്ഞെടുപ്പിൽ വാർഡ് നിലനിർത്തി എൽ.ഡി. എഫ്\nനെല്ലിയാമ്പതിയിൽ നീലഗിരി താർ! ആദ്യം കണ്ടെത്തിയത് 60 എണ്ണത്തെ ആര്‍ട്ടിക്കിള് ഷോ\nകാര് മോഷണം അറസ്റ്റ് ഇന്നോവാ കാര് മോഷ്ടിച്ച കേസ് Palakkad news palakkad car theft innova car robbed\nWeb Title :2arrested for car theft in palakkad after 1.5 years\nRest of the Worldഅമേരിക്കയിലെ വെടിവെപ്പ്: മരിച്ചവരിൽ നാല് ഇന്ത്യൻ വംശജരും\nPathanamthittaപത്തനംതിട്ടയിൽ5മണ്ഡലങ്ങളും ചുവക്കും; എൽഡിഎഫിന് പൂർണ വിജയമെന്ന് റിപ്പോർട്ട്! വീഡിയോ കാണാം\nMalappuram45,000 സ്‌ക്വയര് ഫീറ്റ്, 7000 ത്തിലധികം പേര്‍ക്ക് ഒരുമിച്ച് നിസ്‌കരിക്കാം; മലപ്പുറത്ത് അത്യാധുനിക മസ്ജിദ്, വീഡിയോ കാണാം\nKerala'നമ്പി നാരായണനെതിരെ മൊഴി നൽകാൻ പറഞ്ഞത് രമൺ ശ്രീവാസ്തവ'; ചാരക്കേസിൽ ഗുരുതര ആരോപണം\nIdukkiകൊവിഡിലുലഞ്ഞ് മൂന്നാറിന്‍റെ വിനോദ സഞ്ചാരമേഖല! വീഡിയോ കാണാം\nKerala80 ലക്ഷം ഈ ടിക്കറ്റിന്; കാരുണ്യ KR 495 ലോട്ടറി ഫലം പ്രഖ്യാപിച്ചു


ഡൽഹിയിൽ നടന്നത് മദ്ധ്യവർഗ്ഗ പ്രക്ഷോഭം എന്ന് അരുന്ധതി റോയ്\nന്യൂഡൽഹി : ഡൽഹിയിൽ ബസിൽ വെച്ചു പെൺകുട്ടി കൂട്ട ബലാൽസംഗത്തിന് ഇരയായ സംഭവത്തെ തുടർന്ന് രാഷ്ട്രപതി ഭവനു മുന്നിൽ നടന്ന പ്രതിഷേധ സമരം ഇന്ത്യൻ സമൂഹത്തിന്റെ വർഗ്ഗ ബോധത്തിന്റെ പ്രതിഫലനം മാത്രമാണ് എന്ന് പ്രശസ്ത എഴുത്തുകാരിയും മനുഷ്യാവകാശ പ്രവർത്തകയുമായ അരുന്ധതി റോയ് അഭിപ്രായപ്പെട്ടു. ബലാൽസംഗത്തിന് ഇരയായത് ഒരു മദ്ധ്യവർഗ്ഗ പെൺകുട്ടിയും പ്രതികൾ ദരിദ്രരും ആയതാണ് ഈ കേസ് ഇത്രയധികം പ്രതിഷേധത്തിന് കാരണമാവാൻ സഹായിച്ചത്. ഒരു പച്ചക്കറി വിൽപ്പനക്കാരനും ബസ് ഡ്രൈവറും മറ്റും ഒരു മദ്ധ്യ വർഗ്ഗ പെൺകുട്ടിയെ ആക്രമിച്ചപ്പോൾ പുറത്തു വന്ന വർഗ്ഗ ബോധമാണ് ഇവിടെ കണ്ടത്. തങ്ങളിൽ ഒരാൾക്ക് വേണ്ടിയുള്ള പോരാട്ടം.\nബലാൽസംഗങ്ങൾ ഉപരിവർഗ്ഗം അധിനിവേശത്തിനും അടിച്ചമർത്തലിനുമുള്ള ആയുധമായി എന്നും ഉപയോഗിച്ചു വരുന്ന നാടാണ് ഇന്ത്യ. മേൽ ജാതിക്കാരോ, പട്ടാളമോ പോലീസോ അടിച്ചമർത്താനും അടിച്ചൊതുക്കാനുമായി ബലാൽസംഗത്തെ ഒരായുധമാക്കി മാറ്റുമ്പോൾ ഇവർക്ക് ശിക്ഷ ലഭിക്കുന്നേയില്ല.\nഇപ്പോൾ നടന്ന പ്രക്ഷോഭം കൊണ്ട് ഒരു പക്ഷെ കൂടുതൽ കർശനമായ നിയമ വ്യവസ്ഥകൾ ഉണ്ടായി വന്നേക്കാം. എന്നാൽ ഇതിന്റെ ഗുണം മദ്ധ്യ വർഗ്ഗ സ്ത്രീക്ക് മാത്രമാണ് ലഭിക്കുക. അധിനിവേശത്തിനായി ബലാൽസംഗം ഉപയോഗിക്കുന്ന സ്ഥിതിവിശേഷത്തിൽ ഇത്തരം പുതിയ നിയമങ്ങൾക്ക് പ്രസക്തിയില്ല. ഉള്ള നിയമങ്ങൾ നടപ്പാക്കുകയാണ് വേണ്ടത്. പോലീസുകാർ തന്നെ വീടുകൾ തീ വെച്ച് നശിപ്പിക്കുകയും കൂട്ടബലാൽസംഗം ചെയ്യുകയും ചെയ്യുമ്പോൾ എങ്ങനെ നിയമവും നീതിയും നടപ്പിലാകും – അരുന്ധതി ചോദിച്ചു. ഇത്തരത്തിൽ പീഢിപ്പിക്കപ്പെട്ട എത്രയോ സ്ത്രീകളുടെ സാക്ഷ്യം താൻ കേട്ടിട്ടുണ്ട്. ഛത്തീസ്ഗഢിലും, കാശ്മീരിലും, മണിപ്പൂരിലും മറ്റും സൈന്യവും പോലീസും അടിച്ചമർത്തലിനുള്ള ആയുധമായാണ് ബലാൽസംഗത്തെ ഉപയോഗിക്കുന്നത്. ഇവിടങ്ങളിൽ അക്രമികളെ സംരക്ഷിക്കുവാനുള്ള പ്രത്യേകാധികാര നിയമങ്ങളും നിലവിലുണ്ട്.\nസമ്പന്നരും ദരിദ്രരും തമ്മിലുള്ള അകലം വർദ്ധിച്ചു കൊണ്ടിരിക്കുന്ന കാലഘട്ടത്തിൽ ഇത്തരം അക്രമങ്ങൾക്ക് ഭ്രാന്തമായ ഒരു മാനം കൈവന്നിരിക്കുകയാണ്. ജന്മിത്വം നില നിന്നിരുന്ന കാലം മുതൽ ഇത്തരം അക്രമങ്ങൾ നിലനിന്നിരുന്നു. എന്നാൽ ഇന്ന് ധനികരുടെ പ്രവർത്തികളും ചെയ്തികളും ജീവിത ശൈലിയും ടെലിവിഷൻ പോലുള്ള മാദ്ധ്യമങ്ങൾ വഴി പൊതുജന സമക്ഷം എത്തിനിൽക്കുമ്പോൾ വല്ലാത്തൊരു അരിശമാണ് ഇരു വർഗ്ഗങ്ങൾക്കുമിടയിൽ വളർന്നു വരുന്നത്. കോപാന്ധമായ ഈ ഭ്രാന്തിന് ഇരകളാകുന്നത് സ്ത്രീകളും. പ്രത്യേകിച്ച് ഇപ്പോൾ ആക്രമിക്കപ്പെട്ട പോലുള്ള നഗര വാസികളായ പെൺകുട്ടികൾ ഈ ഹിംസാത്മകതയ്ക്ക് വളരെ എളുപ്പം ഇരകളാകുവാൻ സാദ്ധ്യത ഉള്ള സാഹചര്യമാണ് ഉള്ളത് എന്നും അരുന്ധതി റോയ് പറഞ്ഞു.\nമുംബൈ : വൻ നഗരങ്ങളിൽ സ്ത്രീകൾക്ക് നേരെ നടക്കുന്ന അക്രമങ്ങൾ പെരുകുന്ന സാഹചര്യത്തിൽ സ്ത്രീകളുടെ സംരക്ഷണത്തിനായി മുംബൈ പോലീസ് പ്രത്യേക നടപടികൾ ആരംഭിച്ചു. ഇത്തരം പരാതികളിൽ മുതിർന്ന ഉദ്യോഗസ്ഥന്മാർ നേരിട്ട് ഇടപെടണം എന്ന് നിർദ്ദേശം നൽകിയിട്ടുണ്ട്. പരാതി പെട്ടികളുടെ എണ്ണം വർദ്ധിപ്പിക്കും. വനിതാ പോലീസുകാരുടെ എണ്ണത്തിലും ഗണ്യമായ വർദ്ധനവ് വരുത്തും. എല്ലാ പോലീസ് സ്റ്റേഷനുകളിലും വനിതാ പോലീസുകാർ മതിയായ അളവിൽ ഉണ്ടെന്ന് ഉറപ്പ് വരുത്തും. സ്ത്രീകൾക്ക് നേരെ നടക്കുന്ന അക്രമങ്ങൾ അങ്ങേയറ്റം ഗൌരവത്തോടെ കൈകാര്യം ചെയ്യണം എന്ന് പോലീസ് കമ്മീഷണർ ഡോ. സത്യപാൽ സിംഗ് ൈ. എ. എസ്. പോലീസ് ഉദ്യോഗസ്ഥർക്ക് നിർദ്ദേശം നൽകി. “നമ്മുടെ മക്കൾക്കും സഹോദരിമാർക്കും അമ്മമാർക്കും ഈ നഗരത്തിൽ സുരക്ഷ ഉറപ്പ് വരുത്തുക എന്നതാണ് ഏറ്റവും പ്രധാനം” എന്ന് അദ്ദേഹം പറഞ്ഞു.\nന്യൂഡെല്‍ഹി: ബലാത്സംഗക്കേസിലെ കുറ്റക്കാരാണെന്ന് തെളിഞ്ഞാല് പ്രതികളെ തൂക്കിക്കൊല്ലണമെന്ന് പ്രതിപക്ഷ നേതാവ് സുഷമ സ്വരാജ്. ഡെല്‍ഹിയില് കഴിഞ്ഞ ദിവസം രാത്രി ഒരു മെഡിക്കല് വിദ്യാര്‍ഥിനി കൂട്ട ബലാത്സംഗത്തിന് ഇരയായ സംഭവം പാര്‍ളമെന്റില് വന് പ്രതിഷേധത്തിന് ഇടയാക്കിയിരുന്നു. ഇതേ തുടര്‍ന്ന് സഭ നിര്‍ത്തി വച്ച് വിഷയം ചര്‍ച്ച ചെയ്തു. ആഭ്യന്തര മന്ത്രി സംഭവത്തെ കുറിച്ച് പ്രസ്ഥാവന നടത്തണമെന്ന് സുഷമ സ്വരാജ് ആവശ്യപ്പെട്ടു. ബി.ജെ.പിയുടെ വനിതാ എം.പി.മാര് ഡെല്‍ഹിയില് പ്രതിഷേധ ധര്‍ണ്ണ നടത്തുമെന്ന് അവര് പറഞ്ഞു.\nകോണ്‍ഗ്രസ്സ് അംഗം ഗിരിജാ വ്യാസും സംഭവത്തില് പ്രതിഷേധവുമായി രംഗത്തെത്തി. പോലീസ് പെടോളിങ്ങിലെ അശ്രദ്ധയും സുരക്ഷാ സംവിധാനങ്ങളിലെ വീഴ്ചയുമാണ് ഇത്തരം സംഭവങ്ങള്‍ക്ക് ഇടയാക്കുന്നതെന്ന് അവര് പറഞ്ഞു. മാനഭംഗ കേസുകളില് വളരെ വേഗം തീര്‍പ്പാക്കി ശിക്ഷ വിധിക്കുവാന് അതിവേഗ കോടതികള് സ്ഥാപിക്കണമെന്നും അവര് ആവശ്യപ്പെട്ടു.\nവായിക്കുക: ഇന്ത്യന് രാഷ്ട്രീയ നേതാക്കള്, കുറ്റകൃത്യം, പീഡനം, സ്ത്രീ\nന്യൂഡൽഹി : സംഝൌത്താ എക്സ്പ്രസ് സ്ഫോടനക്കേസിലെ മുഖ്യ പ്രതി ധാൻ സിങ്ങ് പോലീസ് പിടിയിലായി. മധ്യപ്രദേശ് ഉത്തർ പ്രദേശ് അതിർത്തിയിലുള്ള ചിത്രകൂടത്തിൽ നിന്ന് തിങ്കളാഴ്ച്ചയാണ് ദേശീയ അന്വേഷണ ഏജൻസി സിങ്ങിനെ അറസ്റ്റ് ചെയ്തത്. 2008ലെ മാലേഗാവ് സ്ഫോടനക്കേസിലും ഇയാൾക്ക് പങ്കുള്ളതായി സംശയിക്കപ്പെടുന്നു. ഇതോടെ ഈ കേസിൽ അറസ്റ്റിലാവുന്ന അഞ്ചാമത്തെ പ്രതിയാണ് ധാൻ സിങ്ങ്.\n2007 ഫെബ്രുവരി 18നാണ് ഹരിയാനയിലെ പാനിപത്തിനടുത്ത് വെച്ച് സംഝൌത്താ എക്സ്പ്രസ് തീവണ്ടിയിൽ ബോംബ് സ്ഫോടനം നടന്നത്. സ്ഫോടനത്തെ തുടർന്ന് ബോഗികൾക്ക് തീ പിടിക്കുകയും 68 പേർ വെന്തു മരിക്കുകയും ഉണ്ടായി. 2010 ജൂലൈ 29നാണ് കേന്ദ്ര ആഭ്യന്തര മന്ത്രാലയത്തിന്റെ നിർദ്ദേശപ്രകാരം ദേശീയ അന്വേഷണ ഏജൻസി കേസ് ഏറ്റെടുത്തത്.\nന്യൂഡല്‍ഹി: ഓടിക്കൊണ്ടിരുന്ന ബസ്സിനുള്ളില് മെഡിക്കല് വിദ്യാര്‍ഥിനിയെ അഞ്ചംഗ സംഘം കൂട്ടബലാത്സംഗത്തിനിരയാക്കി. ഡല്‍ഹിയിലെ വസന്ത് വിഹാര് നഗറില് തിങ്കളാഴ്ച പുലര്‍ച്ചെ 1 മണിയോടെയാണ് സംഭവം നടന്നത്. സുഹൃത്തിനൊപ്പം സിനിമ കണ്ടതിനു ശേഷം സുഹൃത്തിനൊപ്പം താമസ സ്ഥലത്തേക്ക് പോകുവാന് ബസ്സില് കയറിയതായിരുന്നു വിദ്യാര്‍ഥിനി. ഇവരെ ഉപദ്രവിക്കുവാന് അഞ്ചംഗ സംഘം ശ്രമിച്ചു. ഇത് തടയുവാന് ശ്രമിച്ച സുഹൃത്തിനെ മര്‍ദ്ദിച്ച് അവശാനാക്കുകയും പെണ്‍കുട്ടിയെ ബലാ‍ത്സംഗം ചെയ്യുകയും ചെയ്തു. തുടര്‍ന്ന് ഇരുവരേയും വസ്ത്രങ്ങള് അഴിച്ചു മാറ്റി ഓടിക്കൊണ്ടിരുന്ന ബസ്സില് നിന്നും പുറത്തേക്ക് തള്ളിയിട്ടു. ഗുരുതരമായി പരിക്കേറ്റ വിദ്യാര്‍ഥിനിയെ സഫ്ദര് ജംഗ് ആശുപത്രിയില് പ്രവേശിപ്പിച്ചു. ഒപ്പമുണ്ടായിരുന്ന സുഹൃത്ത് വസന്ത് വിഹാര് പോലീസ് സ്റ്റേഷനില് വിവരം അറിയിച്ചതിനെ തുടര്‍ന്ന് കുറ്റവാളികള്‍ക്കായി അന്വേഷണം ആരംഭിച്ചിട്ടുണ്ട്.\nവായിക്കുക: ഇന്ത്യ, കുറ്റകൃത്യം, പീഡനം, സ്ത്രീ\n19 of 55|««101819203040»»|\n« Previous Page — « Previous « കെട്ടിക്കിടക്കുന്ന എന്‍ഡോസള്‍ഫാന് വില്‍ക്കുന്നതിന് സുപ്രീം കോടതിയുടെ വിലക്ക്\nNext » — Next Page » ഗുജറാ‍ത്തില് രണ്ടാം ഘട്ട വോട്ടെടുപ്പ് ആരംഭിച്ചു »


കാലിഫോര്‍ണിയ:ആപ്പിള് ഐ ഫോണിന്‍റെ മൂന്ന് പുതിയ ഫോണുകള് പുറത്തിറക്കി . കാലിഫോര്‍ണിയയിലെ ആപ്പിള് ആസ്ഥാനത്ത് സ്റ്റീവ് ജോബ്സ് തീയറ്ററില് നടന്ന ആപ്പിള് മെഗാ ഇവന്റില് വെച്ചാണ് ഐ ഫോണ് 8, ഐ ഫോണ് 8 പ്ലസ് എന്നിവയും ഐ ഫോണ് xഉം പുറത്തിറക്കിയത്. ഇരു വശങ്ങളിലും ഗ്ലാസ് പ്രതലങ്ങളാണ് ഐ ഫോണ് 8, ഐ ഫോണ് 8 പ്ലസ് ഫോണുകളുടെ സവിശേഷത. ആറ് കോറുകളുള്ള A11 ബയോണിക് ചിപ്പുകളും 64 ബിറ്റ് ഡിസൈനുമായിരിക്കും ഐഫോണ് 8ലും 8 പ്ലസിലും. പുതിയ ഗോള്‍ഡന് പതിപ്പ് അടക്കം മൂന്ന് നിറങ്ങളില് ഫോണ് ലഭ്യമാവും. ഐ ഫോണ് 8 പ്ലസില് ഡ്യുവല് ക്യാമറയും ഐഫോണ് 8ല് 12 മെഗാ പിക്സലുള്ള ഒറ്റ ക്യാമറയും ആയിരിക്കും ഉണ്ടാവുക. ഡ്യുവല് ക്യാമറയില് പോര്‍ട്രൈറ്റ് ലൈറ്റിങ് മോഡിന്റെ ബീറ്റാ വെര്‍ഷനും സജ്ജീകരിക്കുമെന്നാണ് ആപ്പിള് അറിയിച്ചിരിക്കുന്നത്. പ്രകാശം അനുസരിച്ച് ക്രമീകരിക്കപ്പെടുന്ന ഈ സംവിധാനം പ്രത്യേക മെനുവിലൂടെയാവും ലഭ്യമാവുക. ഗെയിമുകള്‍ക്കായി ഓഗ്മെന്റഡ് റിയാലിറ്റിയും പുതിയ മോഡലുകളിലുണ്ടാവും. ഏവരും പ്രതീക്ഷിച്ചിരുന്ന വയര്‍ലെസ് ചാര്‍ജ്ജിങ്ങ് സംവിധാനവും രണ്ട് മോഡലുകളിലുമുണ്ടാവും. 64ജി.ബി, 256 ജി.ബി സംഭരണ ശേഷികളിലാവും ഇവ പുറത്തിറങ്ങുന്നത്. ഐ ഫോണ് 8ന് 45,000ഓളം രൂപയും 8 പ്ലസിന് 51,000ഓളം രൂപയുമായിരിക്കും വില. ഐ ഫോണ് Xല് മറ്റ് മോഡലുകളില് നിന്ന് വ്യത്യസ്ഥമായി ഇതില് ഹോം ബട്ടനില്ല. സ്ക്രീനിന്റെ താഴെ അറ്റത്ത് സ്വൈപ്പ് ചെയ്ത് ഹോം സ്ക്രീനിലെത്താം. 5.8 ഇഞ്ച് എഡ്ജ് ടു എഡ്ജ് സ്ക്രീനായിരിക്കും ഇതില്. ഫിംഗര് പ്രിന്റ് സെന്‍സറിന് പകരം നിങ്ങളുടെ മുഖം തിരിച്ചറിയാന് കഴിവുള്ളതാണ് ഐ ഫോണ് X. ഇരുട്ടത്ത് പോലും മുഖം തിരിച്ചറിയുന്ന ട്രൂ ഡെപ്‍ത്ത് ക്യാമറ സെന്‍സറാണ് ഇതിനായി ഫോണില് ഒരുക്കിയിരിക്കുന്നത്. ഇരട്ടകളാണെങ്കില് പോലും ഇ ഫോണിന് അവരെ തിരിച്ചറിയാന് കഴിയുമെന്നും നിങ്ങളുടെ അനുവാദമില്ലാതെ ഫോണ് മറ്റൊരാള് തുറക്കാന് ഒരു മില്യനില് ഒരു സാധ്യത മാത്രമേ ഉള്ളൂവെന്നും ആപ്പിള് അവകാശപ്പെടുന്നു.12 മെഗാ പിക്സല് വീതമുള്ള ക്യാമറകളാണ് ഐ ഫോണ് Xന്റെ മുന്നിലും പിന്നിലും. ക്വാഡ് എല്.ഇ.ഡിയോട് കൂടിയ ഡ്യുവല് ഫ്ലാഷ് പിന് ക്യാമറകള്‍ക്ക് കരുത്തേകും. ഇപ്പോഴുള്ള ഐ ഫോണ് 7നേക്കാള് രണ്ട് മണിക്കൂര് അധിക ബാറ്ററി ബാക്ക് അപ്പും കമ്പനി വാഗ്ദാനം ചെയ്യുന്നുണ്ട്. വയര്‍ലെസ് ചാര്‍ജ്ജിങ് സംവിധാനവുമുണ്ട്.


ഇടിവെട്ട് പുണ്യാളന് - The Writings of Sunil Upasana\nSunil Upasana December 1, 2008\tNo Comments അല്ലറ ചില്ലറMalayalam\nകുട്ടിക്കാലത്ത് അപൂര്‍വ്വമായി മാത്രം ഒത്ത് വരാറുള്ള ഒന്നായിരുന്നു ബസ് യാത്രകൾ. ഗ്രാമത്തിനപ്പുറത്തുള്ള കാഴ്ചകൾ എല്ലാം തന്നെ വിസ്മയിപ്പിച്ചിരുന്ന അക്കാലത്ത് ഓരോ ബസ് യാത്രയും മനസ്സിൽ മായാതെ കിടന്നേക്കാവുന്ന കുറച്ച് അതിശയകരമായ അറിവുകൾ, ദൃശ്യങ്ങൾ., ഒക്കെ എനിക്കു സമ്മാനിക്കുമായിരുന്നു. അത്തരം അല്‍ഭുതങ്ങളിലൊന്നായിരുന്നു ചാലക്കുടി-അങ്കമാലി എന്‍എച്ചിലൂടെ ബസ് കടന്നു പോകുമ്പോൾ മുരിങ്ങൂർ ജംങ്ഷനിൽ കാണാറുള്ള ഒരു പുണ്യാളന്റെ പ്രതിമ..!\n(ഏത് പുണ്യാളനാണെന്നു എനിയ്ക്കറിയില്ല നാട്ടുകാർ വിളിക്കുന്ന പേരേ എനിക്കറിയൂ.)\nഞാൻ പലയിടത്തും കണ്ടിട്ടുള്ള പുണ്യാളന്മാരുടെ എടുപ്പും ഭാവവുമല്ല മുരിങ്ങൂർ ജംങ്ഷനിലെ പുണ്യാളന്. പാവത്താന്മാരും കയ്യിലൊരു ബൈബിളും എടുത്തുപിടിച്ച് നടക്കുന്ന, അല്ലെങ്കിൽ നെഞ്ചിലൊരു അമ്പ് തറച്ച് മരണാസന്നനായി മരം ചാരിനില്‍ക്കുന്ന, എനിയ്ക്ക് പരിചിതമായ പുണ്യാളന്മാരെ അപേക്ഷിച്ച്, മുരിങ്ങൂർ ജംങ്ഷനിലെ പുണ്യാളന് ഒരു കിടയറ്റ, യുദ്ധവീരനായ ഒരു പോരാളിയുടെ രൂപവും ഭാവവുമാണുള്ളത്.\nചിനചുകൊണ്ട് പിന്‍കാലിൽ ഉയര്‍ന്നു നില്‍ക്കുന്ന തൂവെള്ളനിറമുള്ള ഒരു കുതിര. അതിന്റെ പുറത്ത് പടനായകന്റെ വേഷമണിഞ്ഞ്, വലതുകയ്യിൽ നീളമുള്ള ഒരു കുന്തമേന്തി ഒരു വ്യാളിയുമായി (ചെകുത്താൻ?) പോരടിക്കുന്ന പോസിലാണ് മുരിങ്ങൂർ ജംങ്ഷനിലെ പുണ്യാളന്റെ നില്‍പ്പ്. പോരാട്ടത്തിൽ പുണ്യാളനാണ് മേല്‍ക്കൈ എന്ന് സ്പഷ്ടമാകുന്ന വിധത്തിൽ വ്യാളിയുടെ വായിലേക്കു കുന്തത്തിന്റെ മുന തറഞ്ഞിറങ്ങുന്നുമുണ്ട്!\nഈ പോസിൽ നില്‍ക്കുന്ന പുണ്യാളന് തന്റെ അപാരമായ ഗ്ലാമർ നിമിത്തം നാഷണൽ ഹൈവേയിലൂടെ യാത്ര നടത്തുന്നവര്‍ക്കിടയിൽ ഒരു വീരപരിവേഷമാണുള്ളത്, പ്രത്യേകിച്ചും കുട്ടികള്‍ക്കിടയിൽ.\nഅവരെല്ലാം പുണ്യാളനു സ്നേഹപൂര്‍വ്വം ഒരു പേരും സമ്മാനിച്ചു.\nപുണ്യാളന്റെ അപാരഗ്ലാമറിലുള്ള നില്‍പ്പിനോട് തികച്ചും നീതി പുലര്‍ത്തുന്ന നാമമായത് കൊണ്ട് ആ പേര് സമീപപ്രദേശങ്ങളിലെല്ലാം ഹിറ്റാവാൻ അധികനാൾ എടുത്തില്ല. മുരിങ്ങൂർ ജംങ്ഷൻ വഴി കോളേജിലേക്കു ബസിലും മിനിവാനിലുമൊക്കെ കയറി പോകുന്ന തരുണീമണികളിൽ പലരും പുണ്യാളന്റെ ഫാന്‍സ് ആണെന്നത് പകൽപോലെ സത്യവുമാണ് (എന്റെ വീടിനടുത്തുള്ള ഒരു പെണ്‍കൊച്ച് പറഞ്ഞതാണേയ്).\nകുട്ടിക്കാലത്ത് ചാലക്കുടി ഭാഗത്തേക്കു നടത്താറുള്ള ബസ് യാത്രകളിൽ ഞാൻ പ്രഥമപരിഗണന നല്‍കിയിരുന്നത് മറ്റാര്‍ക്കുമല്ല, ഈ പുണ്യാളനു തന്നെയാണ്. കൊരട്ടി ജംങ്ഷൻ ക്രോസ്സ് ചെയ്തു കഴിഞ്ഞാൽ പിന്നെ എത്ര തിരക്കുള്ള ബസ് ആയാലും ഞാൻ കമ്പിയഴികള്‍ക്കരികിലുള്ള ഒരു സീറ്റിനടുത്തെത്തിയെടുക്കും. പിന്നെ മുരിങ്ങന്ര് ജംങ്ഷൻ (ഡിവൈൻ നഗർ ബസ് സ്റ്റോപ്പ് അല്ല. ഇത് അടിച്ചിലി, പൂലാനി ഭാഗത്തേയ്ക്ക് പോകുവാൻ നാഷണൻ ഹൈവേയിൽ നിന്നു ബൈപാസുള്ള ഒറിജിനൽ മുരിങ്ങൂർ ജംങ്ഷൻ) എത്താനായുള്ള കാത്തിരിപ്പാണ്. കമ്പിയഴികളിൽ താടി ചേർത്തുവെച്ച് അകലങ്ങളിൽ നോക്കിയിരിക്കുന്ന വേളയിൽ ഒടുക്കം ഞാൻ കാണും, അങ്ങകലെ ജംങ്ഷനിൽ കുന്തവുമേന്തി വ്യാളിയെ നേരിടുന്ന പുണ്യാളനെ.\nRead More -> ഈ ബ്ലോഗ്ഗറെ അറിയുമോ ?\nഉടൻ തന്നെ അമ്മയെ തോണ്ടി വിളിച്ചിട്ട് പറയും\n“അമ്മേ ദേ പുണ്യാളൻ.”\nഅമ്മ അപ്പോ ചിരിച്ചിട്ട് എന്റെ കവിളിൽ വെറുതെ തട്ടും.\nബസ് മുരിങ്ങൂർ ജംങ്ഷനിലേക്കു അടുക്കുന്തോറും ഞാൻ കമ്പിയരുകിൽ നിന്ന് തെല്ലൊരു ഭയത്തോടെ പിന്നോക്കം നടക്കും. മുരിങ്ങൂർ ജംങ്ഷനിൽനിന്ന് ബസ് അകന്നകന്നു പോകുന്തോറും എന്റെ കഴുത്ത് ആവുന്നത്ര പിന്നോട്ടേയ്‌ക്കാക്കി പുണ്യാളന് നേരെയുള്ള സാകൂതമായ നോട്ടം ഞാൻ തുടരുകയും ചെയ്യും.\nവലുതായതോടെ മറ്റ് പലതിലുമുള്ള താല്പര്യം, ആശ്ചര്യം എന്നിവയൊക്കെ സാവധാനം നഷ്ടപ്പെട്ടതോടൊപ്പം പുണ്യാളനിലുമുള്ള ഭ്രമം കുറഞ്ഞു. പല തവണ മുരിങ്ങൂർ ജംങ്ഷൻ വഴി യാത്ര ചെയ്തിരുന്നെങ്കിലും കുട്ടിക്കാലത്തെ എന്റെ ആരാധനാപാത്രമായിരുന്ന പുണ്യാളനെ അത്രക്കു ഗൌനിക്കാറില്ലായിരുന്നു. പക്ഷേ ആത്മാര്‍ത്ഥതയോടെ പറയട്ടെ സുഹൃത്തുക്കളെ,\nജംങ്ഷൻ വഴി കടന്ന് പോകുമ്പോഴൊക്കെ, അത് ബസിലായാലും ബൈക്കിലായാലും, എന്റെ തല ഞാനറിയാതെ പുണ്യാളന്റെ പ്രതിമക്കു നേരെ മന്ദം തിരിയുമായിരുന്നു. കുട്ടിക്കാലത്ത് എന്റെ മനസ്സിലുണ്ടായിരുന്ന ആകാംക്ഷയോടെയല്ലെങ്കിലും പുണ്യാളനെ, മൈന്‍ഡ് ചെയ്യാതെ, പൂര്‍ണമായും അവഗണിച്ച് ഞാൻ എന്നെങ്കിലും പോയിട്ടുണ്ടോയെന്നു അറിയില്ല. ഉണ്ടെങ്കിൽ അതു മറ്റെന്തെങ്കിലും തിരക്ക് മൂലമല്ലാതെ മനപ്പൂര്‍വ്വവുമല്ല. അത്രക്കുണ്ട് പുണ്യാളനോടുള്ള എന്റെ മമത.\nകാലങ്ങൾ ഒരുപാട് വീണ്ടും പോയ് മറഞ്ഞു. അതിജീവനത്തിനായി ഈയുള്ളവനും ഇന്ത്യയുടെ ഐടി സിറ്റിയിലേയ്ക്ക് ജീവിതം കരുപ്പിടിപ്പിക്കാൻ നാട് വിട്ടു. ഇടക്കു കിട്ടുന്ന ഇടവേളകളിൽ ആഹ്ലാദപൂര്‍വ്വം നാട്ടിലെത്തുമ്പോഴൊക്കെ ചാലക്കുടി യാത്ര പരമാവധി ഒഴിവാക്കി, വീട്ടിൽ തന്നെ കുത്തിയിരിക്കാൻ ശീലിച്ച്പോന്നു. അന്നമനടയിൽ നല്ല ഇന്റര്‍നെറ്റ് കഫെ വന്നതോടെ ഈ പ്രവണതക്കു ആക്കം കൂടി. ചാലക്കുടി യാത്ര ബാംഗ്ലൂരിൽ നിന്ന് വരുമ്പോഴും പോകുമ്പോഴും മാത്രമായി ചുരുങ്ങി.\nനാട്ടിലേക്കു വരുമ്പൊഴൊക്കെ വെളുപ്പിന് നാല് മണി അല്ലെങ്കിൽ അഞ്ച് മണിയോടെ തൃശ്ശൂരിൽ ട്രെയിനിറങ്ങി കൊരട്ടിയിലേക്കു സൂപ്പർഫാസ്റ്റ് പിടിയ്ക്കും. ബസ്സിലിരിക്കുമ്പോൾ ഉറക്കക്ഷീണവും വിശപ്പും മൂലം മയക്കം വന്ന് തലോടിയാലും മുരിങ്ങൂരിനോടു അടുക്കുമ്പോഴേക്കും ആരോ പിടിച്ച് കുലുക്കിയ പോലെ ഞാൻ ഉണരും. പതിവ് പോലെ പുണ്യാളന് നേരെ തല തിരിയും.\nനേരിയ മഞ്ഞുള്ള ഡിസംബറുകളിലും കനത്ത മഴയുള്ള ജൂൺ മാസത്തിലും ഞാൻ നോക്കുമ്പോഴൊക്കെ, കുതിരപ്പുറത്ത് കുന്തവുമേന്തി പുണ്യാളൻ നില്‍പ്പുണ്ടാകും. രാവിന്റെ കനത്ത നിശബ്ദതയിൽ, ചിലപ്പോൾ മഞ്ഞുകണങ്ങളാൽ ആവരണം ചെയ്യപ്പെട്ടും മറ്റ് ചിലപ്പോൾ മഴ നനഞ്ഞും, ഏകനായി അതിഗാംഭീര്യത്തോടെ പുണ്യാളൻ നില്‍പ്പുണ്ടാകും.\nപക്ഷേ നാട്ടിലേക്കു കഴിഞ്ഞ തവണ നടത്തിയ യാത്ര എന്നിൽ ചില അനിര്‍വചനീയ സ്മരണകൾ ഉണര്‍ത്തി (അതുകൊണ്ട് തന്നെയാണ് ഈ ബ്ലോഗിൽ ഈ വാക്കുകൾ കോറിയിടുന്നതും).\nതഞ്ചാവൂർ എക്സ്പ്രസ്സിൽ സേലത്തും, ചെന്നൈ മെയിലിൽ ത്രിശൂ‍രിലും വന്നിറങ്ങി കൊരട്ടിയിലേക്കു ബാലകൃഷ്ണൻപിള്ളയുടെ കൊട്ടാരക്കരക്കുള്ള സൂപ്പർഫാസ്റ്റ് പിടിച്ചു. ചാലക്കുടി വരെ മയങ്ങി. മുരിങ്ങൂർ ജംങ്ഷനു അടുത്തെത്തിയപ്പോ പതിവുപോലെ ആലസ്യത്തോടെ പുണ്യാളനു നേരെ മുഖം തിരിച്ചു.\nപക്ഷേ കണ്ടത് എനിക്കു വിശ്വസിക്കാനായില്ല. ചാഞ്ഞിരുന്ന സീറ്റിൽനിന്ന് പൊടുന്നനെ മുന്നോട്ടാഞ്ഞ് ഒന്നുകൂടി കണ്ണ് മിഴിച്ചുനോക്കി. ഇല്ല. പുണ്യാളന്റെ പ്രതിമ തൽസ്ഥാനത്തില്ല!\nബസ് ജംങ്ഷനിൽ നിന്ന് മുന്നോട്ടു നീങ്ങുന്തോറും ഞാൻ സീറ്റിൽനിന്ന് എണീറ്റ്, കുട്ടിക്കാലത്ത് ചെയ്യാറുള്ള പോലെ, വിന്‍ഡോയിലൂടെ തലയിട്ടു പിന്നോട്ട് നോക്കി. അപ്പോൾ,\nമങ്ങിയ വെളിച്ചത്തിൽ നടുക്കത്തോടെ എനിക്കു കാണാനായി, പുണ്യാളന്റെ പ്രതിമ നിന്നിരുന്ന സ്ഥലത്തിനു അല്‍പ്പം ദൂരെ, കുറച്ചു സിമന്റ് കട്ടകൾ കൂട്ടം കൂടിയിട്ടിരിയ്ക്കുന്നു. കുറച്ച് ദൂരം കൂടി മുന്നോട്ടു പോയപ്പോൾ ഇരുട്ട് ആ ദൃശ്യം എന്നിൽനിന്നു ഒളിപ്പിച്ചു.\nകണ്ണിൽനിന്ന് എല്ലാം മറഞ്ഞപ്പോൾ പെട്ടെന്നു തന്നെ ഞാൻ സീറ്റിൽ തിരിച്ച് വന്നിരുന്നു.\nമനസ്സിൽ പേരറിയാത്ത എന്തോ ഒരു വികാരം. പുണ്യാളൻ എന്റെ ആരുമായിരുന്നില്ല. കൊരട്ടിമുത്തിയമ്മയെ പോലെ ഞാൻ മതപരമായി ആരാധിച്ചിരുന്നുമില്ല. എന്നിട്ടും എന്തോ ഒരു അസ്വസ്ഥത.\nരണ്ട് മിനിറ്റ് കഴിഞ്ഞ് കൊരട്ടിയിൽ ബസ്സിറങ്ങി റെയില്‍വേ ക്രോസ്സിന് സമീപത്തുള്ള ചെറിയ ചായക്കടയിൽ കയറി. എല്ലാ വരവിലും ചായ കുടിക്കാൻ കയറാറുള്ളത് കൊണ്ട് ചായക്കടക്കാരൻ കണാരേട്ടൻ വിടര്‍ന്നു ചിരിച്ചു.\nചായക്കടയിൽ ഞാൻ മാത്രമേയുള്ളൂ. കുറച്ച് നീങ്ങി രാത്രി ഓട്ടത്തിന് വന്ന ‘സ്റ്റീഫന്‍സ്‘ ഓട്ടോ കിടപ്പുണ്ട്. അതിനുള്ളിൽ സ്റ്റീഫന്റെ ചേട്ടനും ഉണ്ടാകും ഗാഢനിദ്രയിൽ. ചുറ്റിലും നിശബ്ദമായിക്കിടക്കുന്ന യാമം. പുലരിക്കു വഴിമാറിക്കൊടുക്കാൻ വിസമ്മതിച്ച് നില്‍ക്കുന്ന അതിന്റെ മനം മയക്കുന്ന ലാസ്യഭാവത്തിൽ ഞാൻ ഒരുവേള മുഴുകി.\nകണാരേട്ടൻ ചായ അങ്ങോട്ടുമിങ്ങോട്ടും നീളത്തിൽ പറത്തിയൊഴിച്ച് തയ്യാറാക്കുമ്പോൾ ഞാൻ അന്വേഷിച്ചു.\n“കണാരെട്ടാ. പുണ്യാളന്റെ പ്രതിമ എന്തിനാ പൊളിച്ചേ?“\nചായ ചില്ല് ഗ്ലാസ്സിലേക്കു പകര്‍ന്ന് ഗ്ലാസിന്റെ സൈഡിലൂടെ ഒലിച്ചിറങ്ങിയ ചായവെള്ളം തോളത്തെ തോര്‍ത്ത് കൊണ്ട് തുടച്ച് എന്റെ മുന്നിൽ മേശപ്പുറത്ത് വെച്ചു.\n“എന്‍എച്ച് നാല് വരി ആക്കല്ലേ. അതോണ്ടാ”\nഎനിക്കു കാര്യങ്ങൾ എല്ലാം മനസ്സിലായി. ചാലക്കുടി കഴിഞ്ഞാൽ പിന്നെ പഴയ നാഷണൽ ഹൈവേയാണെന്ന് പറയില്ല. അത്രക്കുണ്ട് വ്യത്യാസം.\nഎല്ലാം ഓര്‍ത്ത് മിണ്ടാതിരിക്കുമ്പോൾ കണാരേട്ടൻ വീണ്ടും സൂചിപ്പിച്ചു.\n“മുരിങ്ങൂർ ബൈപ്പാസും ഇല്ലാണ്ടാവുന്നാ കേക്കണേ. പൂലാനിക്കാര് സമരോ മറ്റോ തുടങ്ങാൻ പോണൂന്നു കേട്ടു”\nചായ മുഴുവൻ സാവധാനം കുടിച്ച് പൈസ കൊടുത്ത് ഇറങ്ങുമ്പോ കണാരേട്ടൻ പതിവ് ചോദ്യം ചോദിച്ചു.\nകണാരേട്ടനോട് യാത്ര പറഞ്ഞ് ‘സ്റ്റീഫന്‍സ്’നു നേരെ നടക്കുമ്പോൾ എന്റെ മനം നിറയെ കുതിരപ്പുറത്ത്, പടച്ചട്ടകൾ അണിഞ്ഞ്, കുന്തവുമേന്തി വ്യാളിയെ നേരിടുന്ന ‘ഇടിവെട്ട് പുണ്യാള‘ന്റെ ഗാംഭീരരൂപമായിരുന്നു. കണ്ണുകളിൽ എന്തൊക്കെയോ കൈമോശം വന്നതിന്റെ നഷ്ടബോധവും.\nPrevious Previous post: പിറന്നാളിന്റെ നോവുകള്\nNext Next post: മറഡോണ : ദി സോക്കര് ഗോഡ്


Argentina Fans Kaattoorkadavu Movie Review in Malayalam Starring Kalidasan Jayaram & Aishwarya Lekshmi: അർജന്റീന ഫാൻസിന്റെയല്ല, ഇത് ഫുട്ബോൾ ഫാൻസിന്റെ ചിത്രം\nArgentina Fans Kaattoorkadavu Malayalam Movie Review Rating Kalidas Jayaram Aishwarya Lekshmi\nArgentina Fans Kaattoorkadavu Movie Review in Malayalam: പ്രണയവും സൗഹൃദവും ഫുട്‌ബോളും ഇടകലരുമ്പോഴും തിരക്കഥയില് പലപ്പോഴും അൽപ്പം ഇഴച്ചില് അനുഭവപ്പെടുന്നുണ്ട്\nMarch 22, 2019 04:51:39 pm\nKalidasan Jayaram Starrer ‘Argentina Fans Kaattoorkadavu’ Movie Review: കാല്‍പ്പന്ത് കളിയുടെ ആവേശം സിരകളില് നിറയ്ക്കുന്ന ചിത്രങ്ങള് മലയാളത്തില് മുൻപും ഇറങ്ങിയിട്ടുണ്ട്. ഫുട്‌ബോൾ കളിയോടുളള സ്‌നേഹം തന്നെയാണ് ആ ചിത്രങ്ങളോടും മലയാളികള്‍ക്കുള്ളത്. ഏറ്റവും ഒടുവില് പുറത്തിറങ്ങിയ ‘ക്യാപ്റ്റന്’, ‘സുഡാനി ഫ്രം നൈജീരിയ’ എന്നിവയുടെ വിജയം അതിന് തെളിവായിരുന്നു. ആ ശ്രേണിയിലേക്കാണ് മിഥുന് മാനുവല് തോമസിന്റെ ‘അര്‍ജന്റീന ഫാന്‍സ് കാട്ടൂര്‍ക്കടവ്’ എത്തിയിരിക്കുന്നത്. ‘ആട് 2’ എന്ന ചിത്രത്തിലൂടെ തിയേറ്ററുകളില് ഉത്സവപ്പറമ്പിന്റെ പ്രതീതി തീര്‍ത്ത സംവിധായകന്റെ പുതിയ ചിത്രം, തൊട്ടതെല്ലാം പൊന്നാക്കിയ ഐശ്വര്യ ലക്ഷ്മി നായിക, നായകനായി എത്തുന്നത് കാളിദാസ് ജയറാം, കരിക്ക് ഫെയിം അനു എന്നിങ്ങനെ അര്‍ജന്റീന ഫാന്‍സ് കാട്ടൂര്‍ക്കടവിനെ കുറിച്ച് പ്രേക്ഷകരില് പ്രതീക്ഷയുണര്‍ത്തുന്ന ഘടകങ്ങൾ നിരവധിയാണ്.\nചിത്രത്തിന്റെ പേര് സൂചിപ്പിക്കുന്നതു പോലെ ഇത് ഫാന്‍സിന്റെ, ആരാധകരുടെ കഥ തന്നെയാണ്. അര്‍ജന്റീന ഫാന്‍സിനെ കുറിച്ച് മാത്രമല്ല, മുഴുവന് ഫുട്‌ബോള് ഫാന്‍സിനെ കുറിച്ചാണ് ചിത്രം പറയുന്നത്. കാട്ടൂര്‍ക്കടവുകാരന് ചന്ദ്രമോഹന് പാതിരാത്രിയില് കൊളംബിയന് ഫുട്‌ബോള് താരം ആന്ദ്രേ എസ്‌കോബാറിന് ഒപ്പീസ് ചൊല്ലിക്കാന് തൃശൂരിലെ ഒരു വൈദികനെ കാണാന് എത്തുന്നിടത്തു നിന്നാണ് കഥ തുടങ്ങുന്നത്. ചന്ദ്രമോഹന്റെ മാത്രമല്ല, കാട്ടൂര്‍ക്കടവുകാരുടെ മുഴുവന് ഫുട്‌ബോള് പ്രേമത്തെ കുറിച്ചുള്ള കഥയാണ് അവിടെ ആരംഭിക്കുന്നത്.\nചന്ദ്രമോഹന്റെ മകന് വിപിനനും(കാളിദാസ്) അതേ ഗ്രാമത്തിലെ ഖാദറുകുട്ടിയുടെ മകള് മെഹറും(ഐശ്വര്യ) ബാല്യകാല സുഹൃത്തുക്കളാണ്. വിപിനന്റെ വീട്ടിലെ ഒരു അംഗത്തെ പോലെയാണ് മെഹര്. ചെറുപ്പത്തില് അച്ഛന് നഷ്ടപ്പെടുന്ന വിപിനന് പിന്നീടുള്ള കൂട്ട് മെഹറും, അച്ഛന്റെ ആരാധനാ പാത്രമായ എസ്‌കോബാറിന്റെ ഒരു ചിത്രവും അര്‍ജന്റീന ആരാധകരായ സുഹൃത്തുക്കളുമാണ്. മെഹറിന്റെയും വിപിനന്റെയും ബാല്യത്തിലൂടെയും സ്‌കൂള്-കോളേജ് കാലഘട്ടത്തിലൂടെയുമാണ് കഥ സഞ്ചരിക്കുന്നതെങ്കിലും ഇതെല്ലാം ചെന്നെത്തുന്നത് ഫുട്‌ബോള് ആവേശത്തിലാണ്.\nഅര്‍ജന്റീന ഫാന്‍സും ബ്രസീല് ഫാന്‍സുമാണ് സ്ഥലത്തെ പ്രധാന ഫാന്‍സ് ക്ലബ്ബുകള്. ഇവര് തമ്മിലുള്ള വാക്കേറ്റങ്ങളിലൂടെയും ചെറിയ അടിപിടികളിലൂടെയുമാണ് കഥ വളരുന്നത്. ലോകകപ്പ് കാലത്തെ ഫ്‌ളക്‌സ് വയ്ക്കാനുള്ള മത്സരം, രാത്രി ക്ലബ്ബുകളില് വന്നിരുന്ന് ഒരുമിച്ചുള്ള കളികാണല്, എതിര് ടീം തോല്‍ക്കുമ്പോഴുള്ള ആഹ്‌ളാദാരവങ്ങള്, ഇതിനിടയില് വിപിനന് മെഹറിനോടുള്ള നിഷ്‌കളങ്കമായ പ്രണയം. ഒരു ഗ്രാമപ്രദേശത്തു കാണുന്ന കാഴ്ചകള് തന്നെയാണ് ഈ ചിത്രത്തിലും നമുക്ക് കാണാന് സാധിക്കുന്നത്.\n‘ആട് 2’നു ശേഷം മിഥുന് മാനുവല് തോമസ് സംവിധാനം ചെയ്യുന്ന ചിത്രം എന്ന നിലയില് പ്രതീക്ഷകള് കൂടുതല് തന്നെയായിരിക്കും പ്രേക്ഷകര്‍ക്ക്. അശോകന് ചെരുവിലിന്റെ ചെറുകഥയെ അടിസ്ഥാനമാക്കി ജോണ് മന്ത്രിക്കലും മിഥുന് മാനുവല് തോമസും ചേർന്നാണ് തിരക്കഥ ഒരുക്കിയിരിക്കുന്നത്. പ്രണയവും സൗഹൃദവും ഫുട്‌ബോളും ഇടകലരുമ്പോഴും തിരക്കഥയില് പലപ്പോഴും അല്പ്പം ഇഴച്ചില് അനുഭവപ്പെടുന്നുണ്ട്. പ്രത്യേകിച്ച് ആദ്യ പകുതിയില്. കാല്‍പ്പന്തു ചരിത്രത്തിലെ കണ്ണീരുണങ്ങാത്ത മുറിവായ ആന്ദ്രെ എസ്‌കോബാറും ഫുട്‌ബോള് മിശിഹാ ‘മെസ്സി’യും ഇടയ്ക്ക് കഥാഗതിയെ തിരിച്ചു വിടുന്നുണ്ട്.\nകാളിദാസിന്റേയും ഐശ്വര്യയുടേയും ജീവിതത്തിലെ മൂന്ന് ഘട്ടങ്ങള് ചിത്രം കാണിക്കുന്നുണ്ട്. സ്‌കൂള് കാലം, കോളേജ് കാലം, യൗവ്വനം. മൂന്ന് ഗെറ്റപ്പിലേക്കും കാളിദാസിനെ മാറ്റിയെടുക്കാന് സാധിച്ചെങ്കിലും ഐശ്വര്യയുടെ കാര്യത്തില് അല്‍പ്പം വീഴ്ച സംഭവിച്ചോ എന്ന് പ്രേക്ഷകര്‍ക്ക് തോന്നിയേക്കാം. സ്‌കൂള് കാലത്ത് കാണുന്ന ഐശ്വര്യയെ തന്നെയാണ് ക്ലൈമാക്‌സ് വരേയും പ്രേക്ഷകര് കാണുന്നത്. എങ്കിലും തുടക്കം മുതലേ പക്വമാര്‍ന്ന പ്രകടനം കാഴ്ചവയ്ക്കാന് ഇരുവര്‍ക്കും സാധിച്ചിട്ടുണ്ട്. അതേസമയം കാളിദാസ്-ഐശ്വര്യ കെമിസ്ട്രി എത്രത്തോളം വര്‍ക്ക് ഔട്ട് ആയി എന്ന് പ്രേക്ഷകര് കണ്ടു തീരുമാനിക്കട്ടെ.\nഎടുത്തു പറയേണ്ട പ്രകടനം വിപിനന്റെ സുഹൃത്തായി എത്തുന്ന സുനി എന്ന കഥാപാത്രത്തെ അവതരിപ്പിച്ച അനീഷ് ഗോപാലിന്റേതാണ്. വിദ്യാര്‍ത്ഥി കാലഘട്ടം മുതല് ഓരോ ഘട്ടത്തിലും വളരെ മികച്ച അഭിനയമാണ് അനീഷ് കാഴ്ച വയ്ക്കുന്നത്. സെക്കന്‍ഡ് ഷോയിലൂടെ അഭിനയ രംഗത്തെത്തിയ അനീഷിന് ഈ ചിത്രം ഒരു വഴിത്തിരിവാകും എന്നു പ്രതീക്ഷിക്കാം. യൂടൂബ് വെബ്‌സീരീസിലൂടെ മലയാളികളുടെ പ്രിയതാരങ്ങളായ അനു കെ.അനിയനും അര്‍ജുനും തങ്ങളുടെ വേഷങ്ങള് മികവുറ്റതാക്കി.\nഇന്ന് മലയാള സിനിമാ ഗാനരചനയില് ഏറ്റവും മുന്നില് നില്‍ക്കുന്ന ബി.കെ ഹരിനാരായണനും ഗോപി സുന്ദറുമാണ് അര്‍ജന്റീനയിലെ പാട്ടുകള് ഒരുക്കിയിരിക്കുന്നത്. കഥാസന്ദര്‍ഭത്തോട് ചേര്‍ന്നു പോകുന്നതു തന്നെയായിരുന്നു പാട്ടുകളും ദൃശ്യങ്ങളും.\nപറയത്തക്ക പുതുമകളോ ട്വിസ്‌റ്റോ ഇല്ലാത്ത, പ്രതീക്ഷിക്കാവുന്ന ക്ലൈമാക്‌സുള്ള ഒരു ചിത്രം തന്നെയാണെങ്കിലും, അവധിക്കാലം അല്‍പ്പം ചിരിച്ച് ആഘോഷിക്കാൻ ആഗ്രഹിക്കുന്നവർക്ക് ‘അർജന്റീന ഫാൻസ് കാട്ടൂർക്കടവി’ന് ടിക്കറ്റ് എടുക്കാം.\nTags: Aishwarya Lakshmi, Film Review, Kalidasan Jayaram, New Release, Review


മോശം ഫോം; ടി20 ലോകകപ്പ് ടീമില് നിന്ന് മാറി നില്‍ക്കാന് തയാറാണെന്ന് ഓയിന് മോര്‍ഗന് - Express Kerala\nമോശം ഫോം; ടി20 ലോകകപ്പ് ടീമില് നിന്ന് മാറി നില്‍ക്കാന് തയാറാണെന്ന് ഓയിന് മോര്‍ഗന്\nദുബായ്: ബാറ്റിംഗിലെ മോശം ഫോം കണക്കിലെടുത്ത് ടി20 ലോകകപ്പില് ടീമില് നിന്ന് സ്വയം മാറി നില്‍ക്കാന് തയാറാണെന്ന് വ്യക്തമാക്കി ഇംഗ്ലണ്ട് നായകന് ഓയിന് മോര്‍ഗന്. ഐപിഎല്ലില് കൊല്‍ക്കത്ത നൈറ്റ് റൈഡേഴ്‌സിനെ ഫൈനലില് എത്തിച്ചെങ്കിലും ബാറ്റിംഗില് മോര്‍ഗന് സമ്പൂര്‍ണ പരാജയമായിരുന്നു. ഐപിഎല്ലില് 11.08 ശരാശരിയില് 133 റണ്‍സ് മാത്രമാണ് മോര്‍ഗന് നേടിയത്.\nഎല്ലായ്‌പ്പോഴും പറയുന്ന കാര്യം മാത്രമാണ് എനിക്കിപ്പോഴും പറയാനുള്ളത്. സ്വയം മാറി നിന്ന് മറ്റൊരാള്‍ക്ക് അവസരം നല്‍കാന് ഞാന് എല്ലായ്‌പ്പോഴും തയാറാണ്. ഇംഗ്ലണ്ട് ടീം ലോകകപ്പ് നേടുന്നതിന് തടസമായി നില്‍ക്കാന് ഞാന് ആഗ്രഹിക്കുന്നില്ല. ഞാന് റണ്‍സടിക്കുന്നില്ല എന്നത് യാഥാര്‍ത്ഥ്യമാണ്. പക്ഷെ എന്റെ ക്യാപ്റ്റന്‍സി അത്ര മോശമാണെന്ന് തോന്നുന്നില്ല. ഇതെല്ലാം വ്യത്യസ്ത വെല്ലുവിളികളായി കാണാനാണ് ഞാന് ആഗ്രഹിക്കനുന്നത്.\nഒരു ബൗളറല്ലാത്ത സ്ഥിതിക്ക് ഫീല്‍ഡിംഗിലും കാര്യമായി സംഭാവന ചെയ്യാനായില്ലെങ്കിലും ക്യാപ്റ്റനെന്ന നിലയില് എനിക്ക് എന്റേതായ സംഭാവന നല്‍കാന് കഴിയും. മോശം ഫോമിന്റെ കാലമൊന്നും എനിക്ക് മറികടക്കാനായിരുന്നില്ലെങ്കില് ഇപ്പോള് ഞാനിവിടെ നില്‍ക്കില്ലായിരുന്നു. ടി20 ക്രിക്കറ്റില് എല്ലായ്‌പ്പോഴും റിസ്‌ക് എടുത്ത് ബാറ്റ് ചെയ്യേണ്ടിവരും. ഞാനും അത് തന്നെയാണ് ചെയ്യുന്നത്. ടീം ആവശ്യപ്പെടുന്നിടത്തോളം ടീമില് തുടരും. വേണ്ടാ എന്നു പറഞ്ഞാല് മാറി നില്‍ക്കും.\nടി20 ലോകകപ്പിലെ സൂപ്പര് 12 ഫോര്‍മാറ്റ് മികച്ച ടീമുകള്‍ക്ക് നല്ല അവസരമാണ്. ഒരു തോല്‍വിയില് തട്ടി പുറത്തുപോകുന്ന അവസരം ഇത് ഇല്ലാതാക്കും. മുന് ടൂര്‍ണമെന്റുകളില് ഒരു മത്സരത്തിലെ തോല്‍വി പോലും യോഗ്യത നഷ്ടമാക്കുന്ന സാഹചര്യം സൃഷ്ടിച്ചിരുന്നു. ഇത്തവണ അതില്ലെന്നും മോര്‍ഗന് വ്യക്തമാക്കി.


ആര്.എസ്.എസ് കാര്യാലയത്തില് പരിശോധന; ആയുധങ്ങള് പിടിച്ചെടുത്തു – Chandrika Daily\nBy chandrika Wednesday January 9, 2019 14:48 pm\nതിരുവനന്തപുരം: നെടുമങ്ങാട്ടെ ആര്.എസ്.എസ് കാര്യാലയത്തില് പൊലീസ് നടത്തിയ റെയ്ഡില് ആയുധങ്ങള് പിടിച്ചെടുത്തു. ഡിവൈഎസ്പി അശോകന്റെ നേതൃത്വത്തിലുള്ള പൊലീസ് സംഘമാണ് ആര്.എസ്.എസ് കാര്യാലയത്തില് റെയ്ഡ് നടത്തിയത്. കാര്യാലയത്തിലും പരിസരത്തും…\nതിരുവനന്തപുരം: നെടുമങ്ങാട്ടെ ആര്.എസ്.എസ് കാര്യാലയത്തില് പൊലീസ് നടത്തിയ റെയ്ഡില് ആയുധങ്ങള് പിടിച്ചെടുത്തു. ഡിവൈഎസ്പി അശോകന്റെ നേതൃത്വത്തിലുള്ള പൊലീസ് സംഘമാണ് ആര്.എസ്.എസ് കാര്യാലയത്തില് റെയ്ഡ് നടത്തിയത്. കാര്യാലയത്തിലും പരിസരത്തും പൊലീസ് നടത്തിയ പരിശോധനയില് വാള്, കത്തി, ദണ്ഡ് തുടങ്ങിയ ആയുധങ്ങള് പൊലീസ് പിടിച്ചെടുത്തു.\nനെടുമങ്ങാട് പൊലീസ് സ്‌റ്റേഷന് നേരെ ആര്.എസ്.എസ് ജില്ലാ പ്രചാരകിന്റെ നേതൃത്വത്തില് ബോംബേറുണ്ടായതിന് പിന്നാലെയാണ് കാര്യാലയത്തില് പൊലീസ് റെയ്ഡിനെത്തിയത്. ഹര്‍ത്താല് ദിവസം നടന്ന റെയ്ഡിലെ മുഖ്യപ്രതിയായ ആര്.എസ്.എസ് ജില്ലാ പ്രചാരക് പ്രവീണ് ഇപ്പോഴും ഒളിവിലാണ്.\nCategories: Culture, More, News, Views Tags: rss attack


ennalum sharath new song thullimzaha out - Malayalam Filmibeat\n| Published: Sunday, July 22, 2018, 15:25 [IST]\nനീണ്ട ഇടവേളയ്ക്ക് ശേഷം നടൻ ബാലചന്ദ്ര മേനോൻ തിരക്കഥ എഴുതി സംവിധാനംനം ചെയ്യുന്ന ചിത്രമാണ് എന്നാലും ശരത്. ക്യാംപസ് പശ്ചാത്തലത്തിൽ ഒരുങ്ങുന്ന ഈ ചിത്രത്തിന്റെ ഏറ്റവും പുതിയ പാട്ട് പുറത്തിറങ്ങി. തുള്ളി മഴ വെള്ളം തെന്നി ഒഴുകുമ്പോൾ' എന്ന് തുടങ്ങുന്ന മനോഹരമായ ഗാനമാണ് പുറത്തിറങ്ങിയിരിക്കുന്നത്. റഫീക് അഹമ്മദിന്റെ വരികൾക്ക് ഒസേപ്പച്ചൻ സംഗീതം നൽകിയ ഗാനം ശ്വേതാ മോഹനാണ് ആലപിച്ചിരിക്കുന്നത്.\nനേരത്തെ ചിത്രത്തിന്റെ ട്രെയിലർ സമൂഹ മാധ്യമങ്ങളിൽ വൈറലായിരുന്നു. . പാമ്പാടി എന്‍ജിനീയറിംഗ് കോളേജില് വിദ്യാര്‍ത്ഥി ആത്മഹത്യ ചെയ്ത വാര്‍ത്തകളെ പശ്ചാത്തലമാക്കിക്കൊണ്ടാണ് ചിത്രത്തിന്റെ ആദ്യ ടൈറ്റില് പോസ്റ്റര് എത്തിയത്. 35 വര്‍ഷങ്ങള്‍ക്കു ശേഷമാണ് ബാലചന്ദ്ര മേനോന് കാംപസ് പശ്ചാത്തിൽ സിനിമ എടുക്കുന്നത്. ബാലചന്ദ്ര മേനോൻ തിരക്കഥയും സംവിധാനവും നിർവഹിക്കുന്ന ചിത്രം നിർമ്മിക്കുന്നത് ഹരികുമാറാണ്.\nമലയാളത്തിൽ ഒരുപിടി പുതുമുഖ താരങ്ങളെ സമ്മനിച്ച സംവിധായകനാണ് ബാലചന്ദ്രൻ മേനോൻ. വീണ്ടും ഒരു ഇടവേളയ്ക്ക് ശേഷം അദ്ദേഹം പുതുമുഖങ്ങളായി തിരിച്ചു വരുകയാണ്. പുതുമുഖ താരങ്ങളായ ചാർളി, നിത്യ, നിധി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന്റെ ഫസ്റ്റ് ലുക്ക് പോസ്റ്റർ പൃഥ്വിരാജും ട്രെയിലർ ദുൽഖർ സൽമ്മാനുമാണ് പുറത്തു വിട്ടത്2015 ൽ പുറത്തിറങ്ങിയ 'ഞാൻ സംവിധാനം ചെയ്യും' ആണ് അദ്ദേഹം സംവിധാനം ചെയ്ത അവസാന ചിത്രം.\nRead more about: balachandra menon movie film ennalum sarath ബാലചന്ദ്ര മേനോന് സിനിമ എന്നാലും ശരത്\nennalum sharath new song thullimzaha out\nStory first published: Sunday, July 22, 2018, 15:25 [IST]


മോട്ടോർ വാഹന വകുപ്പ് സേവനങ്ങൾ ഇനി ഓൺലൈനിൽ | The Editors Live\nHome State മോട്ടോർ വാഹന വകുപ്പ് സേവനങ്ങൾ ഇനി ഓൺലൈനിൽ\nമോട്ടോർ വാഹന വകുപ്പ് സേവനങ്ങൾ ഇനി ഓൺലൈനിൽ\nതിരുവനന്തപുരം: മോട്ടോര്‍വാഹനവകുപ്പ് സേവനങ്ങൾ ഇനി മുത ഓൺലൈനിൽ.വാഹന രജിസ്ട്രേഷൻ, ഡ്രൈവിങ് ലൈസൻസ് പുതുക്കൽ, ഉടമസ്ഥാവകാശം മാറ്റൽ തുടങ്ങിയവയ്ക്ക് ഇനി ഓൺലൈനിൽ അപേക്ഷ നൽകാം. മോട്ടോർവാഹനവകുപ്പിന്റെ നടപടിക്രമങ്ങളെല്ലാം വെബ് അധിഷ്ഠിത സോഫ്റ്റ് വെയറായ പരിവാഹനിലേക്ക് മാറിയ സാഹചര്യത്തിലാണിത്.\nആർ.ടി.ഓഫീസുകളിൽ കടലാസിലുള്ള അപേക്ഷകൾ ആവശ്യപ്പെടരുതെന്ന് സംസ്ഥാന ഗതാഗത കമ്മിഷണർ നിർദേശം നൽകിയിട്ടുണ്ട്. 1961-ലെ ചട്ടത്തിൽ ഫയലുകളും റെക്കോഡുകളും സൂക്ഷിക്കേണ്ട കാലയളവ് നിഷ്കർഷിച്ചിട്ടുണ്ട്. ഓഫീസുകളിൽ കുമിഞ്ഞുകൂടിയ കാലാവധി കഴിഞ്ഞ ഫയലുകൾ നശിപ്പിക്കാനും തീരുമാനമായിട്ടുണ്ട്.\nഡ്രൈവിങ് ലൈസൻസ് നൽകുന്നതിനും വാഹനങ്ങൾ രജിസ്റ്റർ ചെയ്യുന്നതിനുമുള്ള രേഖകളും അപേക്ഷകളും സ്കാൻ ചെയ്ത് അപ് ലോഡ് ചെയ്യാം. ഓൺലൈനിൽ വെരിഫൈ ചെയ്യാനും കഴിയും. പുതുതായി ഡ്രൈവിങ് ലൈസൻസിനോ വാഹന രജിസ്ട്രേഷനോ അപേക്ഷിക്കുമ്പോൾ തയ്യാറാക്കുന്ന കടലാസ് ഫയൽ ഇനി ഉടമയ്ക്ക് കൈമാറും. ഡിജിറ്റൽ ഫയൽ മാത്രമേ ഓഫീസിൽ സൂക്ഷിക്കേണ്ടതുള്ളൂ.\nപുതിയ ലൈസൻസിനോ അധിക ക്ലാസ്കൂടി ചേർക്കുന്നതിനോവേണ്ടിയുള്ള അപേക്ഷകളിൽ ടെസ്റ്റ് ഷീറ്റിൽ റിസൽട്ട് എഴുതിയ ഫോറംമാത്രം ഓഫീസിൽ സൂക്ഷിക്കേണ്ടതാണ്.\nപുതിയ വാഹന രജിസ്ട്രേഷനുള്ള അപേക്ഷ പരിഗണിക്കുമ്പോൾ ഡിജിറ്റലായി ലഭ്യമായ രേഖകൾ വീണ്ടും നൽകേണ്ട ആവശ്യമില്ല.\nഡ്രൈവിങ് ലൈസൻസ് പുതുക്കൽ, വാഹനങ്ങളുടെ കൺവേർഷൻ, ഉടമസ്ഥാവകാശം മാറ്റൽ തുടങ്ങിയ സേവനങ്ങളും ഓൺലൈൻ അപേക്ഷ പ്രകാരമായിരിക്കും. ഡ്രൈവിങ് ലൈസൻസിന്റെ റിസൽട്ട് രേഖപ്പെടുത്തിയ ഫോറം ഡി.എൽ.സി., ഇൻസ്പെക്ഷൻ സർട്ടിഫിക്കറ്റ് തുടങ്ങിയവ ഓഫീസിൽ ഒരുവർഷം സൂക്ഷിച്ചശേഷം നശിപ്പിക്കണമെന്നാണ് നിർദേശം.\nPrevious articleട്രംപ് എത്തും മുമ്പേ ഡെൽഹിയിൽ സംഘർഷം; പോലീസുകാരൻ കൊല്ലപ്പെട്ടു\nNext articleപരിശീലനവിമാനം തകര്‍ന്ന് വ്യോമസേന പൈലറ്റ് മരിച്ചു\nകർണാടകയിലേക്ക് ചികിൽസയ്ക്ക് പോകാൻ അനുമതിയില്ല; കർണാടകയിൽ നിന്നും ചികിൽസ തേടി 29 രോഗികൾ കേരളത്തിലേക്ക്\nവിദേശ രാജ്യങ്ങളിലും മുംബൈയിലുമായി കൊറോണ ബാധിച്ച് മരിച്ചത് 18 മലയാളികള്\nകേരളത്തിൽ 13 പേര്‍ക്ക് കൂടി കൊറോണ ; കാസർകോട്ട് ഒമ്പതുപേർ\nരാജ്യവിരുദ്ധ ശക്തികളെ നിയമത്തിനു മുന്നിൽ കൊണ്ടുവരണം: സിബിസിഐ ലെയ്റ്റി കൗണ്‍സില്\nപ്രവാസി സമ്പന്നന്മാരുമായുള്ള ചര്‍ച്ച പ്രഹസനം: മുല്ലപ്പള്ളി\nകൊറോണ ബാധിതർ ഏറെയുള്ള ജില്ലകളിൽ കർശന നിയന്ത്രണത്തിന് കേന്ദ്ര നിർദേശം; കേരളത്തിൽ ഏഴിടങ്ങൾ\nറേഷന് കടകള് വഴി മദ്യം വേണം ; യൂത്ത് ലീഗ് നേതാവിനെ സസ്‌പെന്റ് ചെയ്തു\nState March 29, 2020\nകേരളത്തില് രണ്ടാമത്തെ മരണം പോത്തൻകോട്ട്; സമ്പർക്കത്തിലൂടെയെന്ന് സംശയം\nState March 31, 2020\nകേരളത്തിൽ 14 പേര്‍ക്ക് കൂടി പോസിറ്റീവ് ; കൊറോണ ബാധിതർ 109\nState March 24, 2020


ലോകകപ്പുകളില് മോശം പ്രകടനത്തിന്റെ പേരില് ആദ്യമേ പുറത്തു പോകുന്ന ടീമുകളുടെ പരിശീലകന് മുതല് പ്രധാന കളിക്കാരുടെ വരെ തലയുരുളുന്നത് ഒരു സ്ഥിരം കാഴ്ചയാണ്. ടൂര്‍ണമെന്റിലുടനീളം മികച്ച കളി കാഴ്ച വെച്ചാലും നിര്‍ണായക മത്സരത്തിലെ ചെറിയ പിഴവിന് ഒരു ജീവിതകാലം മുഴുവന് വില കൊടുക്കേണ്ടി വരും. തുടര്‍ച്ചയായ രണ്ടാം കിരീടം നേടാന് പ്രാപ്തമായ ടീമെന്ന ഖ്യാതിയോടെ റഷ്യയില് എത്തിയ നിലവിലെ ചാമ്പ്യന്മാര് കൂടിയായ ജര്‍മനി ആദ്യ റൗണ്ടില് പുറത്തായത് മുതല് ടീമില് കലാപം ആരംഭിച്ചിരിക്കുകയാണ്.\nജര്‍മന് താരങ്ങള്‍ക്കെതിരെ മത്സരശേഷം രൂക്ഷ വിമര്‍ശനം ഉയരുന്നുണ്ടെങ്കിലും ഏറ്റവുമധികം വിമര്‍ശനങ്ങള് ഏറ്റുവാങ്ങുന്നത് മധ്യനിര താരം ഓസിലാണ്. മുന് ജര്‍മന് താരം മരിയോ ബസ്ലര് ചത്ത തവളയുടെ ശരീരഭാഷയാണ് താരത്തിനെന്നാണ് വിശേഷിപ്പിച്ചത്. ഒരു ലീഡര് എങ്ങനെയാവണം എന്നതിന്റെ ഉദാഹരണം കാണിക്കുന്നതില് ഓസില് പരാജയപ്പെട്ടെന്നും മുഴുവന് ജര്‍മന് താരങ്ങളും അവരുടെ നൂറു ശതമാനം തല്‍കുന്നതില് പരാജയപ്പെട്ടെന്നും ബസ്ലര് പറഞ്ഞു. മെക്‌സിക്കോക്കെതിരായ മത്സരശേഷം ദേശീയ ടീമിന്റെ ജേഴ്‌സി അണിയാന് ഓസില് അര്‍ഹനല്ലെന്നും മുന് ജര്‍മന് താരം പറഞ്ഞിരുന്നു.\nമാഞ്ചസ്റ്റര് സിറ്റിയുടെ മിന്നും താരം ലെറോയ് സാനെയെ പോലുള്ള കളിക്കാരെ പുറത്തിരുത്തിയാണ് ജര്‍മനി ലോകകപ്പ് സ്‌ക്വാഡിനെ ഇറക്കുന്നത്. എന്നാല് ആദ്യ മത്സരത്തില് തന്നെ മെക്‌സിക്കോയോട് തോല്‍വിയോടെ തുടങ്ങിയ ജര്‍മനി രണ്ടാമത്തെ മത്സരത്തില് സ്വീഡനോട് ജയം നേടി തിരിച്ചുവരവിന്റെ ലക്ഷണങ്ങള് കാണിച്ചെങ്കിലും നിര്‍ണായകമായ അവസാന മത്സരത്തില് ദക്ഷിണ കൊറിയയോട് തോറ്റ് പുറത്താവുകയായിരുന്നു. എണ്‍പതു വര്‍ഷങ്ങള്‍ക്കു ശേഷമാണ് ജര്‍മനി ലോകകപ്പിന്റെ ആദ്യ റൗണ്ടില് പുറത്താവുന്നത്.\nഒസിലിനെതിരെയുള്ള വിമര്‍ശനങ്ങള്‍ക്ക് പിന്നില് കേവലം കളിക്കളത്തിലെ കാര്യങ്ങള് മാത്രമല്ല രാഷ്ട്രീയ കാരണങ്ങളും ഉണ്ട്. ഈ വര്‍ഷം മെയ് മാസത്തില് ഒസില് തന്റെ ജന്മനാടായ തുര്‍ക്കിയുടെ പ്രസിഡന്റ് ഉര്‍ദുഗാനെ സന്ദര്‍ശിച്ചത് ജര്‍മനിയില് വലിയ കോളിളക്കം സൃഷ്ടിച്ചിരുന്നു. ഒസിലിന്റെ തുര്‍ക്കി സന്ദര്‍ശന ചിത്രങ്ങള് മാധ്യമങ്ങളില് വന്നതോടെ ജര്‍മന് ഫുട്ബാള് അസോസിയേഷന് ഒസിലിനോട് വിശദീകരണം ആവശ്യപ്പെട്ടെങ്കിലും താരം പ്രതികരിച്ചില്ല.\nജര്‍മന് ടീമില് നിന്ന് വിരമിക്കുകയും, ശിഷ്ട കാലം ഇംഗ്ലണ്ടില് താമസിക്കാന് ആലോചിക്കുകയും ചെയ്യുന്നു എന്ന് ഒസിലിനോട് അടുത്ത വൃത്തങ്ങളെ ഉദ്ധരിച്ചു സ്‌കൈ സ്‌പോര്‍ട്‌സ് ജര്‍മനി റിപ്പോട് ചെയ്യുന്നുണ്ട്. നേരത്തെ ജര്‍മനിയുടെ തോല്‍വി തന്റെ മകന് മേല് ചാരി രക്ഷപെടാന് ഉള്ള ശ്രമങ്ങള് ചിലര് നടത്തുന്നതായി ഒസിലിന്റെ അച്ഛന് മാധ്യമങ്ങളോട് വെളിപ്പെടുത്തിയിരുന്നു.\n2014 ജര്‍മന് കിരീട നേട്ടത്തില് മുഖ്യ പങ്കു വഹിച്ച മിഡ്ഫീല്‍ഡര് ആണ് ഒസില്. ഇംഗ്ലണ്ടിലെ ഗ്ലാമര് ക്ലബ്ബായ ആഴ്സണലിന്റെ പ്രധാന താരം ആണ്. സഹ കളിക്കാര് മുതല് ആരാധകര് വരെയുള്ളവരുടെ വംശീയ പരാമര്‍ശങ്ങളും താരത്തിന്റെ ഈ കടുത്ത നടപടിക്ക് കാരണമായി എന്ന് അഭ്യൂഹങ്ങള് ഉണ്ട്. എന്തായാലും ജര്‍മനിയുടെ ജേഴ്സിയില് ഇനി ആ പത്താം നമ്പറുകാരന് ഉണ്ടാവില്ല എന്ന് തന്നെയാണ് സൂചനകള്.\narsenal england fifa football mezutozil racism


ഫിഫ ലോകകപ്പ് മാച്ച് ഒഫീഷ്യലാകുന്ന ആദ്യ കാൾഗറിക്കാരനായി ഡ്രൂ ഫിഷെർ\nBy: 600007 On: Jun 2, 2022, 6:45 PM\nഖത്തറിൽ നവംബറിൽ നടക്കുന്ന ഫിഫ ലോകകപ്പിൽ മാച്ച് ഒഫീഷ്യലാകുന്ന ആദ്യ കാൾഗറിക്കാരനായി ഡ്രൂ ഫിഷെർ തിരഞ്ഞെടുക്കപ്പെട്ടു. വരാനിരിക്കുന്ന ഗ്ലോബൽ ചാമ്പ്യൻഷിപ്പിൽ ഡ്രൂ ഫിഷെർ മാത്രമായിരിക്കും കാനഡയിൽ നിന്നുള്ള ഏക മാച്ച് ഒഫീഷ്യൽ. ഈ സ്ഥാനത്തെത്തുന്ന ആദ്യ ആൽബെർട്ടക്കാരനും അദ്ദേഹമാണ്.\nചാമ്പ്യൻഷിപ്പിൽ വീഡിയോ അസിസ്ററ് റഫറിമാരിൽ ഒരാളായാണ് അദ്ദേഹത്തെ നിയമിച്ചിരിക്കുന്നത്. ഫീൽഡിൽ റഫറിമാരുടെ കോളുകളുടെ കൃത്യത ഉറപ്പാക്കാൻ വീഡിയോ പ്ലേബാക്ക് അവലോകനം ചെയ്യുക എന്ന ജോലിയാണ് വീഡിയോ അസിസ്ററ് റഫറിമാർ ചെയ്യേണ്ടത്.\nഎട്ടുവർഷമായി തെക്കേ അമേരിക്ക, ഏഷ്യ, യൂറോപ്പ് എന്നിവിടങ്ങളിലെ വിവിധ അന്താരാഷ്ട്ര ടൂർണമെന്റുകളിൽ ഫിഷെർ റഫറിയായിട്ടുണ്ട്. ഖത്തറിൽ ഫിഫ ലോകകപ്പ് നവംബർ 21 ന് ആരംഭിക്കും. നവംബർ 23 നാണ് ബെൽജിയവുമായി കാനഡയുടെ ആദ്യ മത്സരം.


ബി.ജെ.പിയുടെ വളര്‍ച്ച ആശങ്കാജനകമെന്ന് സി.പി.എം – DN News\nHome/News/ബി.ജെ.പിയുടെ വളര്‍ച്ച ആശങ്കാജനകമെന്ന് സി.പി.എം\nബി.ജെ.പിയുടെ വളര്‍ച്ച ആശങ്കാജനകമെന്ന് സി.പി.എം\nബംഗാളിലും കേരളത്തിലും ബി.ജെ.പിയുടെ വളര്‍ച്ച ആശങ്കയുണ്ടാക്കുന്നതാണെന്ന് സി.പി.എം അവലോകന റിപ്പോര്‍ട്ട്. ജനറല് സെക്രട്ടറി പ്രകാശ് കാരാട്ട് കേന്ദ്രകമ്മിറ്റിയില് വച്ച തിരഞ്ഞെടുപ്പ് അവലോകന റിപ്പോര്‍ട്ടിലാണ് ബി.ജെ.പിയുടെ വളര്‍ച്ചയില് പാര്‍ട്ടി ആശങ്ക പങ്കുവെക്കുന്നത്. പൊതു രാഷ്ട്രീയ സാഹചര്യം മനസ്സിലാക്കുന്നതില് പി.ബിക്ക് കൂട്ടായ തെറ്റുപറ്റിയെന്ന ആത്മവിമര്‍ശനത്തോടെയാണ് റിപ്പോര്‍ട്ട്. ദേശീയതലത്തില് മതേതരബദല് കെട്ടിപ്പെടുക്കുന്നതിലും പാര്‍ട്ടി പരാജയപ്പെട്ടു.\nപശ്ചിമബംഗാളില് 17 ശതമാനത്തോളം വോട്ട് നേടിയ ബി.ജെ.പി രണ്ടിടത്ത് ജയിച്ചു. പല സീറ്റുകളിലും 5000 വോട്ടിന്റെ മാത്രം വ്യത്യാസത്തില് രണ്ടാംസ്ഥാനത്ത് വരാന് ബി.ജെ.പിക്ക് കഴിഞ്ഞു. കേരളത്തില് കൂടുതല് സീറ്റുകളില് ജയിക്കാമായിരുന്നു. എന്നാല് ചില മണ്ഡലങ്ങളിലെ തോല്‍വി അപ്രതീക്ഷിതമായിരുന്നു.\nകേരളത്തില് ഒരു സീറ്റില് ബി.ജെ.പി ജയത്തിന്റെ വക്കിലെത്തിയപ്പോള് എല്.ഡി.എഫ് സ്ഥാനാര്‍ഥി മൂന്നാം സ്ഥാനത്തായി. പരമ്പരാഗത ഇടത് വോട്ടുകള് പോലും ബി.ജെ.പിയിലേക്ക് ചോര്‍ന്നു. ഇത് തടയാന് കഴിഞ്ഞില്ല. ബി.ജെ.പിയുടെ വളര്‍ച്ച മുന്‍കൂട്ടി കാണാന് കേരളത്തിലും പാര്‍ട്ടിക്ക് കഴിഞ്ഞില്ല. പല മണ്ഡലങ്ങളിലും ബി.ജെ.പി സ്ഥാനാര്‍ഥികള് ഒരു ലക്ഷത്തിന് മേല് വോട്ട് നേടി. കഴിഞ്ഞ തവണ ഏഴ് ശതമാനം വോട്ട് നേടിയ ബി.ജെ.പി ഈ തിരഞ്ഞെടുപ്പില് 11 ശതമാനത്തോളം വോട്ട് നേടി. ഈ സ്ഥിതി തുടര്‍ന്നാല് ഭാവിയില് പാര്‍ട്ടി വന് തിരിച്ചടി നേരിടേണ്ടി വരുമെന്നും റിപ്പോര്‍ട്ടിലുള്ളതായാണ് വിവരം.\nവാരണാസിയില് മത്സരിക്കേണ്ടിയിരുന്നില്ലെന്നും യു.പി സംസ്ഥാനഘടകമാണ് ആ തീരുമാനമെടുത്തതെന്നും കാരാട്ട് കേന്ദ്രകമ്മിറ്റിയെ അറിയിച്ചു\nമന്ത്രിസഭാ പുനഃസംഘടനയെ എതിര്‍ത്ത് ഐ ഗ്രൂപ്പ്\nഉത്തര്‍പ്രദേശില് വീണ്ടും കൂട്ട ബലാല്‍സംഗം; ജനങ്ങള് പൊലീസ് സ്റ്റേഷന് ആക്രമിച്ചു


ഇതുപോലുള്ള കാര്യങ്ങൾ ചെയ്യുന്നതിന് മുൻപായി പ്രവാസികൾ നൂറു വട്ടം ചിന്തിക്കണം – Pravasi Corner\nസൗദിയിൽ സ്പോൺസർ ചതിച്ച് ജയിലിലായ മലയാളി യുവാവിന്റെ മുന്നിൽ ജയിലഴികൾ മലർക്കെ തുറക്കാൻ രാജ കാരുണ്യം തുണയായ ഈ സംഭവം നടന്നിട്ട് ഏതാണ്ട് അഞ്ചു മാസത്തോളമേ ആയിട്ടുള്ളൂ. സ്‌പോൺസറുടെ വാക്കുകൾ കണ്ണടച്ച് വിശ്വസിച്ച ഒരു മലയാളി യുവാവിന്റെ ദുരിത കഥ സൗദിയിലെ മലയാളികളായ പ്രവാസികൾക്ക് ഒരു മുന്നറിയിപ്പായി പങ്കു വെച്ചത് അവിടുത്തെ ഒരു സംഘടനാ നേതാവാണ്.\nസൗദിയിൽ താൻ എത്തിപ്പെടുന്ന സ്പോൺസറോ സ്ഥാപനമോ കമ്പനിയോ നന്നായാൽ പ്രവാസ ജീവിതത്തിന്റെ പകുതി തുടക്കം മുതൽക്കേ നന്നായി എന്ന് പ്രവാസികൾ സാധാരണയായി പറയുന്ന വാക്കുകളാണ്. സ്വന്തം സ്വത്തുക്കൾ വിറ്റ് പ്രവാസി തൊഴിലാളിയെ ചികിൽസിച്ച സ്പോൺസർ മുതൽ പിരിഞ്ഞു പോകുമ്പോൾ സേവനാനന്തര ആനുകൂല്യം കൊടുക്കാതിരിക്കുന്നതിന് വ്യാജമോഷണ പരാതി കൊടുത്ത് തൊഴിലാളിയെ പോലീസിനെ കൊണ്ട് പിടിപ്പിച്ച് തർഹീൽ വഴി കയറ്റി വിട്ടവർ ഉൾപ്പെടെ അപാരമായ കാരുണ്യവും അത് പോലെ തന്നെ മൃഗീയമായ മനോഭാവവും ഉള്ള പല തരത്തിലുള്ള ആളുകളുള്ള നാടാണിത്.\nസൗദിയിൽ ഒരു വിദേശ തൊഴിലാളി പ്രവേശിച്ചു കഴിഞ്ഞാൽ അയാൾക്ക് പിന്നീട് എല്ലാ കാര്യങ്ങൾക്കും ആശ്രയിക്കേണ്ടി വരിക തന്റെ സ്പോൺസറെയാണ്. അത് പോലെ തന്നെ തന്റെ കീഴിൽ വന്ന തൊഴിലാളി ഫൈനൽ എക്സിറ്റിൽ രാജ്യത്തിന് പുറത്ത് പോകുന്നത് വരെ ആ തൊഴിലാളിയുടെ മുഴുവൻ ഉത്തരവാദിത്വവും സ്പോൺസർക്ക് തന്നെയാണ്.\nസ്പോൺസർ അറിയാതെ ഒരു തൊഴിലാളിക്ക് ജോലി മാറാനോ, നാട്ടിലേക്ക് പോകാനോ, തിരിച്ചു വരാനോ കഴിയില്ല. അത് കൊണ്ട് തന്നെ പല സാഹചര്യങ്ങളിലും പ്രവാസി തൊഴിലാളികൾക്ക് സ്പോൺസറോട് അനുസരണയും വിധേയത്വവും കാണിക്കേണ്ടി വരുന്നു. ഈ വിധേയത്വം ചില സന്ദർഭങ്ങളിൽ മുതലെടുക്കുന്ന സ്പോൺസർമാരും രാജ്യത്തുണ്ട്.\nഅത്തരമൊരു സംഭവത്തിൽ സ്‌പോൺസറുടെ വാക്കുകൾ കണ്ണടച്ച് വിശ്വസിച്ച മലയാളിയായ പ്രവാസി ഉദയന് ലഭിച്ചത് രണ്ടര വർഷത്തെ ജയിൽ വാസവും 30 ലക്ഷം രൂപ ബാധ്യതയുമാണ്. നിയമ വിധേയമല്ലാത്ത കാര്യത്തിന് ഉദയനെ നിർബന്ധിച്ച സ്പോൺസറാവട്ടെ, നിർണ്ണായക സമയത്ത് കയ്യൊഴിയുകയും ചെയ്തു.\nസ്‌പോൺസറുടെ കീഴിൽ സൗദിയിലെത്തിയ ഉദയനെ സ്പോൺസർ മണിക്കൂർ കണക്കിൽ പ്രതിഫലത്തിന് മറ്റൊരു കമ്പനിക്ക് കൈമാറുകയായിരുന്നു. മണ്ണുമാന്തി യന്ത്രത്തിന്റെ ഓപ്പറേറ്ററായിട്ടായിരുന്നു കൈമാറിയത്. എന്നാൽ ആ സമയത്ത് മണ്ണ് മാന്തി യന്ത്രം ഓപ്പറേറ്റ് ചെയ്യാനുള്ള ലൈസൻസ് ഉദയന് ഇല്ലായിരുന്നു.\nസൗദിയിൽ ഇത്തരം എർത്ത് മൂവിങ് ഹെവി എക്വിപ്മെന്റ്സ് പ്രവർത്തിപ്പിക്കുന്നതിന് പ്രത്യേ ലൈസൻസ് ആവശ്യമാണ്. അത് പോലെ തന്നെ ടി യു വി അംഗീകാരവും ആവശ്യമാണ്. പ്രത്യേക ട്രെയിനിങ്ങും മാറ്റിയും നടത്തിയാണ് ഇവ നൽകുക. അതിനാൽ തന്നെ ഈ യോഗ്യതകൾ ഉള്ളവർക്ക് മണിക്കൂറിൽ നല്ലൊരു തുക പ്രതിഫലമായി ലഭിക്കും. ഈ ലൈസൻസുകൾ ഇല്ലാതെ ഇല്ലാതെ ഹെവി എക്വിപ്മെന്റ്സ് പ്രവർത്തിപ്പിക്കുന്നത് സൗദിയിൽ ഗുരുതരമായ കുറ്റമാണ്.\nഎന്നാൽ കൂടുതൽ തുക പ്രതിഫലമായി ലഭിക്കും എന്ന അതിമോഹം കൊണ്ട് ഉദയനെ ലൈസൻസില്ലാതെ തന്നെ മണ്ണുമാന്തി യന്ത്രം പ്രവർത്തിപ്പിക്കാൻ സ്പോൺസർ നിർബന്ധിക്കുകയായിരുന്നു. ഇത്തരത്തിൽ ജോലിയെടുക്കുമ്പോൾ പല തരത്തിലുള്ള അപകട സാധ്യതകളാണ് ഉണ്ടാവുക.\nലൈസൻസില്ലാതെ യന്ത്രം ഓപ്പറേറ്റ് ചെയ്യുന്നതിന് പിടിക്കപ്പെടാം. പ്രൊഫഷനിൽ അല്ലാത്ത ജോലി ചെയ്യുന്നതിന് തൊഴിൽ മന്ത്രാലയ പരിശോധനകൾ നേരിടേണ്ടി വരും. അത് പോലെ തന്നെ ഈ യന്ത്രം പ്രവർത്തിപ്പിക്കുന്ന സമയത്ത് ഏതെങ്കിലും തരത്തിലുള്ള അപകടങ്ങൾ ഉണ്ടായാലും നിയമ പരമായ കടുത്ത അനന്തര ഫലങ്ങൾ നേരിടേണ്ടി വരും. കൂടാതെ പ്രവർത്തന സമയത്ത് മറ്റുള്ളവർ ഈ യന്ത്രവുമായി ബന്ധപ്പെട്ട അപകടങ്ങൾ ഉണ്ടാക്കിയാലും നിയമ നടപടികൾ ഉണ്ടാകും.\nഈ സാഹചര്യങ്ങളിലൊക്കെ തന്നെ അത് പ്രവർത്തിപ്പിക്കുന്ന ഓപറേറ്റർക്കാണ് നിയമ പരമായ നടപടികൾ നേരിടേണ്ടി വരിക. പ്രവർത്തന സമയത്ത് ഏത് തരത്തിലുള്ള അപകടങ്ങളോ നഷ്ടങ്ങളോ ഉണ്ടായാൽ അയാളായിരിക്കും ആ കൂട്ടത്തിലെ ഒന്നാം പ്രതിയായി ചാർജ്ജ് ചെയ്യപ്പെടുക. നിയമ വിരുദ്ധമായി അയാളെ മറ്റൊരു കമ്പനിക്ക് നൽകിയ സ്പോൺസറും ലൈസൻസില്ലാതെ അയാളെ ജോലി ചെയ്യിപ്പിച്ച മറു കമ്പനിയുമൊക്കെ രണ്ടും മൂന്നും പ്രതികളുടെ സ്ഥാനത്ത് മാത്രമേ വരികയുള്ളൂ. മാത്രമല്ല മരണം പോലുള്ള സംഭവങ്ങൾ ഉണ്ടായാൽ കുറ്റത്തിന്റെ പങ്കാളിത്ത ഗൗരവം അനുസരിച്ച് എല്ലാ പ്രതികൾക്കും കൂട്ടായോ പ്രത്യേകമായോ നഷ്ട പരിഹാരം വിധിക്കുകയും ചെയ്യും.\nഈ അപകട സാദ്ധ്യതകൾ മുഴുവനായും ഉദയന് അറിയില്ലായിരുന്നു. എന്നാൽ ലൈസൻസില്ലാതെ യന്ത്രം ഓപ്പറേറ്റ് ചെയ്യുന്നത് കുറ്റകരമാണെന്ന് അറിയുന്ന ഉദയൻ ആദ്യം വിസമ്മതം പ്രകടിപ്പിച്ചു. എന്നാൽ എന്ത് തന്നെ സംഭവിച്ചാലും അനന്തര ഫലങ്ങളുടെ ഉത്തരവാദിത്വം താൻ ഏറ്റെടുക്കാം എന്ന സ്‌പോൺസറുടെ വാക്കുകൾ ഉദയൻ വിശ്വസിച്ചു. ആ വിശ്വാസത്താൽ ഉദയൻ ഓപ്പറേറ്ററായി ആ കമ്പനിയിൽ ജോലിയിൽ പ്രവേശിച്ചു.\nഉദയന്റെയോ കുടുംബത്തിന്റെയോ പ്രാർത്ഥനകളുടെ ഫലം കൊണ്ടാകാം കുറച്ചു കാലം അപകടങ്ങൾ ഒന്നും സംഭവിക്കാതെ മുന്നോട്ടു പോയി. എന്നാൽ ഒരു ദിവസം ഉദയൻ ഭയപ്പെട്ടത് പോലെ തന്നെ സംഭവിച്ചു. 2014 ൽ ഉദയൻ ഓടിച്ചിരുന്ന മണ്ണുമാന്തി യന്ത്രത്തിൽ സൗദി പൗരന്റെ വാഹനം വന്നിടിക്കുകയായിരുന്നു. ഇടിയുടെ ആഘാതത്താൽ വാഹനം ഓടിച്ചിരുന്ന സൗദി പൗരൻ തൽക്ഷണം മരണപ്പെടുകയും ചെയ്തു.\nഅപകടത്തെ തുടർന്ന് ഉദയൻ പോലീസ് പിടിയിലായി. പോലീസിന്റെ തുടർ നടപടികളിൽ മണ്ണുമാന്തി യന്ത്രം പ്രവർത്തിപ്പിക്കാനുള്ള ലൈസൻസില്ലാതിരുന്ന ഉദയൻ വാഹനാപകട കേസിലെ ഒന്നാം പ്രതിയായി. ലൈസൻസ് എടുത്തു കൊടുക്കാത്ത കുറ്റത്തിന് ഉദയന്റെ സ്പോൺസർ രണ്ടാം പ്രതിയും നിയമപരമായ രേഖകളൊന്നുമില്ലാതെ ഉദയനെ കൊണ്ട് ജോലിയെടുപ്പിച്ച കമ്പനി കേസിൽ മൂന്നാം പ്രതിയുമായി.\nവിചാരണക്കൊടുവിൽ വിചാരണ കോടതി വാഹനാപകടത്തിൽ മരിച്ച സൗദി പൗരന്റെ കുടുംബത്തിന് കോടതി നഷ്ടപരിഹാരം വിധിച്ചു. ഒന്നര ലക്ഷം റിയാൽ (30) ലക്ഷം രൂപയാണ് നഷ്ട പരിഹാരമായി നൽകേണ്ടിയിരുന്നത്. എന്നാൽ കീഴ്കോടതി വിധിയിൽ തൃപ്തരല്ലാതിരുന്ന സൗദി പൗരന്റെ കുടുംബം ഈ തുക അപര്യാപ്തമെന്ന് കാണിച്ച് മേൽക്കോടതിയിൽ അപ്പീൽ പോയി.\nഅപ്പീൽ പരിഗണിച്ച മേൽക്കോടതി വിചാരണ കോടതി വിധിച്ച നഷ്ടപരിഹാര തുക തികച്ചും അപര്യാപ്തമാണെന്ന് കണ്ടെത്തി. കീഴ്കോടതി വിധിച്ച തുക മൂന്നിരട്ടിയായി ഉയർത്തി നാലര ലക്ഷം റിയാൽ മരണപ്പെട്ട സൗദിയുടെ കുടുംബത്തിന് നൽകണമെന്ന് മേൽക്കോടതി വിധിയുണ്ടായി. നഷ്ടപരിഹാര തുക മൂന്ന് പ്രതികളും തുല്യമായാണ് നൽകേണ്ടിയിരുന്നത്.\nഇത് പ്രകാരം ഉദയനും സ്പോൺസറും മറു കമ്പനിയും ഒന്നര ലക്ഷം രൂപ വീതം നൽകണം. ഈ തുക മരിച്ചയാളുടെ കുടുംബത്തിന് നൽകിയാൽ കൊടുക്കുന്നവർക്ക് കോടതി നടപടികളിൽ നിന്നും ഒഴിവാകാം എന്നായിരുന്നു കോടതി വിധി.\nമേൽക്കോടതി വിധി പ്രകാരം രണ്ടാം പ്രതിയായ ഉദയന്റെ സ്പോൺസറും മൂന്നാം പ്രതിയായ ജോലി ചെയ്യിച്ച കമ്പനിയും തങ്ങളുടെ വിഹിതമായ ഒന്നര ലക്ഷം റിയാൽ വീതം കോടതിയിൽ കെട്ടിവെച്ച് നിയമ നടപടികളിൽ നിന്നും രക്ഷപ്പെട്ടു.\nകേസിൽ ഉദയൻ താൽക്കാലിക ജാമ്യത്തിൽ ഇറങ്ങിയെങ്കിലും കോടതി വിധി പ്രകാരം നൽകേണ്ട ഉദയന്റെ വിഹിതം കൊടുത്തു തീർക്കാതെ കേസിൽ നിന്ന് വിടുതൽ ലഭിക്കുമായിരുന്നില്ല. എന്നാൽ ഈ നിർണ്ണായക സമയത്ത് ഉദയനെ സ്പോൺസർ ചതിക്കുകയായിരുന്നു.\nഉദയന്റെ ദിയാധനമായ ഒന്നര ലക്ഷം റിയാൽ കൊടുക്കാൻ സ്പോൺസർ തയ്യാറായില്ല. ഉദയനെ കൊണ്ട് ലൈസൻസില്ലാതെ ജോലി ചെയ്യാൻ നിർബന്ധിക്കുമ്പോൾ നൽകിയിരുന്ന വാക്കുകൾ സ്പോൺസർ സൗകര്യപൂർവ്വം മറന്നു. ഉദയൻ തന്നോട് ആലോചിക്കാതെ സ്വന്തം ഇഷ്ടപ്രകാരം ജോലി ചെയ്തതാണെന്നും അതിനാൽ ഉത്തരവാദിത്വം ഏറ്റെടുക്കാൻ സാധിക്കില്ലെന്നും സ്പോൺസർ നിലപാടെടുത്തു.\nസ്പോൺസർ ഉദയന്റെ പണം നൽകാത്തതിനാൽ ജാമ്യത്തിലിറങ്ങിയിരുന്ന ഉദയനെ നഷ്ടപരിഹാരം കൊടുക്കാത്തതിന്റെ പേരിൽ വീണ്ടും ജയിലിൽ അടച്ചു. 2018 ജൂണിലാണ് ജാമ്യത്തിൽ ഇറങ്ങിയ ഉദയൻ വീണ്ടും ജയിലിലായത്.\nഒന്നര ലക്ഷം റിയാൽ സ്വന്തമായി ദിയാധനം നൽകുക എന്നത് നിർദ്ധന കുടുംബാംഗമായ ഉദയന് ആലോചിക്കാൻ കൂടി കഴിയുമായിരുന്നില്ല. ദിയാധനം നൽകാതെ ഉദയന് ജയിലിൽ നിന്നും മോചനം ഒരിക്കലും സാധ്യമായിരുന്നില്ല. റിയാദിൽ നിന്ന് ആയിരം കിലോമീറ്ററകലെ ഖമീസ് മുശൈത്തിലെ ജയിലിലായിരുന്നു പാർപ്പിച്ചിരുന്നത്.\nഉദയന്റെ ദയനീയാവസ്ഥ അറിഞ്ഞ ഖമീസ് മുശൈത്തിലെ മലയാളി സംഘടനകൾ സംഭവത്തിൽ ഇടപെട്ടു. പണം നൽകി ഉദയന്റെ മോചനം അസാധ്യമാകും എന്ന മനസ്സിലാക്കിയ സാമൂഹിക പ്രവർത്തകർ ഉദയന്റെ മോചനത്തിനായി മരിച്ച സൗദി പൗരന്റെ കുടുംബത്തെ കണ്ടു സംസാരിച്ചു. ഉദയന്റെ ദുരിത കഥയും ദയനീയമായ സാമ്പത്തിക സ്ഥിതിയും അവർ ആ കുടുംബത്തെ ധരിപ്പിച്ചു.\nഉദയന് ഏതൊരു സാഹചര്യത്തിലും പണം നൽകാൻ സാധിക്കില്ലെന്നും സൗദിയിലെ ജയിലിൽ തന്നെ അയാളുടെ ജീവിതം ഒടുങ്ങേണ്ടി വരുമെന്നും ദൈവപ്രീതി കണക്കിലെടുത്തു ദാക്ഷിണ്യം കാണിക്കണമെന്നും അവർ ആ കുടുംബത്തോട് അഭ്യർത്ഥിച്ചു. ഇതോടെ മനസ്സലിഞ്ഞ അവർ മോചന തുക കുറയ്ക്കാൻ തയ്യാറായി. എങ്കിലും ആ തുകയും നൽകാനുള്ള സാമ്പത്തിക ശേഷി ഉദയന് ഉണ്ടായിരുന്നില്ല.\nപണം കെട്ടി വെക്കാൻ ഇല്ലാത്തതിനാൽ ജയിൽ മോചനം അനിശ്ചിതകാലം നീണ്ടു പോകുന്ന സാഹചര്യത്തിൽ ആരുമില്ലാത്തവർക്ക് ദൈവം കൂട്ടിനുണ്ടാകും എന്ന വിശ്വാസം ഉദയന് തുണയായി. ഉദയന്റെ സംഭവത്തിൽ ആ സാഹചര്യത്തിൽ നാടകീയമായ ട്വിസ്റ്റ് സംഭവിച്ചു. ഉദയൻ കോടതി വിധി പ്രകാരം നൽകേണ്ടിയിരുന്ന ദിയാധനമായ ഒന്നര ലക്ഷം റിയാൽ ബൈത്തുൽ മാലിൽ നിന്ന് അനുവദിച്ചു കൊണ്ട് സൗദി സർക്കാരിന്റെ ഉത്തരവ് അപ്രതീക്ഷിതമായി ഉണ്ടായി. ഉദയനു വേണ്ടി സർക്കാർ ആ പണം നൽകിയതോടെ ഉദയന് ജയിലിൽ നിന്നും മോചനം കിട്ടുകയും ചെയ്തു.\nജയിൽ മോചനം ലഭിച്ച് പുറത്തു വന്ന ഉദയന്റെ ദുരിതകഥയും അപ്രതീക്ഷിത മോചനവും മാധ്യമങ്ങൾ വാർത്തയാക്കിയിരുന്നു. സ്‌പോൺസറെ വിശ്വസിച്ച് ലൈസൻസില്ലാതെ ജോലി ചെയ്തത് കൊണ്ടാണ് തനിക്ക് ഈ ദുരിതമെല്ലാം അനുഭവിക്കേണ്ടി വന്നതെന്ന് തുറന്നു പറഞ്ഞ ഉദയൻ തന്റെ അനുഭവം എല്ലാ പ്രവാസികൾക്കും ഒരു പാഠമായിരിക്കണമെന്ന് മുന്നറിയിപ്പ് നൽകുകയും ചെയ്തിരുന്നു.


തിരൂരിലെ സ്വകാര്യ ലോഡ്ജിൽ നിന്ന് അരക്കോടിയുടെ കഞ്ചാവ് പിടിച്ചു. – NavaKerala News\nHome/Crime/തിരൂരിലെ സ്വകാര്യ ലോഡ്ജിൽ നിന്ന് അരക്കോടിയുടെ കഞ്ചാവ് പിടിച്ചു.\nമലപ്പുറം / തിരൂരിലെ ഒരു സ്വകാര്യ ലോഡ്ജിൽ എക്സൈസ് നടത്തിയ പരിശോധനയില് 50 കിലോയിലധികം വരുന്ന കഞ്ചാവ് പിടികൂടി. കുറക്കത്താണി സ്വദേശി കല്ലന് ഇബ്രാഹിമില് നിന്നാണ് കഞ്ചാവ് പിടികൂടിയത്. കോട്ട്കല്ലിങ്ങല്ലിലെ സ്വകാര്യ ലോഡ്ജ് കേന്ദ്രീകരിച്ച് ഇബ്രാഹിം കഞ്ചാവ് മൊത്തവില്‍പന നടത്തിവരുകയായിരുന്നു. ഇയാള് താമസിച്ചു വന്ന ലോഡ്ജ് മുറിയിലും കാറിലുമായി ഒളിപ്പിച്ച നിലയിലായിരുന്നു കഞ്ചാവ് ഉണ്ടായിരുന്നത്.\nപിടികൂടിയ കഞ്ചാവിന് അരക്കോടിയോളം അന്താരാഷ്ട്ര വിപണിയില് വിലയുണ്ട്. ഇയാളിൽ നിന്നും 75,000 രൂപയും എക്സൈസ് കണ്ടെടുത്തിട്ടുണ്ട്. കുറക്കത്താണി സ്വദേശി കല്ലന് ഇബ്രാഹിം ഏറെ കാലമായി ലഹരി വില്പന നടത്തി വരികയാണെന്നാണ് എക്സൈസ് പറയുന്നത്.\nതമിഴ്‌നാട്ടിൽ നിന്ന് ഇയാൾ കഞ്ചാവ് മൊത്ത വിലക്ക് ചാക്ക് കണക്കിനാണ് വാങ്ങാറുള്ളത്. ഇത് കോട്ട്കല്ലിങ്ങല്ലിലെ സ്വകാര്യ ലോഡ്ജിൽ സൂക്ഷിക്കാറാണ് പതിവ്. തിരൂർ, പെരിന്തൽമണ്ണ, എടപ്പാൾ, പാലക്കാട് ജില്ലയിലെ പ്രധാന കേന്ദ്രങ്ങൾ എന്നിവിടങ്ങളിൽ നിന്നുള്ള വിൽപ്പനക്കാർ ഇബ്രാഹിമിനെ ഇവിടെ തേടി എത്തും. ഡിമാന്റിനു അനുസരിച്ചുള്ള വിലയിലാണ് ഇബ്രാഹിം കൊടുത്തു വന്നിരുന്നത്. ഇടനിലക്കാർ ബഹുഭൂരിപക്ഷവും ചെറുപ്പക്കാരായിരുന്നു എന്നാണ് എക്സൈസ് അധികൃതർ പറയുന്നത്.\nഎനിക്ക് വേണ്ടി പ്രവര്‍ത്തിക്കാന് പിആര്‍ഒമാരില്ല': ബാലചന്ദ്ര മേനോന്


വിഐടി, അമൃത വാഴ്‌സിറ്റികളില് എന്‍ജിനീയറിംഗ് എന്‍ട്രന്‍സ് :: Janmabhumi Daily\nSunday 12 November 2017 10:07 pm IST\nസാങ്കേതിക ഉന്നതവിദ്യാഭ്യാസ രംഗത്തെ പ്രമുഖ സ്വകാര്യ വാഴ്‌സിറ്റികളായ വെല്ലൂര് ഇന്‍സ്റ്റിറ്റ്യൂട്ട് ഓഫ് ടെക്‌നോളജി (വിഐടി), അമൃത വാഴ്‌സിറ്റികളുടെ വിവിധ കാമ്പസുകളിലായി 2018 വര്‍ഷം നടത്തുന്ന നാലുവര്‍ഷത്തെ റഗുലര് ബിടെക് കോഴ്‌സുകളിലേക്കുള്ള ദേശീയതല പ്രവേശന പരീക്ഷയുടെ വിജ്ഞാപനം പ്രസിദ്ധപ്പെടുത്തിയിട്ടുണ്ട്. വൈവിധ്യമാര്‍ന്ന എന്‍ജിനീയറിംഗ് ശാഖകളില് ഗുണനിലവാരത്തോടെയുള്ള വിദ്യാഭ്യാസമാണ് ഈ വാഴ്‌സിറ്റികളില് ലഭിക്കുക. മികച്ച ആധുനിക പഠനസൗകര്യങ്ങള് കാമ്പസുകളിലൊരുക്കിയിട്ടുണ്ട്. ഇന്ത്യക്കകത്തും പുറത്തുമുള്ള സമര്‍ത്ഥരായ വിദ്യാര്‍ത്ഥികളാണ് ഇവിടെ എന്‍ജിനീയറിംഗ് പഠനത്തിനെത്തുന്നത്. VITEEE-2018-:- വെല്ലൂര് ഇന്‍സ്റ്റിറ്റ്യൂട്ട് ഓഫ് ടെക്‌നോളജി എന്‍ജിനീയറിംഗ് എന്‍ട്രന്‍സ് എക്‌സാമിനേഷന് ഏപ്രില്4മുതല് 15 വരെ ദേശീയതലത്തില് തെരഞ്ഞെടുക്കപ്പെട്ട കേന്ദ്രങ്ങളില് നടക്കും. വിഐടിക്ക് വെല്ലൂര്, ചെന്നൈ, ഭോപ്പാല്, അരമാവതി എന്നിവിടങ്ങളിലാണ് കാമ്പസുകളുള്ളത്. ഇവിടെ നടത്തുന്ന ബിടെക് റെഗുലര് കോഴ്‌സുകളിലേക്കുള്ള പൊതുപ്രവേശന പരീക്ഷയാണിത്. ഇതിലേക്കുള്ള രജിസ്‌ട്രേഷന് നവംബര്9മുതല് സ്വീകരിച്ചുതുടങ്ങി. അപേക്ഷ ഓണ്‍ലൈനായി www.vit.ac.in- എന്ന വെബ്‌സൈറ്റില് സമര്‍പ്പിക്കാവുന്നതാണ്. നിര്‍ദ്ദേശങ്ങള് വെബ്‌സൈറ്റിലുണ്ട്. ഓണ്‍ലൈന് അപേക്ഷാ ഫീസ് 1150 രൂപ. ഓഫ്‌ലൈനായും അപേക്ഷിക്കാം. ഓഫ്‌ലൈന് അപേക്ഷാഫോറം 1200 രൂപക്ക് തെരഞ്ഞെടുത്ത പോസ്റ്റാഫീസുകള് വഴി വിതരണം ചെയ്യും. പോസ്റ്റാഫീസുകളുടെ ലിസ്റ്റ് വെബ്‌സൈറ്റിലുണ്ട്. അപേക്ഷാര്‍ത്ഥികള് പ്ലസ്ടു/തത്തുല്യ ബോര്‍ഡ് പരീക്ഷയില് ഫിസിക്‌സ്, കെമിസ്ട്രി, മാത്തമാറ്റിക്‌സ് അല്ലെങ്കില് ബയോളജി വിഷയങ്ങള്‍ക്ക് മൊത്തം 60 % മാര്‍ക്കില് (എസ്‌സി/എസ്ടിക്കാര്‍ക്ക് 50 % മതി) കുറയാതെ നേടി വിജയിച്ചിരിക്കണം. ഫൈനല് യോഗ്യതാ പരീക്ഷയെഴുതുന്നവരെയും പരിഗണിക്കും. ഫെബ്രുവരി വരെ അപേക്ഷകള് സ്വീകരിക്കും. പ്രവാസി ഇന്ത്യക്കാര്‍ക്കും അപേക്ഷിക്കാം. എന്‍ട്രന്‍സ് പരീക്ഷയില് ഫിസിക്‌സ്, കെമിസ്ട്രി, മാത്തമാറ്റിക്‌സ്/ബയോളജി വിഷയങ്ങളില് അറിവ് പരിശോധിക്കുന്ന 125 മള്‍ട്ടിപ്പിള് ചോയിസ് ചോദ്യങ്ങള് ഉണ്ടാവും. നെഗറ്റീവ് മാര്‍ക്കില്ല. കമ്പ്യൂട്ടര് അധിഷ്ഠിത എന്‍ട്രന്‍സ് ടെസ്റ്റ് ഓരോ ദിവസവും3സെഷനുകളായിട്ടാണ് നടത്തുക. രാവിലെ 9-11.30, 12.30-3.00, 4-6.30. കേരളത്തില് തിരുവനന്തപുരം, കൊച്ചി, തൃശൂര്, കോഴിക്കോട് പരീക്ഷാകേന്ദ്രങ്ങളായിരിക്കും. വിഐടി കാമ്പസുകളില് ബിടെക്കിന് ലഭ്യമായ ബ്രാഞ്ചുകള്: സിവില്, കെമിക്കല്, കമ്പ്യൂട്ടര് സയന്‍സ് ആന്റ് എന്‍ജിനീയറിംഗ്, ബയോ ഇന്‍ഫര്‍മാറ്റിക്‌സ്, ഇന്‍ഫര്‍മേഷന് സെക്യൂരിറ്റി, ഡിജിറ്റല് ഫോറന്‍സിക് സൈബര് സെക്യൂരിറ്റി, എംബഡഡ് സിസ്റ്റംസ്, ഡാറ്റാ അനലിറ്റിക്‌സ്, നെറ്റ്‌വര്‍ക്കിംഗ് ആന്റ് സെക്യൂരിറ്റി, വിഎല്‍എസ്‌ഐ, ബയോടെക്‌നോളജി, ഇലക്‌ട്രോണിക്‌സ് ആന്റ് കമ്മ്യൂണിക്കേഷന്, ഇലക്ട്രിക്കല് ആന്റ് ഇലക്‌ട്രോണിക്‌സ്, ഇലക്‌ട്രോണിക്‌സ് ആന്റ് ഇന്‍സ്ട്രുമെന്റേഷന്, ബയോമെഡിക്കല് എന്‍ജിനീയറിംഗ്, സെന്‍സേഴ്‌സ് ആന്റ് വെയറബിള് ടെക്‌നോളജി, ഐടി, മെക്കാനിക്കല്, ഓട്ടോമോട്ടീവ് എന്‍ജിനീയറിംഗ്, എനര്‍ജി എന്‍ജിനീയറിംഗ്, ഇന്‍ഡസ്ട്രിയല് എന്‍ജിനീയറിംഗ്, ഇന്‍ഡസ്ട്രിയല് ഡിസൈന്. കൂടുതല് വിരങ്ങള്‍ക്കും അപ്‌ഡേറ്റുകള്‍ക്കും www.vit.ac.in. AEEE 2018-: അമൃത വാഴ്‌സിറ്റിയുടെ കോയമ്പത്തൂര് (ഏറ്റിമടൈ), ബംഗളൂരു, അമൃതപുരി എന്നിവിടങ്ങളിലെ സ്‌കൂള് ഓഫ് എന്‍ജിനീയറിംഗിലാണ് ബിടെക് കോഴ്‌സുള്ളത്. അമൃത എന്‍ജിനീയറിംഗ് എന്‍ട്രന്‍സ് എക്‌സാമിനേഷന്റെ റാങ്ക് പരിഗണിച്ചാണ് അഡ്മിഷന്. രണ്ട് തരത്തിലാണ് ടെസ്റ്റ്. കമ്പ്യൂട്ടര് അധിഷ്ഠിത ടെസ്റ്റും പെന് ആന്റ് പേപ്പര് ടെസ്റ്റും. കമ്പ്യൂട്ടര് അധിഷ്ഠിത ടെസ്റ്റ് ഏപ്രില് 19-22 വരെ നടക്കും. പെന്/പേപ്പര് ടെസ്റ്റ് ഏപ്രില് 28 നാണ്. ടെസ്റ്റ് ഷെഡ്യൂള് വെബ്‌സൈറ്റിലുണ്ട്. ഏതെങ്കിലുമൊന്ന് തെരഞ്ഞെടുക്കാം. ഓണ്‍ലൈനായോ ഒഎംആര് അപേക്ഷാഫോറം വാങ്ങി പൂരിപ്പിച്ചോ അപേക്ഷ സമര്‍പ്പിക്കാം. നവംബര് 15 മുതല് അപേക്ഷിക്കാവുന്നതാണ്. മാര്‍ച്ച് 31 വരെ അപേക്ഷകള് സ്വീകരിക്കും. അപേക്ഷാഫീസ് 1000 രൂപ. ഒഎംആര് അപേക്ഷാഫോറം തെരഞ്ഞെടുക്കപ്പെട്ട പോസ്റ്റാഫീസുകള്, ധനലക്ഷ്മി, ഫെഡറല് ബാങ്ക് ബ്രാഞ്ചുകള് വഴി വിതരണം ചെയ്യും. അപേക്ഷാ സമര്‍പ്പണത്തിനുള്ള നിര്‍ദ്ദേശങ്ങള് വെബ്‌സൈറ്റിലുണ്ട്. അപേക്ഷകര് 1977 ജൂലൈ ഒന്നിനോ അതിനുശേഷം ജനിച്ചവരോ ആകണം. പ്ലസ്ടു/തുല്യ ബോര്‍ഡ് പരീക്ഷയില് മാത്തമാറ്റിക്‌സ്, ഫിസിക്‌സ്, കെമിസ്ട്രി വിഷയങ്ങള്‍ക്ക് മൊത്തം 60 % മാര്‍ക്കില് കുറയാതെയും ഓരോ വിഷയത്തിനും 55 % മാര്‍ക്കില് കുറയാതെയും നേടി വിജയിച്ചിരിക്കണം. 2018 മാര്‍ച്ച്/ഏപ്രിലില് ഫൈനല് യോഗ്യതാ പരീക്ഷയെഴുതുന്നവരെയും പരിഗണിക്കും. കമ്പ്യൂട്ടര് അധിഷ്ഠിത ടെസ്റ്റിന് ഒരു ദിവസം3ടൈംസ്ലോട്ടുകള് ലഭ്യമാകും. പെന് ആന്റ് പേപ്പര് ടെസ്റ്റ് രാവിലെ 10 മുതല് ഉച്ചക്ക് 12.30 മണിവരെയാണ്. കേരളത്തില് ആലപ്പുഴ, അമൃതപുരി, കല്‍പ്പറ്റ, കണ്ണൂര്, കാസര്‍കോഡ്, കൊച്ചി, കൊല്ലം, കോട്ടയം, കോഴിക്കോട്, മലപ്പുറം, പാലക്കാട്, പത്തനംതിട്ട, തിരുവനന്തപുരം, തൊടുപുഴ, തൃശൂര് എന്നിവ ടെസ്റ്റ് സെന്ററുകളായിരിക്കും. അമൃതയില് ബിടെക് കോഴ്‌സില് ലഭ്യമായ ബ്രാഞ്ചുകള്- ഏയ്‌റോസ്‌പേസ്, കെമിക്കല്, സിവില്, കമ്പ്യൂട്ടര് സയന്‍സ് ആന്റ് എന്‍ജിനീയറിംഗ്, ഇലക്ട്രിക്കല് ആന്റ് ഇലക്‌ട്രോണിക്‌സ്, ഇലക്‌ട്രോണിക്‌സ് ആന്റ് കമ്മ്യൂണിക്കേഷന്, ഇലക്‌ട്രോണിക്‌സ് ആന്റ് ഇന്‍സ്ട്രുമെന്റേഷന്, മെക്കാനിക്കല്. കൂടുതല് വിവരങ്ങള്‍ക്കും അപ്‌ഡേറ്റുകള്‍ക്കും ഓണ്‍ലൈന് രജിസ്‌ട്രേഷനും www.amrita.edu എന്ന വെബ്‌സൈറ്റില് ബന്ധപ്പെടേണ്ടതാണ്.


പവറാകാതെ പവര്‍പ്ലേ; ഇന്ത്യന് ടീമിന് പാരയാകുന്നത് പവര്‍പ്ലേയിലെ വിക്കറ്റ് ദാരിദ്ര്യം | India Tour of Australia 2020 poor bowling big threat for Team india in Odi Series\nSydney NSW, First Published Nov 30, 2020, 5:56 PM IST\nപവര്‍പ്ലേയിൽ വിക്കറ്റ് വീഴ്‌ത്തി എതിരാളികളെ സമ്മര്‍ദ്ദത്തിലാക്കാന് ഇന്ത്യന് ബൗളര്‍മാര്‍ക്ക് കഴിയുന്നതേയില്ല.\nസിഡ്‌നി: ബൗളിംഗിലെ മൂര്‍ച്ചയില്ലായ്‌മ ഏകദിന ഫോര്‍മാറ്റിൽ ഇന്ത്യക്ക് തിരിച്ചടിയാകുന്നു. പവര്‍പ്ലേയിൽ വിക്കറ്റ് വീഴ്‌ത്താന് കഴിയാത്തതാണ് പ്രധാന ദൗര്‍ബല്യം. തുടക്കം നന്നായാല് പാതി ശരിയായെന്നാണ് വിശ്വാസം. അങ്ങനെയെങ്കില് ടീം ഇന്ത്യയുടെ തുടര്‍തോൽവികളുടെ കാരണം തുടക്കത്തിലെ പിഴവുകള് തന്നെയെന്ന് പറയാം.\nപവര്‍പ്ലേയിൽ വിക്കറ്റ് വീഴ്‌ത്തി എതിരാളികളെ സമ്മര്‍ദ്ദത്തിലാക്കാന് ഇന്ത്യന് ബൗളര്‍മാര്‍ക്ക് കഴിയുന്നതേയില്ല. കഴിഞ്ഞ 15 ഏകദിനങ്ങളിലെ 150 ഓവറില് ഇന്ത്യ വീഴ്ത്തിയത് എട്ട് വിക്കറ്റ് മാത്രം. ബൗളിംഗ് ശരാശരി 104.3. ഓവറില് വഴങ്ങുന്നത് ശരാശരി 5.6 റൺസ് വീതവും. ഭുവനേശ്വര് കുമാറിന്‍റെ അഭാവം ഒരു പരിധി വരെ തിരിച്ചടിക്ക് കാരണമെന്ന് പറയാമെങ്കിലും ജസ്പ്രീത് ബുമ്രയും മുഹമ്മദ് ഷമിയുമൊക്കെയുള്ള ബൗളിംഗ് നിരയിൽ നിന്ന് ഈ തുടക്കം പോരായെന്ന് വ്യക്തം.\nജസ്പ്രീത് ബുമ്ര പതിവ് മികവിലേക്കുയരാത്തതും തിരിച്ചടിയാണ്. ഐപിഎല്ലില് തിളങ്ങിയെങ്കിലും അവസാനം നടന്ന എട്ട് ഏകദിനങ്ങളില് മൂന്ന് വിക്കറ്റ് വീഴ്‌ത്താനേ ബുമ്രക്ക് കഴിഞ്ഞിട്ടുള്ളൂ.\nഓസ്‌ട്രേലിയക്കെതിരായ ഏകദിന പരമ്പരയില് ആദ്യ രണ്ട് മത്സരങ്ങളിലും ഇന്ത്യന് ബൗളിംഗ് നിരയുടെ ദൗര്‍ബല്യം വ്യക്തമായിരുന്നു. ആദ്യ ഏകദിനം ഓസ്‌ട്രേലിയ 66 റണ്‍സിന് ജയിച്ചപ്പോള് 374 റണ്‍സാണ് ഇന്ത്യന് ബൗളര്‍മാര് വിട്ടുകൊടുത്തത്. ഷമി മാത്രമാണ് ആറില് താഴെ ഇക്കോണമിയില് പന്തെറിഞ്ഞത്. രണ്ടാം മത്സരത്തില് 51 റണ്‍സിന് ജയിച്ച ഓസീസ് അടിച്ചുകൂട്ടിയത് 389 റണ്‍സ്. കോലി ഏഴ് ബൗളര്‍മാരെ പരീക്ഷിച്ചപ്പോള് നാല് വിക്കറ്റ് മാത്രമാണ് ആകെ വീണത്.\nLast Updated Nov 30, 2020, 6:01 PM IST


പുതിയ ജീപ്പ് കോമ്പസ് ഫെയ്‌സ്‌ലിഫ്റ്റ് നവംബർ 22 ന് അരങ്ങേറ്റം കുറിക്കും - Malayalam DriveSpark\nമുഖംമിനുക്കിയെത്തുന്ന ജീപ്പ് കോമ്പസ് എസ്‌യുവിയെ ചൈനയിലെ ഗ്വാങ്‌ഷൂ സലൂണിൽ 2020 നവംബർ 22 ന് അവതരിപ്പിക്കുമെന്ന് സൂചന. പരിഷ്ക്കരിച്ച മോഡൽ ഇന്ത്യയിലും മറ്റ് വിദേശ രാജ്യങ്ങളിലുമായി പരീക്ഷണയോട്ടത്തിലാണിപ്പോൾ.\nനവംബറിലെ ആഗോള അവതരണത്തിനു ശേഷം പുതിയ ജീപ്പ് കോമ്പസ് ഫെയ്‌സ്‌ലിഫ്റ്റ് അടുത്ത വർഷം ഇന്ത്യൻ വിപണിയിലെത്തും. നവീകരിച്ചെത്തുന്ന എസ്‌യുവിക്ക് കാര്യമായ ഡിസൈൻ മാറ്റങ്ങളാണ് അമേരിക്കൻ ബ്രാൻഡ് തയാറാക്കുന്നത്.\nഎന്നിരുന്നാലും ഏറെ സ്വീകാര്യതയുള്ള കോമ്പസിന്റെ മൊത്തത്തിലുള്ള രൂപഘടന അതേപടിതന്നെ തുടരും. മുഖംമിനുക്കി എത്തുന്ന എസ്‌യുവിയിൽ പുതിയ ഏഴ് സ്ലാറ്റ് ടോപ്പ് ഗ്രിൽ ഇടംപിടിക്കുമെന്ന് സ്പൈ ചിത്രങ്ങൾ സ്ഥിരീകരിച്ചിരുന്നു. കൂടാതെ അൽപ്പം ഇടുങ്ങിയ ഹെഡ്‌ലാമ്പ് യൂണിറ്റും ജീപ്പ് കൂട്ടിച്ചേർക്കും.\nമുൻവശത്തുനിന്ന് വിപരീതമായി കോമ്പസ് ഫെയ്‌സ്‌ലിഫ്റ്റിന്റെ പിൻഭാഗത്ത് വലിയ മാറ്റങ്ങളൊന്നും ലഭിക്കാൻ സാധ്യതയില്ല. ചെറുതായി മാറ്റം വരുത്തിയ ബമ്പർ ഡിഫ്യൂസറും ടെയിൽ ലൈറ്റുകളും ഉപയോഗിച്ച് പുതുക്കിയ ബമ്പർ പരിചയപ്പെടുത്താൻ സാധ്യതയുണ്ട്.\nഅതോടൊപ്പം എസ്‌യുവിക്ക് പുതിയ അലോയ് വീലുകളും ജീപ്പ് സമ്മാനിക്കും. മിനുക്കിയ ഡാഷ്‌ബോർഡ് രൂപകൽപ്പനയും ലഭിക്കുമെന്ന റിപ്പോർട്ടുകൾ ഉള്ളതിനാൽ ക്യാബിനുള്ളിലും പ്രധാന മാറ്റങ്ങൾ ഒരുങ്ങുന്നുണ്ടെന്ന് വ്യക്തമാണ്.\nസെൻട്രൽ കൺസോളിൽ പുതിയ ടാബ്‌ലെറ്റ് ശൈലിയിലുള്ള 10 ഇഞ്ച് ഇൻഫോടെയ്ൻമെന്റ് സിസ്റ്റത്തിലേക്കായിരിക്കും ആദ്യം കണ്ണെത്തുക. തീർന്നില്ല, പുതിയ ഡിജിറ്റൽ ഇൻസ്ട്രുമെന്റ് കൺസോളും 360 ഡിഗ്രി ക്യാമറയും കോമ്പസിൽ ലഭിക്കുമെന്നാണ് പ്രതീക്ഷിക്കുന്നത്.\nവരാനിരിക്കുന്ന കോമ്പസിൽ ഏറ്റവും പുതിയ ലെവൽ2ഓട്ടോണമി വാഗ്‌ദാനം ചെയ്യുമെന്നും റിപ്പോർട്ടുകൾ അവകാശപ്പെടുന്നു. ഇത് എസ്‌യുവിക്ക് നൂതന ഡ്രൈവർ സഹായ സവിശേഷതകൾ അവതരിപ്പിക്കാൻ അനുവദിക്കും. ഇതിൽ ഹൈവേ അസിസ്റ്റ്, ട്രാഫിക് ജാം അസിസ്റ്റുകൾ, ലെയ്ൻ കീപ്പ് അസിസ്റ്റ്, ട്രാഫിക് സൈൻ റെക്കഗ്നിഷൻ, ഡ്രൈവർ അറ്റേൻഷൻ അലേർട്ട്, ആക്‌ടീവ് ബ്ലൈൻഡ്-സ്പോട്ട് അസിസ്റ്റ് എന്നിവയും ഉൾപ്പെടും.\n2021 ജീപ്പ് കോമ്പസിന് 1.3 ലിറ്റർ ടർബോചാർജ്ഡ് എഞ്ചിനായിരിക്കും അവതരിപ്പിക്കുക. ഇത് 180 bhp പവറും 285 Nm torque ഉം ഉത്പാദിപ്പിക്കാൻ ശേഷിയുള്ളതായിരിക്കും. ഈ എഞ്ചിൻ ഒരു സിവിടി-ടൈപ്പ് ഓട്ടോമാറ്റിക് ഗിയർബോക്‌സുമായി ജോടിയാക്കിയേക്കാം.\nകൂടാതെ പഴയ ഡീസൽ എഞ്ചിനും പുതിയ മലിനീകരണ നിരോധനചട്ടങ്ങൾക്ക് അനുസൃതമായി അമോരിക്കൻ വാഹന നിർമാതാക്കൾ പരിഷ്ക്കരിക്കും. 2.0 ലിറ്റർ ടർബോചാർജ്ഡ് ഡീസൽ യൂണിറ്റാണ് ഇന്ത്യൻ മോഡലിന് കരുത്ത് പകരുന്നത്. ഇത് 173 bhp പവറും 350 Nm torque ഉം വികസിപ്പിക്കാൻ പ്രാപ്തമായിരിക്കും.\nNew Jeep Compass Facelift SUV To Be Launched In November. Read in Malayalam


''ഞാന് പേളിയുടെ വിവാഹവാര്‍ത്ത അറിഞ്ഞ് തലകറങ്ങി ബോധം കെട്ടുവീണിട്ടില്ല'' | archana suseelan reply on fainted after hearing pearly maaney sreenish wedding big boss\n''ഞാന് പേളിയുടെ വിവാഹവാര്‍ത്ത അറിഞ്ഞ് തലകറങ്ങി ബോധം കെട്ടുവീണിട്ടില്ല''\nപേളിയുടെ വിവാഹവാര്‍ത്ത അറിഞ്ഞ അര്‍ച്ചന ബോധം കെട്ടുവെന്ന് സാമൂഹിക മാധ്യമങ്ങളില് ചിലര് പ്രചരിപ്പിച്ചിരുന്നു.\nടെലിവിഷന് അവതാരകയും നടിയുമായ പേളി മാണിയുടെയും നടന് ശ്രീനിഷിന്റെയും വിവാഹനിശ്ചയം കഴിഞ്ഞുവെന്നതറിഞ്ഞ് താന് എവിടെയും തലകറങ്ങി ബോധരഹിതയായി വീണിട്ടില്ലെന്ന് നടി അര്‍ച്ചന സുശീലന്. പേളിയുടെ വിവാഹവാര്‍ത്ത അറിഞ്ഞ അര്‍ച്ചന ബോധം കെട്ടുവെന്ന് സാമൂഹിക മാധ്യമങ്ങളില് ചിലര് പ്രചരിപ്പിച്ചിരുന്നു. അതിന് മറുപടിയായി രംഗത്ത് എത്തിയിരിക്കുകയാണ് അര്‍ച്ചന.\nഇതൊക്കെ കാണുമ്പോഴും കേള്‍ക്കുമ്പോഴും ചിരിയാണ് വരുന്നത്. അവരുടെ വിവാഹനിശ്ചയം നടക്കുമ്പോള് ഒരു സ്‌റ്റേജ് ഷോയുമായി ബന്ധപ്പെട്ട് കുവൈറ്റിലായിരുന്നു ഞാന്. നൃത്തം ചെയ്യുന്നതിനിടയില് പോലും ഞാന് തളര്‍ന്നു വീണിട്ടില്ല.\nപേളിയും ശ്രീനിഷും വിവാഹം കഴിക്കുന്നതില് എനിക്ക് സന്തോഷമേയുള്ളൂ. അവരെ പിന്തുണയ്ക്കാനും ആരാധകരുള്ളത് നല്ലതാണ്. പേളിയുടെയും ശ്രീനിഷിന്റെയും ആരാധകരാണ് എന്ന് പറഞ്ഞ് ഇത്തരത്തിലുള്ള കാര്യങ്ങള് പടച്ചു വിടുമ്പോള് ബാധിക്കുന്നത് അവരുടെ പ്രതിച്ഛായയെയാണ്. പേളിയുടെയും ശ്രീനിഷിന്റെയും വിവാഹത്തിന് കുടുംബാംഗങ്ങളുടെ പിന്തുണയുണ്ട്. എല്ലാവരും അവര്‍ക്ക് വേണ്ടി പ്രാര്‍ഥിക്കണം.\nഇത്തരം കാര്യങ്ങള്‍ക്ക് ഞാന് പൊതുവെ മറുപടി പറയാറില്ല. പക്ഷേ എന്നോട് പലരും പറഞ്ഞു അര്‍ച്ചന മറുപടി പറയണമെന്ന്. ശ്രീനിഷ് എന്റെ കാമുകന് ഒന്നും അല്ലല്ലോ ഞാന് ബോധം കെടാന്. എനിക്ക് ഒരുപാട് ജോലികളുണ്ട്. ഞാന് അതിന്റെ തിരക്കിലാണ്.\ncontent Highlights:archana suseelan, pearly maaney, sreenish wedding, big boss\nബിഗ് ബോസ് റിയാലിറ്റി ഷോയിലൂടെ ആരാധക മനസുകള് കീഴടക്കിയ ജോഡികളായ പേളി മാണിയും ..


കെപിസിസി ഭാരവാഹികളെ നാളെ പ്രഖ്യാപിച്ചേക്കും; അന്തിമ പട്ടിക ഹൈക്കമാന്‍ഡിന് കൈമാറി - Kerala Times\nന്യൂ ഡല്‍ഹി: കെപിസിസി ഭാരവാഹികളുടെ പട്ടിക നാളെ പ്രഖ്യാപിക്കും. ചര്‍ച്ച പൂര്‍ത്തിയാക്കി അന്തിമ പട്ടിക ഹൈക്കമാന്‍ഡിന് കൈമാറി. രാജീവന് മാസ്റ്റര്, എം പി വിന്‍സന്റ് എന്നീ മുന് ഡി സി സി അധ്യക്ഷന്മാരെ തര്‍ക്കത്തെ തുടര്‍ന്ന് ഒഴിവാക്കാന് തീരുമാനിച്ചു. സമുദായ സമവാക്യം, ദളിത് വനിതാ പ്രാതിനിധ്യം ഉറപ്പ് വരുത്തി 51 പേരടങ്ങുന്ന അന്തിമപട്ടികയാണ് തയ്യാറാക്കിയിരിക്കുന്നത്.\nഅതേസമയം,, കെ പി സി സി പുനഃസംഘടനയില് മാനദണ്ഡങ്ങള് അട്ടിമറിക്കാന് ഇടപെട്ടില്ലെന്ന് എ ഐ സി സി ജനറല് സെക്രട്ടറി കെ സി വേണുഗോപാല് വിശദീകരിച്ചു. ഒറ്റ ദിവസം കൊണ്ട് പൊട്ടി വീണ നേതാവല്ല താനെന്നും അനധികൃതമായ ഒരിടപെടലും നടത്തിയിട്ടില്ലെന്നും കെ സി വേണുഗോപാല് പ്രതികരിച്ചു. വേണുഗോപാലിനെ പിന്തുണച്ച് കെപിസിസി അധ്യക്ഷന് കെ സുധാകരനും രംഗത്തെത്തി.\nപാര്‍ട്ടി പുനസംഘടനകളില് എ ഐ സി സി ജനറല് സെക്രട്ടറി ഇഷ്ടക്കാര്‍ക്കായി കൈകടത്തുന്നുവെന്ന ഗ്രൂപ്പുകളുടെ വിമര്‍ശനത്തിന് മറുപടിയുമായാണ് കെ സി വേണുഗോപാല് രംഗത്തെതിയത്. പുനസംഘടനയില് പൂര്‍ണമായും സംസ്ഥാന നേതൃത്വത്തിന്റെ തീരുമാനമാണ് നടപ്പാക്കുന്നതെന്നും അവര് നല്‍കുന്ന പേര് എത്രയും പെട്ടെന്ന് അംഗീകരിച്ചു നല്‍കുക എന്നത് മാത്രമാണ് തന്റെ ചുമതലയെന്നും കെ.സി വേണുഗോപാല് പറഞ്ഞു. എല്ലാം തന്റെ തലയില് വയ്ക്കാനുള്ള നീക്കമാണ് നടക്കുന്നതെന്നും കെസി വേണുഗോപാല് തുറന്നടിച്ചു.\nകോവിഡാനന്തര ആഗോള തൊഴില്‍വിപണി: കേരളത്തില് വിപുലമായ നൈപുണ്യ വികസന കേന്ദ്രങ്ങള് തുടങ്ങുമെന്ന് മുഖ്യമന്ത്രി


നോട്ട് നിരോധനം: ഉണര്‍ന്നെണീറ്റ് കോണ്‍ഗ്രസ്; സര്‍ക്കാരിനെതിരെ ശക്തമായ ആക്രമണം; മോദി നടത്തിയ അഴിമതി വെളിപ്പെടുത്തുമെന്ന് രാഹുല് ഗാന്ധി\n14 Dec 2016 8:10 AM GMT\nനോട്ട് നിരോധന വിഷയത്തില് തുടക്കം മുതല് പിന്‍വലിഞ്ഞു നിന്നിരുന്ന കോണ്‍ഗ്രസ് പാര്‍ട്ടി ശക്തമായ ആക്രമണവുമായി രംഗത്ത്. പ്രതിപക്ഷ പാര്‍ട്ടികളെ ഒന്നടങ്കം അണിനിരത്തിക്കൊണ്ട് പാര്‍ട്ടി ഉപാധ്യന് രാഹുല് ഗാന്ധിയാണ് ഇത്തവണ സര്‍ക്കാരിനെതിരെ രംഗത്തെത്തിയിരിക്കുന്നത്. പ്രധാനമന്ത്രി മോദിക്കെതിരെ അഴിമതി ആരോപണം ഉന്നയിക്കാനും രാഹുല് അല്‍പ്പം മുമ്പ് തയാറായി. മോദി നടത്തിയ വ്യക്തിപരമായ അഴിമതിയെക്കുറിച്ചുള്ള വിവരങ്ങള് തന്റെ പക്കലുണ്ടെന്നും അത് താന് ലോക്‌സഭയില് വെളിപ്പെടുത്തുമെന്നും രാഹുല് ഗാന്ധി വ്യക്തമാക്കി. പാര്‍ലമെന്റിന്റെ ശീതകാല സമ്മേളനം അവസാനിക്കാന് മൂന്നു ദിവസം മാത്രം ശേഷിക്കേ, ഇന്നും സഭാ നടപടികള് തടസപ്പെട്ടിരുന്നു. അതിനുശേഷം പ്രതിപക്ഷ പാര്‍ട്ടികള് വിളിച്ചു ചേര്‍ത്ത വാര്‍ത്താ സമ്മേളനത്തില് സംസാരിക്കുകയായിരുന്നു അദ്ദേഹം.\n"താന് പറയാന് പോകുന്ന കാര്യങ്ങള് പുറത്തു വരാതിരിക്കാനാണ് പ്രധാനമന്ത്രി ശ്രമിക്കുന്നത്. അദ്ദേഹം നടത്തിയ വ്യക്തിപരമായ അഴിമതിയെക്കുറിച്ചുള്ള വിവരങ്ങള് തന്റെ പക്കലുണ്ട്. അത് ലോക്‌സഭയില് വെളിപ്പെടുത്തും. എന്നാല് തന്നെ സംസാരിക്കാന് അനുവദിക്കാതിരിക്കുകയാണ് ഇപ്പോള് സര്‍ക്കാര് ചെയ്യുന്ന"തെന്ന് രാഹുല് ഗാന്ധി ആരോപിച്ചു. അരുണാചല് പ്രദേശിലെ അണക്കെട്ട് നിര്‍മാണവുമായി അഴിമതി ആരോപണം ഉയര്‍ന്ന സാഹചര്യത്തില് കേന്ദ്ര ആഭ്യന്തര സഹമന്ത്രി കിരണ് റിജ്ജു രാജി വയ്ക്കണമെന്ന ആവശ്യവും പ്രതിപക്ഷം ഇരുസഭകളിലും ഉന്നയിച്ചു.\nനവംബര് എട്ടിന് നോട്ട് നിരോധനം നടപ്പില് വന്ന ശേഷം ആം ആദ്മി പാര്‍ട്ടി, തൃണമൂല് കോണ്‍ഗ്രസ് തുടങ്ങിയ പാര്‍ട്ടികള് സര്‍ക്കാരിനെതിരെ ശക്തമായി രംഗത്തു വന്നപ്പോഴും കോണ്‍ഗ്രസിന്റെ ഇടപെടല് കാര്യമായിണ്ടായില്ല. എന്നാല് രാജ്യസഭയില് മുന് പ്രധാനമന്ത്രി ഡോ. മന്‍മോഹന് സിംഗ് സര്‍ക്കാരിനെ കടുത്ത ഭാഷയില് വിമര്‍ശിച്ചുകൊണ്ട് നടത്തിയ പ്രസംഗത്തോടെയാണ് കോണ്‍ഗ്രസും വിഷയത്തില് കാര്യമായി ഇടപെടുന്നത്. ഇന്നലെ മൂന് ധനമന്ത്രി പി. ചിദംബരം സര്‍ക്കാരിനെതിരെ രംഗത്തെത്തിയിരുന്നു. നോട്ട് നിരോധനം രാജ്യം കണ്ട വലിയ അഴിമതിയാണെന്നും ഇക്കാര്യത്തില് അന്വേഷണം വേണമെന്നും അദ്ദേഹം ആവശ്യപ്പെട്ടിരുന്നു. നോട്ട് നിരോധന പ്രഖ്യാപനം വന്നതിനു പിന്നാലെ മാധ്യമങ്ങളെ കണ്ട ചിദംബരം സര്‍ക്കാരിന്റെ ഉദ്ദേശശുദ്ധി മാനിക്കുന്നുവെന്നും എന്നാല് മുന്നൊരുക്കങ്ങളില്ലാതെയാണ് ഇത് നടപ്പാക്കിയത് എന്നുമായിരുന്നു അഭിപ്രായപ്പെട്ടത്. എന്നാല് വന്‍കുംഭകോണം തന്നെയാണ് നോട്ട് നിരോധനത്തിന് പിന്നിലുള്ളതെന്ന ഗുരുതരമായ ആരോപണമാണ് ചിദംബരം ഇന്നലെ ഉന്നയിച്ചത്. മുന് പ്രതിരോധ മന്ത്രി എകെ ആന്റണിയും സര്‍ക്കാരിന്‍നെതിരെ രംഗത്തുവന്നിരുന്നു. രാജ്യത്തിന്റെ മൊത്തം സമ്പദ് മേഖലയേയും തകര്‍ത്ത തീരുമാനമാണ് മോദിയുടേതെന്ന് അദ്ദേഹം കുറ്റപ്പെടുത്തിയിരുന്നു.\nഇന്നലെ യു.പിയില് ദാദ്രിയില് സംസാരിച്ചപ്പോഴും രാഹുല് ഗാന്ധി സര്‍ക്കാരിനെ രൂക്ഷമായി വിമര്‍ശിച്ചു. രാജ്യത്തെ വമ്പന് പണക്കാര് ബാങ്കുകളില് നിന്നെടുത്തിട്ടുള്ള എട്ടു ലക്ഷം കോടി രൂപ എഴുതിത്തള്ളുന്നതിന്റെ ഭാഗമായാണ് ഇപ്പോള് നോട്ട് നിരോധനം നടപ്പാക്കിയിട്ടുള്ളതെന്ന് അദ്ദേഹം ആരോപിച്ചു. ഓരോ ദിവസവും വേറെ വേറെ ലക്ഷ്യങ്ങളാണ് സര്‍ക്കാര് പ്രഖ്യാപിക്കുന്നത്. ക്യാഷ്‌ലെസ് എക്കോണമി എന്ന സര്‍ക്കാരിന്റെ ലക്ഷ്യം പ്രാവര്‍ത്തികമായി വരികയാണ്. കാരണം ആരുടെ പക്കലും പണമില്ല. ജനം നിത്യവൃത്തിക്കുള്ള പണത്തിനു വേണ്ടി ബാങ്കുകളിലും എടിഎമ്മുകള്‍ക്കു മുന്നിലും ക്യൂവിലാണ്. ഇവിടെയൊന്നും ഒരു ധനികരേയും കാണാറില്ല. മറിച്ച് പിന്‍വാതിലിലൂടെ ബാങ്കുകള് തന്നെ ഇവര്‍ക്ക് കോടികള് മാറ്റിക്കൊടുക്കുന്നുവെന്നും രാഹുല് ആരോപിച്ചു.\nശീതകാല സമ്മേളനം അവസാനിക്കാനിരിക്കെ, കാര്യമായ കാര്യപരിപാടികളൊന്നും ഇതുവരെ നടന്നിട്ടില്ല. നോട്ട് നിരോധന വിഷയത്തില് സര്‍ക്കാരിനെതിരെയുള്ള ആക്രമണം ശക്തമാക്കാനാണ് ഇപ്പോള് കോണ്‍ഗ്രസ് തീരുമാനം. തുടക്കത്തില് നോട്ട് നിരോധനത്തോട് ജനങ്ങള് അനുകൂല മനോഭാവം പ്രകടിപ്പിച്ചിരുന്നതാണ് എന്തു നിലപാട് സ്വീകരിക്കും എന്ന കാര്യത്തില് കോണ്‍ഗ്രസ് ആശങ്കയിലായിരുന്നത്. എന്നാല് ദിവസങ്ങള് കഴിയുന്തോറും ജനവികാരം സര്‍ക്കാരിന് എതിരാകുന്നു എന്ന മനസിലായതോടെയാണ് കോണ്‍ഗ്രസ് ആക്രമണത്തിന്റെ മൂര്‍ച്ച കൂട്ടിത്തുടങ്ങിയത്.\ndemonetisation-modi-congress-parliament rahul gandhi


പറഞ്ഞു പറ്റിച്ചു, മോഹൻലാലിനെതിരെ പരാതിയുമായി യുവാവ്! - മലയാളം ന്യൂസ് പോർട്ടൽ\nPosted on November 18, 2020, 3:24 PM\nമോഹലാലിനെതിരെ വഞ്ചനാ കുറ്റത്തിന് പരാതി നൽകിയിരിക്കുകയാണ് യുവാവ്. മോഹൻലാലിന്റെ വാക്ക് കേട്ട് സാധനം വാങ്ങിച്ചിട്ട് പറ്റിക്കപെട്ടു എന്നാണ് യുവാവ് ഉപഭോകൃത കോടതിയിൽ പറഞ്ഞത്. കൊച്ചിയിലെ മൈജി ഷോറൂമിന്റെ അംബാസിഡറായതും ഷോറൂം ഉൽഘാടനം ചെയ്തതും ഇതേ പ്രൊഡക്ടിന്റെ പരസ്യത്തിൽ അഭിനയിക്കുകയും ചെയ്തിരുന്നു മോഹൻലാൽ. മോഹൻലാൽ ചെയ്ത പരസ്യം കണ്ട് ഒരുലക്ഷത്തി നാൽപ്പതിനായിരത്തി ഇരുനൂറുരൂപക്ക് അമ്പലപ്പുഴക്കാരനായ ഷൈൻ ആപ്പിളിന്റെ ലാപ്പ് ടോപ്പ് വാങ്ങിയിരുന്നു. എന്നാൽ ഇവരുടെ സേവനത്തിൽ തൃപ്തൻ അല്ലായെന്നും വഞ്ചിക്കപെട്ടുവെന്നും ആരോപിച്ചു യുവാവ് കോടതിയെ സമീപിച്ചിരിക്കുകയാണ്.\nമോഹൻലാൽ അവതരിപ്പിച്ച പരസ്യം കണ്ട് ഷൈൻ ഈ കഴിഞ്ഞ ജൂലൈ പതിമൂന്നാം തീയതിയാണ് കൊച്ചിയിലെ മൈജി ഷോറൂമിൽ നിന്നും ആപ്പിളിന്റെ ലാപ്പ് ടോപ്പ് സ്വന്തമാക്കുന്നത്. എന്നാൽ സെപ്റ്റംബർ ആയപ്പോഴേക്കും ലാപ്പ് ടോപ്പിന്റെ പ്രവർത്തനത്തിൽ തകരാറുകൾ ശ്രദ്ധിക്കപ്പെടാൻ തുടങ്ങി. ചാർജ് ചെയ്യുമ്പോൾ ലാപ്പ് ഓവർ ഹീറ്റ് ആകുകയും വൈബ്രേഷൻ ഉണ്ടാകുകയും ചെയ്യാൻ തുടങ്ങി. ഇതോടെ ലാപ്പ് ടോപ്പ് വാങ്ങിയ മൈ ജി ഷോറൂമിനെ ഷൈൻ സമീപിച്ചു. എന്നാൽ അവർ പറഞ്ഞത് ആപ്പിളിന്റെ ഷോറൂമിൽ സമീപിക്കാൻ ആയിരുന്നു. പറഞ്ഞപ്രകാരം ഷൈൻ അവിടെ സമീപിച്ചപ്പോൾ ആപ്പിളിന്റെ ഡയറക്ട് ഓഫിസല്ലെന്നും വാറന്റി ഉപകരണങ്ങൾ നന്നാക്കാൻ കഴിയില്ല എന്നും ആയിരുന്നു അവിടെ നിന്നും ലഭിച്ച മറുപടി.\nശേഷം മോഹലാലിന്റെ സമീപിച്ചെങ്കിലും മോഹൻലാൽ മറുപടിയൊന്നും നൽകിയില്ലെന്നും മോഹൻലാലിന്റെ വാക്ക് വിശ്വസിച്ചാണ് ലാപ്പ് ടോപ്പ് വാങ്ങിച്ചതെന്നും എന്നാൽ താൻ ചതിക്കപ്പെട്ടുവെന്നും ഷൈൻ കോടതിയിൽ പറഞ്ഞു. സെപ്റ്റംബർ ഇരുപതാം തീയതി വീണ്ടും ഷോറൂമിനെ സമീപിച്ചപ്പോൾ ഷൈനിന്റെ കയ്യിൽ നിന്ന് ലാപ്പ്ടോപ്പ് വാങ്ങിച്ചു വെയ്ക്കുകയും രണ്ടു ദിവസത്തിനുള്ളിൽ റീപ്ലേസ് ചെയ്യാമെന്ന് പറയുകയും ചെയ്തു. എന്നാൽ ഇത് വരെ ഷൈനിനു ലാപ് ടോപ്പ് റീപ്ലേസ് ചെയ്തു നൽകിയിട്ടില്ല.\nമോഹൻലാലിനോടുള്ള തന്റെ വിശ്വാസത്തിന്റെ പുറത്താണ് പരസ്യം കണ്ടപ്പോൾ ഇത്രയും ക്യാഷ് മുടക്കി ലാപ്പ് ടോപ്പ് വാങ്ങിച്ചതെന്നും എന്നാൽ താൻ പറ്റിക്കപെട്ടുമെന്നുമാണ് യുവാവ് കോടതിയിൽ പറഞ്ഞത്. അത് കോണ്ട് തന്നെ വഞ്ചനയും തട്ടിപ്പും നടത്തി പരസ്യം ചെയ്ത മോഹൻലാലിനെ അറസ്റ്റ് ചെയ്യണം എന്നും ഷൈൻ പറഞ്ഞു.മോഹൻലാലിനെ മൂന്നാം കക്ഷിയാക്കി ഷൈൻ നൽകിയിരിക്കുന്ന പരാതിയിൽ കടുത്ത ആരോപണങ്ങൾ ആണ് മോഹൻലാലിനെതിരെ ഉന്നയിച്ചിരിക്കുന്നത്.\n‘ഈ നിൽക്കുന്നതാണ് എന്റെ അവന്തിക’, മകളെ പരിചയപ്പെടുത്തി ചിപ്പി!


വാംഖഡെ ആരാധകരെ ത്രസിപ്പിക്കും; പിച്ച് റിപ്പോര്‍ട്ട് | India vs Australia Wankhede Pitch Report\nആദ്യ ഏകദിനം: വാംഖഡെ ആരാധകരെ ത്രസിപ്പിക്കും; പിച്ച് റിപ്പോര്‍ട്ട് ഇങ്ങനെ\nMumbai, First Published 13, Jan 2020, 10:07 PM\nഇന്ത്യയും വെസ്റ്റ് ഇന്‍ഡീസും തമ്മില് അടുത്തിടെ നടന്ന ടി20യായിരുന്നു വാംഖഡെയിലെ അവസാന രാജ്യാന്തര മത്സരം\nമുംബൈ: ഇന്ത്യ-ഓസ്‌ട്രേലിയ ആദ്യ ഏകദിനത്തിന് വേദിയാകുന്ന മുംബൈയിലെ വാംഖഡെ പിച്ച് ബാറ്റിംഗിന് അനുകൂലം. റണ്‍മഴ പ്രതീക്ഷിക്കുന്ന ആരാധകര്‍ക്ക് കാഴ്‌ചയുടെ വിരുന്നൊരുക്കും മത്സരം എന്നാണ് സൂചനകള്. ഇന്ത്യയും വെസ്റ്റ് ഇന്‍ഡീസും തമ്മില് അടുത്തിടെ നടന്ന ടി20യായിരുന്നു വാംഖഡെയിലെ അവസാന രാജ്യാന്തര മത്സരം. അന്ന് ആദ്യം ബാറ്റ് ചെയ്ത ഇന്ത്യ 240 റണ്‍സാണ് പടുത്തുയര്‍ത്തിയത്. അതിനാല് തന്നെ മികച്ച സ്‌കോര് വാംഖഡെയില് പ്രതീക്ഷിക്കാം.\nമഴയില്ല, ഭീഷണി മറ്റൊന്ന്\nഉച്ചകഴിഞ്ഞ് 1.30നാണ് മത്സരം ആരംഭിക്കുന്നത്. മത്സരത്തിന് മഴ ഭീഷണിയില്ല എന്നാണ് കാലാവസ്ഥാ റിപ്പോര്‍ട്ട്. താപനില 21 ഡിഗ്രിക്കും 27 ഡിഗ്രിക്കും ഇടയിലായിരിക്കും എന്നാണ് പ്രവചനം. എന്നാല് മഞ്ഞുവീഴ്‌ച ബൗളര്‍മാര്‍ക്ക് ചെറിയ ഭീഷണിയാവാന് സാധ്യയുണ്ട്. അതിനാല് വാംഖഡെയില് ടോസ് നിര്‍ണായകമാകും. മത്സരത്തിന് മുന്നോടിയായി ഇരു ടീമുകളും വാംഖഡെയില് പരിശീലനം നടത്തി. മഞ്ഞുവീഴ്‌ചയെ മറികടക്കാന് നനഞ്ഞ പന്തില് പരിശീലനം നടത്തിയാണ് ഓസീസ് കച്ചമുറുക്കിയത്.\nകഴിഞ്ഞ തവണ പരമ്പര കൈവിട്ടതിന്‍റെ കണക്കുതീര്‍ക്കാനാണ് ഇക്കുറി കോലിപ്പടയിറങ്ങുന്നത്. അഞ്ച് ഏകദിനങ്ങളുടെ പരമ്പരയില് 3-2നായിരുന്നു സന്ദര്‍ശകരുടെ വിജയം. ഡേവിഡ് വാര്‍ണര്, സ്റ്റീവ് സ്‌മിത്ത്, മാര്‍നസ് ലബുഷെയ്ന് ത്രിമൂര്‍ത്തികളാണ് ബാറ്റിംഗില് ഓസീസിന്‍റെ കരുത്ത്. വിരാട് കോലിയും രോഹിത് ശര്‍മ്മയും ശിഖര് ധവാനും കെ എല് രാഹുലും അടങ്ങുന്ന ഇന്ത്യന് ബാറ്റിഗും സുശക്തം. എന്നാല് മൂന്ന് ഓപ്പണര്‍മാരില് ആരെയൊക്കെ ഇലവനില് ഉള്‍പ്പെടുത്തും എന്നത് ഇന്ത്യക്ക് തലവേദനയാണ്. കോലി നല്‍കുന്ന സൂചനകളനുസരിച്ച് മൂന്ന് പേരും ഒരുമിച്ച് കളിച്ചാലും അത്ഭുതപ്പെടാനില്ല.\nLast Updated 13, Jan 2020, 10:10 PM\nMumbai ODI Pitch


Fri Jul 20 2018 21:47:34 GMT+0530 (IST)\nNarada Desk| Updated On: 2017-10-02 09:45:12.0 | Location : ദുബായ്\nമണൽ ഉപയോഗിച്ച്3ഡി-പ്രിന്റ് ചെയ്ത മതിലുകൾ നിർമ്മിക്കും. ആഹാരം, ഊർജ്ജം, ജലം, മറ്റു സൗകര്യങ്ങൾ കൂടാതെ ലബോറട്ടറികൾ, ചൊവ്വയിലെ ഭൂപ്രകൃതിയും ഒരുക്കുന്നുണ്ട്. സയൻസ് സിറ്റിയിൽ ഒരു മ്യൂസിയവും ആസൂത്രണം ചെയ്തിട്ടുണ്ട്.\nമരുഭൂമിയിൽ അത്യാധുനിക സംവിധാനത്തോടെ പണിയുന്ന കെട്ടിടങ്ങൾ താഴികകൂടമാകൃതിയിലാണ് നിർമ്മിക്കുന്നത് മണൽ ഉപയോഗിച്ച്3ഡി-പ്രിന്റ് ചെയ്ത മതിലുകൾ നിർമ്മിക്കും. ആഹാരം, ഊർജ്ജം, ജലം, മറ്റു സൗകര്യങ്ങൾ കൂടാതെ ലബോറട്ടറികൾ, ചൊവ്വയിലെ ഭൂപ്രകൃതിയും ഒരുക്കുന്നുണ്ട്. സയൻസ് സിറ്റിയിൽ ഒരു മ്യൂസിയവും ആസൂത്രണം ചെയ്തിട്ടുണ്ട്. യുവാക്കളുടെ വിദ്യാഭ്യാസ മേഖലകളോടപ്പം മനുഷ്യന്റെ ബഹിരാകാശ നേട്ടങ്ങളും ഇവിടെ പ്രദർശിപ്പിക്കും. യുഎഇയുടെ മാർസ് 2117 ദൗത്യത്തിന്റെ ഭാഗമായാണ് ഈ പദ്ധതി മുന്നോട്ട് വന്നിരിക്കുന്നത്. അടുത്ത നൂറ് വർഷത്തിനുള്ളിൽ ചൊവ്വയിൽ ഒരു സെറ്റിൽമെൻറ് നിർമ്മിക്കാനാണ് ലക്ഷ്യമിടുന്നതെന്ന് സർക്കാർ പ്രഖ്യാപിച്ചത്.\nഭക്ഷണം, വെള്ളം, ഉൗർജ്ജം, സുരക്ഷ എന്നീ മേഖലകളുമായി ബന്ധപ്പെട്ട് ഭൂമിയിലെ എല്ലാ വെല്ലുവിളികളെ നേരിടാനും പദ്ധതി ലക്ഷ്യമിടുന്നു. ബിജാർ ഇഗെൽസ് ഗ്രൂപ്പാണ് പദ്ധതിയുടെ രൂപരേഖ തയ്യാറാക്കുന്നത്. യുഎഇയിലെ ശാസ്ത്രജ്ഞർ, എഞ്ചിനീയർമാർ, ഡിസൈനർമാർ എന്നിവരുമായി സഹകരിച്ച് പ്രവർത്തിക്കാനാണ് കമ്പനിയുടെ നീക്കം.


അഞ്ചു വയസ്സുകാരിയുടെ ശസ്ത്രക്രിയയ്ക്കായി ‘പി നൾ’ രക്തമെത്തി ; രക്തദാതാവ് നാസിക്കിൽ നിന്ന് | pnull | rarebloodgroup | donor\nSaturday 18 July 2020 12:58 PM IST : By സ്വന്തം ലേഖകൻ\nഅഞ്ചു വയസ്സുകാരിയുടെ ശസ്ത്രക്രിയയ്ക്കായി ‘പി നൾ’ രക്തമെത്തി ; രക്തദാതാവ് നാസിക്കിൽ നിന്ന്\nSaturday 18 July 2020 12:58 PM IST\nഅപൂർവ്വങ്ങളിൽ അപൂർവ്വമായ രക്തഗ്രൂപ്പുമായി എത്തിയ അഞ്ചു വയസ്സുകാരിയ്ക്ക് രക്തദാതാവിനെ ലഭിച്ചു. മഹാരാഷ്ട്രയിലെ നാസിക്കിൽ നിന്നും ‘പി നൾ’ രക്തദാതാവ് എത്തിയത്. മുംബൈയിലെ ആശുപത്രിയിൽ നൽകിയ രക്തം വിമാനമാർഗം നെടുമ്പാശ്ശേരിയിലെത്തിക്കും. കുഞ്ഞിന്റെ ആരോഗ്യം നിരീക്ഷിച്ച ശേഷമാകും ശസത്്ക്രിയ.\nഗുജറാത്തിൽ ജോലി ചെയ്യുന്ന മലപ്പുറം സ്വദേശി സന്തോഷ് നായരുടെ മകളായ അനുഷ്കയ്ക്കാണ് ‘പി നൾ’ എന്ന അപൂർവ്വ രക്തഗ്രൂപ്പുള്ളത്. കളിക്കുന്നതിനിടെ ഗുജറാത്തിലെ വീടിന്റെ ടെറസ്സിൽ നിന്ന് വീണാണ് ഒരു വർഷം മുൻപ് അനുഷ്ക്കയുടെ തലയ്ക്ക് ഗുരുതരമായി പരിക്കേറ്റത്. തലയിൽ അണുബാധകൂടെയുണ്ടായപ്പോഴാണ് വിദഗ്ധ ചികിത്സയ്ക്കായി എറണാകുളത്തെത്തിയത്.\nശസ്ത്രക്രിയയ്ക്ക് രക്തദാതാവിനെ അന്വേഷിച്ചുള്ള സന്ദേശങ്ങൾ കഴിഞ്ഞ രണ്ട് ദിവസമായി സമൂഹ മാധ്യമങ്ങളിൽ നിറഞ്ഞു നില്‍ക്കുകയായിരുന്നു. ബ്ലഡ് ഡോണേഴ്സ് കേരളയുടെ ഫെയ്സ്ബുക് പേജിലൂടെയുടെയുള്ള വാർത്ത ഷെയർ ചെയ്തതെത്തിയത് വഴിയാണ് കണ്ടിട്ടാണ് നാസികിൽ നിന്നുള്ള രക്തദാതാവ് കാര്യം അറിഞ്ഞതും, സന്നദ്ധത പ്രകടിപ്പിച്ചതും.\nഎന്താണ് പി നൾ രക്ത ഗ്രൂപ്പ്\nമനുഷ്യ ശരീരത്തിൽ സാധാരണയായി എ, ബി, ഒ, ആര്‍ച്ച് ഡി എന്നീ രക്തഗ്രൂപ്പുകളാണുള്ളത്. 1974 ൽ ജനീവ യൂണിവേഴ്സ്റ്റി ആശുപത്രിയിൽ എത്തിയ തോമസ് എന്ന പത്തുവയസ്സുകാരനിലാണ് ആദ്യമായി ഈ രക്തഗ്രൂപ്പ് കണ്ടെത്തിയത്. രക്തത്തിലെ ആന്റിജന്റെ സാന്നിധ്യവും അസാന്നിധ്യവുമാണ് അപൂര്‍വ ഗ്രൂപ്പുകളുണ്ടാക്കുന്നത് ക്കുന്നത്. ഒരു രക്തഗ്രൂപ്പില്‍പെടുന്ന എല്ലാവരുടെയും രക്തത്തിലുള്ള ഏതെങ്കിലും ഒരു ആന്റിജന് ഒരാളുടെ രക്തത്തില് ഇല്ലെങ്കില് അത് പൊതു ഗ്രൂപ്പിന്റെ പേരിനൊപ്പം ആ ആന്റിജന് ‘നള്’ എന്നുകൂടി ചേര്‍ക്കും. ഇവിടെ ‘എ പോസിറ്റീവ്’ ഗ്രൂപ്പ് രക്തമുള്ളവരിലുള്ള ‘പി ആന്റിജന്’ ഇല്ലാത്ത അപൂര്‍വ രക്തഗ്രൂപ്പാണ് കുട്ടിയുടെ\n'എ പോസീറ്റീവ്- പി നള്'. ഈ ഗ്രൂപ്പുകാർക്ക് ആർക്കു വേണമെങ്കിലും രക്തം നൽകാമെങ്കിലും, ഇവർക്ക് രക്തം സ്വീകരിക്കണമെങ്കിൽ സമാന ഗ്രൂപ്പിലുള്ളവരിൽ നിന്നേ സാധിക്കൂ. ഈ രക്തഗ്രൂപ്പുമായി 40 പേർ ലോകത്തുണ്ടെന്നാണ് കണക്കുകൾ\nഎട്ടാം വയസില് വലതുകാല് മുറിച്ചുമാറ്റി, 20 വയസിനിടെ 14 ശസ്ത്രക്രിയ! വേദനകളെ ഒറ്റക്കാലില് നേരിട്ട് ശ്യാം